އެހާދިސާއާއި ދޮންކަމަނަ – Esfiya – Dhivehi Vaahaka Site\n- by Shahoo - 1- August 6, 2013\n•\tމިއީ ހަގީގީ ހާސިދާއެއްގެ މައްޗަށް ބިނާކޮށް ލިޔެފައިވާ ވާހަކައެކެވެ.\nރޭވަނަކަތުގެ ދުވަސްތަކުގެ ތެރެއިން ދުވަހެކެވެ. ވައިގަދަ ނަމަވެސް އުޑުމަތި ސާފު ރީތި ދުވަހެކެވެ. އާދައިގެ މަތިން ރަށުގެ ކުދިބޮޑު އެންމެން އަތިރިމައްޗަށް އެއްވެފައި ތިބީ ދިގުއިންތިޒާރެއްގެ ނިމުން އަންނާނެ ދުވަހެއްކަމުގައި އެދުވަސްވާނެކަމުގެ އުފާވެރި އުންމީދުގައެވެ. އިރުވައި މޫސުމުގައި ކޮޅުބަށް ދަތުރުރުކުރި ހުވަދު އަތޮޅުގެ ތިން އޮޑި ދަތުރު ނިންމާލުމަށް ފަހު ކާޑުގެ ބާވަތްތަކާއި ، ފޭރާމާއި ހިފާގެންގުޅޭ ތަކެއްޗާއި ތަފާތު މުދަލުން އޮޑިބަރާކޮށްގެން އެނބުރި ރަށަށް އަންނާނެ ކަމަށް ލަފާކުރެވޭ ދުވަސްތައްކަމަށް ވާތީ އެވެ. އަތިރިމަތީގައި އެއްވެފައިތިބި އެންމެން ތަފާތު ވާހަކަތަކާއި ކަންކަމުގައި ހޭލަމޭލަވެ އުޅުނުއިރު ތަންކޮޅެއް ދުރުގައި ހިރުދުގަހެއްގެ ހިޔަލުގައި ހައެއްކަ އަންހެނުން ތިއްބެވެ. އެ އެންމެންގެ ތެރެއިންވެސް ވިދާތަރިއެއްފަދައިން ދޮންކަމަނަ ފާހަނގަ ކުރެވެއެވެ.\nދޮންކަމަނަ ފަދަ އަންހެނަކު މުޅިއަތޮޅުގައި ވެސް ނޫޅޭނެއެވެ. ޤުދްރަތުން ދެއްވާފައިވާ ރިތިކަމާއި ޝާއްބަކަން ފުރިހަމަވެގެން ދަނީ އޭނާގެ ފުރިހަމަހައިބަތުންނެވެ. ފުރިހަމަ ބައްޓަމާއި އިސްކޮޅާއި ރޫފައާއި ހެދިހުރި ސީދާ ހަށިގަނޑުން އެއީ އަހަރު ދެކޮޅު ފަސްކުދިން ވިހާ ހަވަނަދަރިފުޅަށް ބަލިވެއިން އަންހެނެކޭ ނުބުނެވޭނެއެވެ. ހަމުގެ ކުލަ އަލިވެފައި ޔާގޫތެއްފަދައިން ބަބުޅައެވެ. އުޅުމާއި އަޚުލާގާއި މަޑުމައިތިރިކަމާއި ބަސްމޮށުންތެރިކަމާއި އަޑުގައިވާ އޮމާންކަމުން ވެސް އެއީ ލާމަސީލު ކަނބަލެކެވެ. ގެވެހިކަމާއި ފަންނުވެރި ކަމާއި މަސައްކަތްތެރި ކަމަކީ އަތޮޅުގެ އެންމެން އޭނާއަށް ޚާއްސަ ޤަދަރެއްކުރާ ކަންކަމެވެ. ޚާއްޞަކޮށް ދިވެހިބޭސްވެރި ކަމުގައި އެފަދަދެވަނައެއްނުވާ ހުނަރުވެރިއެކެވެ. އޭނާގެ ރީތިކަމަކީ ތަޢުރީފް ހުސްވާނެ ކަމެއްނޫނެވެ. އެރީތި ކަޅު އިސްތަށިގަނޑު އޮމާންކޮށް ފުނާއަޅާ ކަންފަތްމަތިން ތިންރޫނަގާ ފަހަތަށް ދޫކޮށް ބޮޑުހުޅިއެއް ޖަހާފައިވާ އެހުޅީގައި ރަނުން ޖަރީކުރެވިފައިވާ ރުމާފަޅިއެއް އަޅާފައި އޮންނަގޮތުން އެކަނި ވެސް އޭނާގެ ހައިބަތު ފެނިގެން ދެއެވެ. ކަންފަތުގައި ރަން މުދިބައެއް ލާފައި ވާއިރު ކަރުގައި ރަން ފައްޓަރުބައެއް އޮތެވެ. ރަންކަސަބު ބޯވަޅުއެޅި ފަށުވި ފޭރާމުގެ ލިބާހަކީ އެހެން އަންހެނުން ލައިއުޅޭ ފޭރާމެއްނޫނެވެ. އެލިބާހުގެ އެންމެ ޚާއްޞައެއްކަމަކީ އަތުކުރީގައި ގޮށްވަޅުނަގާފައިވާ ހަރަތު ފައުނެވެ. އެތުނިތުނި ފައިތިލަ އަށް ލައްވާފައިފާ ލިޔެލާޖެހި މަރަވަޅިއަކީ ވެސް ދޮންކަމަނައަށް އެކަނި ޚާއްސައެއްޗެކެވެ. މުޅިއަތޮޅުން ވެސް މަރަވަޅި ތުރުކުރެއްވެނީ ދޮންކަމަނައާއި އޭނާގެ ބޭފުޅުންނަށް އެކަންޏެވެ. އެއީ ވާރުވެރިކަލޭގެފާނުގެ އަނބިކަނަބަލުން ކަމުގައި ވާތީއެވެ. މިހުރިހާ ޝާހީ ކަމަކާއިއެކުވެސް ދޮންކަމަނަގެ ސާދާ މިޒާޖާއި ހިތްހެޔޮކަމަކީ ރައްޔިތުންގެ ލޯބި އިންތިހާއަށް ލިބިފައިވާކަންކަމެވެ.\nހަވީރުއަތަށް އަޅާފައިވަނިކޮށް ކޮޅަށްހުރި ވިލާރޮއްޖެއް ފަދައިން އޮޑިއެއްގެ ކުނބު އުދަރެނުން ފާއްދާލިއެވެ. އެންމެން އެއްއަޑަކުން ހޯއްގޮވާ އުފާފާޅުކުރަން ފެށިއެވެ. ދޮންކަމަނަގެ ހަތަރު އަންހެން ދަރިން ކުޅެން ތިބެފައި ދުވަމުން ފުމެމުން އުފަލުން މަންމަގެ ގާތަށް ދިޔައެވެ. ބައްޕަ އާއި ބޭބެ ދެކިލުމަށް ކެތްމަދުވެފައި ތިބި ކުދިން ތަފާތު ވާހަކަދައްކަންފެށިއެއެވެ. ބައްޕަ ގެންނާނެ އެއްޗެއްސާއި ބެހޭގޮތުންނެވެ. އެކުދިންގެ 8 އަހަރުގެ ބޭބެ ކޮޅުބާއި ބެހޭގޮތުން ކިޔާދޭނެ ކަންތައްތަކުގެ ވާހަކައެވެ. މުޅިމާހައުލުގައި ވަނީ އުފާވެރިކަމެވެ.\nއޮޑިތައް ރަށާއި ކައިރިވާވަރަކަށް މީހުންގެ މޫނުމަތިން ހައިރާންކަން ފާޅުވާން ފެށިއެވެ. ތިންއޮޑި އަންނަން ޖެހޭތާކަށް ފެންނަމުން ދިޔައީ ދެ އޮޑިއެވެ. އާންމުކޮށް އެންމެ ކުރީގައި އިންނަ އެންމެ ބޮޑު އެންމެ ގިނަ ރިޔާނެގި ވާރުގޭ ހައިވަކަރު އޮޑި ފެންނާކަށް ނެތެވެ. ވާރުގޭ އޮޑިއަކީ ވާރުވެރިކަލޭގެފާނު، ދޮންތައްޚާނުގެ އަމިއްލަ އޮޑިއެކެވެ. މުޅިރާއްޖޭގައިވެސް އެފަދަ ހައިބަތުހުރި ބޮޑު އޮޑިއެއްނޯވެއެވެ. އެންމެބާރަށް ދުވާއޮޑިވެސް މެއެވެ. އެހެންކަމުން އެއޮޑި ފެންނަން ނެތުމަކީ ރައްޔިތުންނަށް ހައިރާންކަމާއި މޮޅިވެރިކަން ލިބިގެން ދިޔަކަމެއެކެވެ. އެތައް ސުވާލެއް އުފެދިގެން ދިޔަކަމެކެވެ. ދޮންކަމަނަގެ ހިތްނުތަނަވަސް ވިއެވެ. ކެއްތެރިކަން ކުޑަވެފައިވާ ނަޒަރަކުން އޮޑިތަކާއި ދިމާއަށް ބަލަންހުރެވުނީއެވެ. އަތޮޅުގެ އަނެއް ދެ އޮޑިވެސް އާދައިގެ މަތިންފުރަތަމަ ކައިރިކުރަނީ ވާރުވެރިކަން ކުރާރަށާއި ކަމުން އެދެއޮޑިން މީހުން ފައިބާނެ އިރެއްގެ އިންތިޒާރުގައި އެންމެން ތިއްބާ ކުޑަ ބޮއްކުރާއެއްގައި އެ ތަނުން އެއްއޮޑީގެ އޮޑިވެރިޔާ އަލިބެ އާއި އޭނާގެ ފަޅުވެރިން އެއްގަމާއި ކައިރިކޮށްލިއެވެ. ބޮއްކުރާވަށައިގެން މީހުން އެއްވިއެވެ. އެންމެންވެސް ޝައުޤުވެރިވެފައި ވަނީ ވާރުގޭ އޮޑިއާއި ބެހޭގޮތުންމަޢުލޫމާތު އޮޅުންފިލުވުމަށެވެ. ދޮންކަމަނަ އެންމެކުޑަދަރިފުޅު ނަގާ އުރާލައިގެން ދެންހުރި ދަރިފުޅު އަތުގައި ހިފައިގެން އަލިބެއާއި ދިމާއަށް ދިޔައީ ކެތްތެރިކަން ކުޑަވެފައިވާ ގޮތަކަށެވެ. ހިމޭންކަމާއިއެކު އެއްގަމަށް އަރައިގެންއައި އަލިބެއަށް ދޮންކަމަނަ ފެނުމުން އިސް ޖަހާލެވުނެވެ. ދޮންކަމަނަ މަޑުމައިތިރިކަމާއިއެކު އަލިބެއާއި ވާހަކަދެއްކިއެވެ. ނަމަވެސް އަލިބެ އިސްއުފުލާވެސް ނުލިއެވެ. ދޮންކަމަން ކަންބޮޑުވެފައި އަނެއްކާ ވެސް އޮޑި ކޮބައިތޯ ސުވާލުކުރި އެވެ. އިރުކޮޅަކުން އަލިބެގެ ބަޑިފަޅައިގެން ދިޔައެވެ. ދޮންކަމަނަ ހާސްވިއެވެ. ދެފަރާތަށް ބޯހޫރާލަމުން ދަރިފުޅުގައިގައި ބާރަށް ބައްދާލިއެވެ. އަލިބެ އިރިކޮޅަކުން މޫނުފޮހެލާފައި ހިތްވަރު ކޮށްފައި ވާހަކަދެއްކިއެވެ.\n” ކޮއްކޯ ކަމަނާ. . . ދެން އެ އޮޑި ދުވަހަކު ވެސް ނާންނާނެ. . . ބޭބެ އަށް ކުރެވޭނެ އެއްވެސް ކަމެއްނެތް. . ހުރިހާކަމެއް ހިނގީ އަހަރެމެން ކުރިމަތީގަ . . ވަކިވަކިން އެ އެންމެންގެ އަޑުވެސްއިވުނު. . ކުޑަސޮރުގެ ވޭނީ ރުއިމުގެ އަޑު. . ތައްޚާނުގެ އަޑު . . . އެހާކައިރީގަ ތިބެފައި ވެސް ޖެހުނީ މަންޒަރުބަލަން . . . އެއްކަމެއްވެސް ނުކުރެވެނު. ބޭބެއަށް މަޢާފް ކުރޭ ކޮއްކޯ . . .” އަލިބެއަށް އަނެއްކާވެސް ގިސްލެވެން ފެށިއެވެ. ދޮންކަމަނަ ހުރީ ގަނޑުވެފައެވެ. އިވުނު ޚަބަރުގެ ސަބަބުން ރައްޔިތުއެންމެން ތިބީ ގޮތްހުސްވެފައެއެވެ. އެތަނުން މުސްކުޅިފުރާ މީހަކު އަނެއްކާވެސް އަލިބެއާއި ސުވާލު ކުރިއެވެ. ހާދިސާ ތަފްސީލް ކޮށްދިނުމަށް އެދުނެވެ. އަލިބެ ކުރަކި އަޑުން އަނެއްކާވެސް ވާހަކަ ދައްކަން ފެށިއެވެ.\n” ބޮޑުހަނގުރާމައިގެ ދުވަސްތައް ކަމުން ކަނޑުމަތީ އުޅަނދުތަކަށް އަންގާފައި އޮތީ ރޭގަނޑު ދަތުރު ކުރާނަމަ އެއްވެސް ބައްތިއެއްނުދިއްލާ އަޑުގަދަނުކޮށް ދަތުރުކުރުމަށް . . ކޮޅުނބުން ފުރައިގެން އަހަރުމެން ތިން އޮޑިވެސް އައީ އެކުއެކީގައި، އާދައިގެ މަތިން ކުރީގައި އިނީ ވެސް ތައްޚާނުގެ އޮޑި. . . ތައްޚާނަކީ ހިތްވަރުގަދަ ކެރޭ ޖެހިލުންކުޑަ ބޭފުޅެއްކަން އެނގޭ، އެ އާދަޔާ ހިލާފް އިތްވަރު ބަދުނަސީބަށް ބަދަލުވީ، . . . ދެވަނައަށް ވީ ރޭ އެއީ ކަޅުފޮއިރެއެއް، ހިސާބަކަށް ވިއްސާރަވެސް ނަގާފަ އޮތީ، ނަމަވެސް ބައްތި ނުދިއްލާ އަހެރެމެން ތިއްބާ ތައްޚާނު އޮޑީގެ ހަރަތުފަރާތުގައި ބޮޑު ހަ ފާނޫޒު ދިއްލީ. . . ދަތުރުކުރަން ފަސޭހައަކަށް ހެން ހީވަނީ، އަހަރެމެން ތިބީ ބިރުން ޔާސީންމަތީ، . . އެދިމާއަށް ބަލަން ތިއްބާ އިރޮކޮޅަކުން އިވުނީ ކަންފަތް ބައްވެގެންދާ ފަދަ ގަދަ އަޑެއް، ފެނުނީ ދެލޯ ތަރަތަރަޖަހައިގެން ދާފަދަ އަލިގަނޑެއް. . . ވަރުގަދަ ތޮރޮޕިޓޯއެއްގެ ހަމަލާ އެއޮޑިއަށް އަމާޒުވީ، ސިކުންތުކޮޅެއްނެގީ، މުޅިއޮޑީގައި އަލިފާން ހިފައިފި. . . ހޫނުގަދަކަމުން އަހަރެމެންނަށް ބަލާލަންވެސް ނުކެރޭ. . އަހަރެމެން ތިބީ ދާދިގާތުގަ. . . ތައްޚާނުގެ އަޑުވެސް އިވުނު. . ކުޑަކުއްޖަކު ރޯ އަޑުވެސް އިވުނު. . . އަހަރެމެން ފަލިޖެހިން މީހަކު ސަލާމަތްވޭތޯ ބަލަން ނަމަވެސް އަނެއްކާވެސް ހިނދުކޮޅެއްތެރޭގަ ބާރު އަޑެއް އިވުނު. . އެހިސާބުން މަޖުބޫރުވީ ބޭރަށް ފަލިޖަހަން ، ދެން ސަލާމަތް ނުވެވޭނެކަން އެނގުމުން . އަހަރެމެން ބަލަންތިއްބާ އެއޮޑި ކަނޑުމަތީގައި އަނދާ ހުލިވެގެން ދިޔައީ” އަލިބެއަށް އަނެއްކާ ވެސް ރޮވިއްޖެއެވެ.\nއޭނާގެ ވާހަކަ އަޑުއަހަން ތިބި އެނެމެން ގިސްލަ ގިސްލާފައި ރޯންފެށިއެވެ. އެއޮޑިން ދަރުރުކުރި މީހުންގެ އަނބިދަރިންނާއި ގާތްތިމާގެ މީހުންނެވެ. ތައްޚާނު ދެކެ އިންތިހާއަށް ލޯބިވާ ރައްޔިތުންނެވެ. ތައްމިނަށް ހުޅުވިފައިވާ ދޮންކަމަނަގެ ބޮޑުދެލޮލުން ފޭދިގެން ކޯތާފަތްމަތިން ކޯދުލަމުންދާ ކަރުނަ ފިޔަވައި އެހަށިގަނޑުގައި އެއްވެސް ހަރަކާތެއްނެތްފަދައެވެ. އޭނާގެ މަޢުޞޫމު އަންހެން ދަރިންތައް މަންމަގައިގާ ބައްދަބައްދާފައި ރޮމުން ގެންދިޔައެވެ. އުމުރުން ހަނގު ނަމަވެސް އެކުދިންނަށް ވެސް ވީގޮތް އޮޅުން ފިލިއެވެ. ބައްޕައާއި ބޭބެ ޣަފޫރު ނިޔާވިކަން އެނގުނެވެ. ޣަފޫރަކީ ދޮންކަމަނައާއި ތައްޚާނަށް ދެވަނައަށް ލިބުނު ދަރިފުޅެވެ. ހުރި ހަމައެކަނި ފިރިހެންދަރިފުޅެވެ. އެދެމަފިރިން ދެލޮލުގެ ދެކޮއިފަދައިން ގެންގުޅުނުދަރިފުޅެވެ. އުމުރުން ހަތް އަހަރުގައި ޤްރުއާން ޚަތިމްކޮށްފިނަމަ ޖެހިގެން އަންނައަހަރު ކޮޅުބަށް ދާއިރު ގެންދާނެކަމަށް ތައްޚާނު ވަޢުދުވުމުން ކުޑަކުޑަ ޣަފޫރު ހިތްވަރުކޮށްފައި އެއަހަރު ޚަތިމް ކުރިއެވެ. ލޯކުރިމަތިން އެދަރިފުޅު ހިނދުކޮޅަކަށް ވެސް ގެއްލެން ބޭނުންނުވާ ދޮންކަމަނަ ހިތާއި ދެކޮޅަށް އެދަތުރުގައި ޣަފޫރުފޮނުވީ އެދަރިފުޅުއެކަމަށް އެދޭ މިންވަރު އިޙްސާސްކުރެވޭތީ ދަރިފުޅުގެ އުފަލަށްޓަކައެވެ. ތަޤްދީރު ނިޔާކުރާނެ ގޮތެއް އެގޭނީ ކާކަށް ހެއްޔެވެ!\nއިރުއޮއްސި އަނދިރިވުމުން ކޮންމެ މީހަކުވެސް މާޔޫސްކަމާއިއެކު، އެހެންނަސް ދޮންކަމަނައަށް ހިތްވަރުދެމުން އެމީހެއްގެ ގެއަށް ވަދެއްޖެއެވެ. ދޮންކަމަނައަށް ހުރެވުނީ ގެއަށް ވަންނަން ވެސް ނޭގިފައެވެ. ސީދާ އަތިރިމައްޗަށް ވާގޮތަށް ތިރިކޮށް އިންފާރު ރާނާފައިވާ ވާރުގެއާއި ދިމާއިން ފެންނަނީ އަމާންކަމެވެ. ދޮންވެލިއަޅާވައިވާ ބޮޑު ގޯތީގެ މެދުގައި ހައިވަކަރުން ރީތި ފަރުމާތަކަށް ކަނޑާނަގައި ތައްޚާނުގެ އަމިއްލަ ދެއަތުން ހަދާ މޮޅުއީޓުން ހިޔާކޮށްފައިހުރި ބޮޑުގެ އަކީ ރެޔާއި ދުވާލު މީހުންވަދެ ނިކުމެ ހަދާ ހަލަބޮލި މަންޒިލެއްނަމަވެސް މިރޭ ފެންނަނީ އެއްވެސް ދިރުމެއްނުވާ ގޮތަށެވެ. އަމިއްލަޔަށް އެދިގެން މަސައްކަތްކޮށްދޭ އެތައް މީހުނެއް އަންނަގެއެއް ނަމަވެސް މިރޭ ކުޑަމިނުން ބައްތިއެއް ދިއްލާލާނެ މީހެއްވެސް ނެތެވެ. ދޮންކަމަނަގެ ދޮށީ ތިންކުދިން މަންމަގެ އަތުގައި ހިފައިގެން ގެއަށް ވެއްދިއެވެ. ފެންޑާގައި ހަދާފައިވާ ބޮޑުއަށިމަތީގައި އިށީދެވުމާއިއެކު ދޮންކަމަނަގެ ވޭނީ އިޙްސާސްތައްމުޅިޖައްވުގައި ގުގުމައިގެން ދިޔައެވެ. އަސަރުން ފުރިފައިވާ ވޭނީ އަޑަކުން ބާރަށް ރޮއިގަނެވުނެވެ. ފަނޑުއަނދިރީގެ ތެރެއިން ފެންނަކޮންމެ އެއްޗަކުން ވެސް އާވަނީ ތައްޚާނުގެ ހަނދާންތަކެވެ. ގޭތެރެއިން ދަރިފުޅު ޣަފޫރު ގޮވާލާހެން ވެސް ހީވެއެވެ. ފަހަރަކު ކުއްޖެއްގެ ގައިގާ އޮޅުލަމުން މޮޔައެއްފަދައިން ދޮންކަމަނަ ގިސްލަމުން ދިޔައެވެ. އޭނާގެ ދުނިޔެ ނިމުނީއޭ ހިތަށްއެރިއެވެ. ހެދޭނުހެދޭއެއް ނޭގެއެވެ. ވާނީވެސް އެހެންނެވެ. ޅައުމުރުގައި އަލަތު ކައިވެނި ކުރެވި ހަޔާތުގެ އެތައްކަމެއް ހިއްސާކުރެވިފައިވާ ލޯބިވާ ފިރިމީހާ ވަކިވެގެން ދިޔައީއެވެ. ހުރި ހަމައެކަނި ފިރިހެން ދަރިފުޅު ދުނިޔެދޫކުރީއެވެ. އެވެސް އަދި އެހާ ވޭންދެނިވި ހާދިސާއަކުންނެވެ. އަލިބެ ކިޔައިދިން ހާދިސާ ސިކުނޑީގައި ސިފަވެގެންދާ ކޮންމެފަހަރަކު ދޮންކަމަނަގެ ހޭބުއްދިފިލައިގެން ދާކަހަލައެވެ. އަށިމަތީގައި އޮތް ކަންނޭލުގައި މޫނުފޮރުވައިގެން ރޯން އޮވެވުނީ ކިހާއިރަކު ކަމެއްވެސް ނޭގުނެވެ. ކުދިންތައްވެސް ރޮމުން ރޮމުން ގޮސް ނިދިއްޖެއެވެ.\nދޮންކަމަނައަށް ހޭވެރިކަމެއްވީ ކުޑަދަރިފުޅު ބަނޑުހައިވެގެން ރޯއަޑަށެވެ. އެވަގުތު ގައިގައިނެތް ހިތްވަރުލާފައި ތެދުވިއެވެ. ފަތިހުގެ އަލިކަން ގޭތެރެއަށް ފާއްދާލާފައިވެއެވެ. އެދަރިފުޅު އުރާލުމާއި އެކު އަނެއްކާވެސް ދޮންކަމަނައަށް ރޮވިއްޖެއެވެ. އެކަނިމާއެކަނި މިހުރިހާކުދިން ބަލާބޮޑުކުރެވޭނެބާއޭ ހިތަށްއެރިއެވެ. ކުދިންގެ ހައިހޫނުކަން ފިލުވާދޭނީ ކިހިނެއްބާއޭ ހިތަށްއެރިއެވެ. މަޢުޞޫމުކަމާއި އެކު ނިދާފައިތިބި ކުދިންގެ މޫނަށް ވަކިވަކިން ނަޒަރުހިންގާލިއެވެ. މަޑުމަޑުން ބަނޑުގައި ފިރުމާލެވުނެވެ. އޭނާގެ ބަނޑުގައިވާ ދަރިފުޅުވެސް މަންމަގެ ހިތާމައިގަ ބައިވެރިވާހެން ހީވެއެވެ. އެވަގުތު އެދަރިފުޅަށް ކޮށްފާނެ އަސަރަކާއި މެދު ދޮންކަމަ ވިސްނާލެވުނެވެ. ފިރިމީހާ އެންމެ ފަހުގެ ހަނދާން ކަމުގައިވާ އެތުއްތު ފުރާނަ އަށް ގެއްލުމެއް ލިބޭކަށް އޭނާ ނޭދެއެވެ. އެދަރިފުޅާއި ދެންތިބިކުދިންނަށްޓަކައި އޭނާއަށް ވަނީ ކަށިން ހިތްވަރު ނެރެގެން ދިރިއުޅުން ކުރިއަށް ގެންދަން މަޖުބޫރު ވެފައިކަން ވިސްނުނެވެ. ލިބުނު ފުން ހިތާމައިގައި ކުދިންގެ ކުރިމަގު ބަރުބާދުވެގެން ދާކަށް ބޭނުމެއްނުވިއެވެ. އެވަގުތު ދޮންކަމަނަ މޫނު ފޮހެލިއެވެ. އަދި ކުދިންނަށްޓަކައި ވެސް އިތުރަށް ދިރިއުޅުން އާރާސްތުކުރުމަށް އަޒުމް ކަނޑައެޅިއެވެ.\nހިތްވަރައިއެކު މާބަނޑުދުވަސްތައް ކަޑައްތުކޮށް ދޮންކަމަނަ ވިހާ ގަދަވިއިރު، އަތްމަތި ވަނީ ދަތިވެފައެވެ. އޮޑިގެއްލުމާއި ގުޅިގެން ރަށުގެ ރައްޔިތުން ތިބީ ބަނޑަށްޖެހިފައެވެ. ކޮންމެމީހަކުވެސް ބެލީ އެމީހެއްގެ ނަފްސު ސަލާމަތްވޭ ތޯއެވެ. ގުދަނުގައި ހުރި ކާޑުގެ ބާވަތްތަކާއި އެހެނިހެން ތަކެތި ދޮންކަމަނަ ވިސްނުންތެރިކަމާއި އެކު ރައްޔިތުންނަށް ފޯރުކޮށްދެމުން ދިޔައެވެ. ކިރިޔާފުދޭވަރަށް ދަރިންނަށް ކާއެތިކޮޅުދީގެން، ތުއްތުދަރިފުޅަށް ގާތުންދީގެން ޚުދުއޭނާ ނުކައި ހުސްފެން ބޯލައިގެން ހުންނަކިތަންމެ ދުވަހެއްދިޔައެވެ. ނަމަވެސް ހިތްވަރާއި އެކު މަސައްކަތްކުރަމުން ދިޔައެވެ. ފައުނަކަށް އެންމެ ކާށިކިބައެއް ގަންނަން ލިބޭ ފަހަރުވެސް އާދެއެވެ. ގޭގައި ހުރި ހުރިހާ މުދާ ހުސްވެގެން ދިޔަނަމަވެސް ދޮންކަމަނަގެ ހިތްވަރަކަށް ބަދަލެއްނާދެއެވެ. އޭނާގެ އަޒުމަކީ ފަސް އަންހެން ކުދިން ބަލާ ބޮޑުކުރުމެވެ. ދޮންކަމަނަގެ ރީތިކަމާއި ފުރިހަމަކަމުގެ ދަހިވެތިކަމުގައި ތިބި އެތައްބަޔަކު ކައިވެނީގެ ހުށަހެޅުނަތައް ވެސް ހުށަހަޅަމުން ދިޔައެވެ. ރާއްޖޭގެ އެކި ކަންކޮޅުތަކުން އެކި ފެންވަރުގެ މީހުންނެވެ. ސީދާ ދަރުބާރުންވެސް އެފަދަ ހުށަހެޅުން ލިބުނެވެ. ނަމަވެސް ދޮންކަމަނަގެ ހިތަކީ ބަދަލުވާނެއެއްޗެއް ނޫންކަން އޭނާ ސާބިތުކޮށްދިނެވެ. ދަރިންނަށްޓަކައި ޤްރުބާން ވަމުންދިޔައެވެ. އޭނާގެ ހިތުގައި ބިންވަޅުނެގިފައިވަނީ ހަމައެކަނި ތައްޚާނުގެ ނަމެވެ. ތައްޚާނުގެ ހަނދާނުގައި ޢުމުރު ހުސްކޮށްލަން ބޭނުންވިއެވެ. ތައްޚާނު ދުނިޔެއާއި ވަކިވިކަމަކަށް އޭނާގެ ޒަމީރު ގަބޫލެއްވެސް ނުކުރެއެވެ. ކޮންމެވެސް ދުވަހަކުން ބައްދަލުވާނެ ކަމަށް އުންމީދުކުރެއެވެ. އެގޮތަށް ވިސްނައިގެން ދަރިންނަށް ހިތްވަރު ދީގެން އެކުދިން ގެންގުޅެ ބޮޑުކުރުމަށް އިންތިހާއަށް ގަދައެޅިއެވެ.\nއޭނާކުރި މިންނެތް މަސައްކަތުގެ ނަތީޖާއަކަށްވީ ފަސްދަރިންވެސް ހެޔޮގޮތުގައި ތަރުބިއްޔަތުކޮށް އެފަދަ ތަދުދުވަސް ތަކުގައި ވެސް އެކުދިން ބަލާބޮޑުކުރެވުނުކަމެވެ. މަދު އަހަރުތަކެއްގެ ތެރޭގައި ކޮންމެ ކުއްޖަކީ ވެސް މަސައްކަތްތެރި ހުނަރުވެރި ކުއްޖަކު ކަމުގައި ހެދިއެވެ. ޢިތްފަތްތެރި އަޚްލާގު ރަނގަޅު ކުދިން ކަމުގައި ވިއެވެ. ދޮށްޓަށްތިބި ކުދިން ފުރާވަރަށް އެރުމުން ހެޔޮލަފާ ހަރުދަނާ ރަނގަޅު ފިރިހެންކުދިންނާއި ކައިވެނި ކޮށްގެން ވަކިން ދިރިއުޅުން ފެށުމަކީ ދޮންކަމަނައަށް އޭނާގެ މަސައްކަތް ކާމިޔާބުވިކަން އިހްސާސްވިކަމެކެވެ. ނަމަވެސް ހިތުގެ އަޑިން ، ހަށިގަނޑުގެ އެތެރެއިން އޭނާކުރަމުން ދިޔަ ހިތާމައަށް ބަދަލެއް ނާދެއެވެ. ތައްޚާނުގެ ހަނދާން އާވެގެން ނުދާ ދުވަހެއްނާދެއެވެ. އިންސާނުންނަށް ކެތްކުރެވޭނީ ވެސް ވަކިވަރަކަށެވެ. ފޮރުވަމުން އައި ހިތާމަ އެހެންމީހުންނަށް އެނގިގެންދާކަށް ލަސްތަކެއްނުވިއެވެ. ޒުވާންކަން ފިލައިގެން ނުދިޔަނަމަވެސް އޭނާގެ ހަށިގަނޑަށް އަންނަމުން ދިޔަ ބަދަލުތަކަކީ މީހުންނަށް ފާހަގަވިކަންކަމެވެ. މޫނުމަތީގެ އުޖާލާކަންވަނީ ގެއްލިފައެވެ. މީހާވަނީ ހިކިއަނަރޫފަވެ ސިފަގެއްލިފައެވެ. މީހުންނަށް ނޭގެނީ އެހަށިގަނޑުގައި ވޭންތަކެއް އަޅަމުންދާކަމެވެ. ކެއްސާލާކޮންމެ ފަހަރަކު ކަރުން އަންނަލެޔާއި ހަމަހުރެފައި ބޮލަށް އެނބުރުން އެރުންފަދަ ކަންކަމަކީ އޭނާ ދަރިންނަށްވެސް ސިއްރުކޮށްފައިވާ ކަންކަމެވެ. އެހިތްވަރު ދެމިގެން ދިޔައީ ކޮޅުންލަންދެނެވެ. ހިތުގެ މޭވާކަމުގައިވި ފިރިހެން ދަރިފުޅާއި ތައްޚާނާއި އޮޑި ކަޑުގެ ބިޔަރާޅުތަކުގެ ތެރޭގައި އަނދާހުލިވެގެން ޣަރަގުވެގެން ދިޔަފަދައިން ދޮންކަމަނަވެސް އެހަނދާންތަކުގައި އަނދަމުން ގޮސް ހިތާމައިގެ ކަނޑުގައި ޣަރަގުވެގެން މިފަނާވަނިވި ގޮވައްޗާއި ވަކިވެގެން ދިޔައީ އެވެ. އެހެނަސް އެންމެ ފިޔަވަޅެއްވެސް ފަހަތަށް ނާޅައި ތައްޚާން އޭނައާއި ހަވާލުކުރި އަމާނާތްކަމުގައިވާ ފަސްއަންހެން ދަރިން ދޮންކަމަނަފަދަ ފަސްތަރިންނަށް ހެދުމަށްފަހުއެވެ. ( ނިމުނީ )\nކުރީޒަމާން ސިފަކޮށްފައިވާ ހަގީގީ ހާދިސާ\nވަރަށް އަސަރުގަދަ ، ހިއްވަރު ގަދަ އަންހެނެއް\nވަރައް ފުރިހަމަ… އަސަރުގަދަ ވާހަކައެއް…މަރަވަޅިއައް\nހަމައެކަނި ޝާހީ ބޭފުޅުންނަށް އެރުންޒަމާން އެއީ ވަރައް\nތަފާތު ޒަމާނެއް…ސިފަކުރުން ވަރައް އަސްލު.\nވަރަށް ތަފާތު. . . ރީތި\nޒެޑް. ބީ says:\nވަރަށް ރީތި އަސަރުގަދަ ވާހަކައެއް. ކުރީ ޒަމާން ސިފަކޮށްފައިވަނީވެސް ވަރަށް ރީތިކޮށް އަދި މީހުން ސިފަކޮށްފައިވަނީވެސް އެހާމެ ފުރިހަމަކޮށް. ޖުމްލަކޮށް ބުނެވޭނީ ވަރަށް މޮޅަށް ލިޔެވިފައިވާ ވާހަކައެކޭ.\nމިއީ ހުވަދުއަތޮޅު އުތުރުބުރީ ދާންދޫއަށް ނިސްބަތްވެފައިވާ ހަޤީގީ ހާދިސާއެއްކަމަށް ދަންނަވަން. އަދި މި ހާދިސާ ހިގާފައިވަނީ ދެވަނަ ބޮޑު ހަގުރާމައިގެ ތެރޭގައި. ވާހަކައިގައިވާ ވާ ވާރުގެ އެއީ މިހާރު ދާންދޫ އަސަރީގެ. މިހާރުވެސް އެގެއަށް ކުރިން ކިޔާ އުޅުނު ވާރުގެ އޭ ކިޔާ އުޅޭ. މިވާހަކަ ހަމަ ވަރަށް ފުރިހަމަ. އެކަމަކު އެ ކުދިންގެ ނަންތައްވެސް ހިމެނުނު ނަމަ ވަރަށް ފުރިހަމަވެ ހަގީގަތް ހޯދަން އުޅޭ ބަޔަކަށް އެ މައުލޫމާތު އެކުދިންގެ ފަރާތުންވެސް ފަހަރެއްގަ ލިބުމަކީ އެކަށީގެންވާ ކަމެއްކަމަށް ދަންނަވަން. އެގޭހާވެސް އެއްޗަކީ އެ ފަސްކުދިންގެ ތެރެއިން4ކުދިން ހީވަގޮތުން މިހާރުވެސް ދުނިޔޭގައި އެބަތިބި.\nވާހަކަ ވަރަށް ފުރިހަމަ…އެކުދިންގެ ނަންތައް ވެސް ލިޔުުނުނަމަ ދޯ\nޝަހޫ……ފަސްތަރިންގެ ތެރެއިން އެއްތަރި އެއީ މާމަ ދޯ…ވަރަށް ރީތި ވާހަކަ 🙂\nއޭ. އެސް says:\nވަރަށް އަސަރުގަދަ ވާހަކައެއް، ހަމަ ރޮވޭ، ވަރަށް ރީތި. ބަސްކޮށާރު ވަރަށް މުއްސަދި\nވަރަށް މުހިއްމު މެސެޖެއް އެކުލެެވޭ ވާހަަކައެއް. އަދި އެހެންމެ ، ވާހަަކަ ކިޔަމުން ދިޔައިރު ރާއްޖޭގެ އިހުޒަމާން ސިފަވަމުން ދިޔަ . ވަރަށް ފަށުވި.\nސަބީ 2ވީ says:\nވަރަށް ރީތި މި ވާހަކަ 🙂\nހިއްވަރު ގަދަ ކަމުގެ ލާމަސީލް ނަމޫނާ އެއް. ސިފަ ކިރުން ވަރަށް ފުރިހަމަ.\nވަރަށް ފުރިހަމަ. ދިވެހިން އަދިވެސް ހަނދާންހުރޭދޯ ބޮޑުހަނގުރާމައިގެ ދުވަސްތައް..\nވަރަށް ރީތި ވާހަކައެއް….\nThaath Zaaid Yazeed says:\nvara reethi… i always wanted to hear how that happened… its clear now… and thi sifa kohfa huri goi vara reethi… 🙂\nvarah furihama vaahaka eh. 🙂\nހިތްގައިމު ވާހަކައެއް މީ.\nވަރަށް ރަގަޅު. ސިފަކުރުން ވަރަށް ރީތި…. ތިފަންނުގަ ކުރިއަށް ގޮއްސިއްޔާ ވަރަށްމޮޅު ވާހަކަ ލިއުންތެރިއަކަށް ވާނެކަމަށް ބެލެވޭ….\nތި އަސަރުގަދަ ހާދިސާ އަށް ދިގުވާހަކައެއް ލިޔަން ފެނޭ. ތާރީޚަށްޓަކައި ވަރަށް މުހިއްމު ހާދިސާއެއް.\nވަރަށް އަސަރު ގަދަ ރީތި ވާހަކައެއް. ކުރިޔަށް އޮތްތާގައި މިފަދަ ރީތި އެހެން ވާހަކަތަކެއް ފެނިގެންދާނެ ކަމަށް އުއްމީދު ކުރަން. އަދި ވާހަކަ ލިޔުމުގެ ދާއިރާއިން ކުރިޔަށް ދިޔުމަށް ހިތްވަރުދެން.\nވަރަށް ރީތި ވަރަށް ފުރިހަމަ ވާހަކައެއް………..!\nއެއްފަހަރު ކިޔައިފިން. އަދިވެސް ކިޔާހިއްވޭ…..\nރަށުގެ އަތިރިމަތިގައި އެވަގުތު ހުރި މިހުންގެ ތެރޭ ހުރެވުނުކަހަލަ އިހުސާސެއް މިވާހަކައިގައި އެކުލެވިގެންވޭ. ކުރީޒަމާން ސިފަކޮށްފައިވާ ގޮތް ވވ ސަޅި،. ވވވވވވވވވވ ސަޅި މިވާހަކަ ގެނެސްދީފައިވާ ގޮތް.\nތަފާތުވާހަކައެއް.. ސަޅި އިންގޭ…\nހީވަނީ ބިންމާ ގެ ވާހަކައެއް ކުޔުންހެން ވވވވވވވވވވވ ރީތި….\nވާހަކަ ވަރަށް ރީތި. ބަސްކޮށާރާއި ކުރީޒަމާން ސިފަކޮށްފައިވާގޮތް ވެސް ވަރަށް ފުރިހަމަ. ދިގު ވާހަކައެއް ލިޔަން ފެނޭ.\nށަހޫ، އަލަށް ލިޔަން ފެށިހެން ހީވެސް ނުވޭ، ހަމަ އޮބި ، ރަދީފް ބަލަންޖެހުނު. . . ވަރަށް މޮޅު އިނގޭ ، ކީޕް އިޓް އަޕް.\nވަރަށް ތަފާތު ރީތި\nއެމް، އެމް says:\nރީތި، އެންމެސަޅި ތަންކޮޅަކީ ފޮޓޯ ވަރަށް ގުޅޭކަން، މިސައިޓުގަ ހުރި އެހެން ވާހަކަތަކާ ބަލާފަ ލިޔުމުގެ ފެންވަރު ރަނގަޅު. ތިކަން ކުރެވިދާނެ އިނގޭ 🙂\nއަޙުމަދު ލަޠީފު says:\nވަރަށް ފުރިހަމަ ޝަހުޒާ އަށް ހަމަ ސާބަސް … ހީވަނީ އެމަންޒަރު ފެންނަހެން.. ހަމަ ރަގަޅަށް ވެސް ރޮވިއްޖެ .\nވަރަށް ރީތި ވާހަކަ އެއް. އިބާރާތް ކުރުމާ ސިފަކޮށްދީފައިވާލެއް ވަރަށް ފުރިހަމަ.\nވަރަށް ރީތި ވާހަކައެއް 🙂\nވަރަށް ރީތި!!!!!!!!!!!!!!!!!! 🙂\nޝުކުރިއްޔާ ހުރިހާ ބޭފުޅުން ތިދެއްވާ ތަރުހީބަށް 🙂\nވަރަށް މޮޅު އިނގޭ ، ވާހަކަ ވަރަށް ނަލަ. ތީހަމަ ތަރިއެއް\nަަަަަާިިްްއަލީ އަހްމީމް says:\nވާހަކަ ލިޔެ ފަވަނީ ވަރަށް އަސަރާއެކު ކިޔުން ތެރިން ނަށް ހުރި އިބްރަތާ އެކު…..\n(: Absorbing and eminently well-crafted\nމިހާތަނަށް ކިޔުނު އެންމެ ރީތި ވާހަކަ\nހާދަ މޮޅޭ .. ހީވަނީ ހަމަ ފެނުން ހެން . ދޮންކަމަނަ ރީތި ވަރަށް، އެވަރުގެ އަންހެނަކު ނުދެކެން 🙂\nބެސްޓް އިނގޭ ،\nވަރަށް މޮޅު އަދި ރީތި ވާހަކަ އެއް\nވވވވވވވވވވވވވވވވ ފުރިހަމަ 🙂\nބުނެވޭނީ ހަމަ މިވަރެއްނެތޭ،\nރީތިވާހަކަ އެއް، މިކަން ވެދާނެ\nވަރަށް ފުރިހަމަ ސިފަކުރުން ، ވަރަށް ރީތި\nވަރަށް މޮޅު، ވަރަށް ތީރި\nވަރަށް މޮޅު ، ވަރަށް ރީތި ވާހަކައެއް މީ، ހަމަ ސިފަވާހެން ހީވަނީ\nކިޔައިފިން، ހަމަހަބޭސް ، ހީވަނީ މުނިމާމަފެނުންހެން\nވ. ރީތި ވާހަކަ. ބައިވަރު ބަސް ދަސްވެއްޖެ.\nހާދަމޮޅޭ، ރީތިކަމުން ހީވަނީ އެހެން ފަދަކަމެއްހެން . ބައިދަވޭ، ތޮރޮޕިޓޯ އަކީ އަސްލު ކޯއްޗެއް\nދިވެހި ތާރީހާ ބެހޭގޮތުން ވަރަށް މަޢުލޫމާތު ލިބިއްޖެ، ޔޫ އަރ ގުޑް 🙂\nވަރަށް ސަޅި 🙂\nހަމަ ވަރަށް ސަޅި، ހީވެސް ނުވޭ ވާހަކައެއްހެން އަސްލު ހެން ހީވަނީ ، ރީތި އިނގޭ\nދޮންކަމަނަ ވަރަށް ޗާލު، ހާދިސާ ވަރަށް ހިތާމަ ވެރި ފެންކަޅިވެއްޖެ\nސަޅިއޭ ސަޅިއޭ. ސިސް.\nހަމަ ރޮމެނީ، ވަރަށް ރީތި،\nއިރުކޮޅެއް ނެގި ކޮމެންޓް ކުރަން، ރޮވޭ ވަރުން ، ޝަހޫ ހާދަ މޮޅޭ\nދިސް އިސް އޯސަމް\nވަރަށް މޮޅަށް ޑިސްކްރައިބްކޮށްދީފަވަނީ..،ވާހަކަ ކިޔަމުންދާއިރު ސިފަވޭ.\nވާހަކަވެސް ވަރަށް ރީތި!\nShahoo Shahza says:\nވަރަށް ރަނގަޅު ދޯ ؛)\nވަރަށް ރީތި ހަމަ.\nބުނެވޭނީ ފެންވަރު ރަނގަޅު ވާހަކައެކޭ، ސިފަކުރުން ވަރަށް ރީތި، ހާދިސާ ގެނެސްފަހުރި ގޮތް ވަރަށް ކަމުދޭ، ވަރަށް ހިތްވަރުގަދަ އަންހެނެއް، މިހާދިސާއަށް ދިގު ވާހަކައެއް ލިޔުނު ނަމަ ވަރަށް ފުރިހަމަ ވީސް. ކުރުވާހަކަ އަކާ ބަލާފަ މި ވާހަކަ ހަމަވަރަށް ރަނގަޅު\nއަސްލު މިވާހަކަ ވަރަށް ތަފާތުދޯ، އިތުރަށް ދިގުކޮށް ކިޔާހިތްވަނީ، މިސާލަކަށް ތަދު ދުވަސްވަރު ކަންތައްހުރި ގޮތް، ކުރީ ދުވަހު ހަވީރުގަ އޮތް ބިންމާ ވަރަށް ފުރިހަމައަށް އެކަހަލަ ވާހަކައެއް ލިޔެފަ، ކިޔާލައްޗޭ، ދިގު ވާހަކައެއްނަމަ އެގޮތަށް ލިޔެވުނީސް، ޔޫ ކެން ޑޫ އިޓް. މިރޮނގުން ކުރިއެރުމަށް އެދެން .\nހާދަ ރީއްޗޭ 🙂\nވަރަށް ރީތި އިނގޭ . . . ތިކަން ވެދާނެ\nއާނ ވަރަށް ރަނގަޅު ، ހަމަ ވަރަށް ފުރިހަމަ\nމީ މިހާރު ވަރަށް ކިޔާލަން ނުލިބޭ ކަހަލަ ވާހަކައެއް. . . ވަރަށް ފުރިހަމަ،\nޝަހޫ ހާދަ މޮޅޭ ، ހީވީ ފިލްމެއްބަލާލެވުން ހެން ،\nސިފަކުރުން ވަރަށް ރީތި، ދެރަވެއްޖެ ވަރަށް\nހަމަ ހަބޭސް ؛)\nސާބަހޭ، ތިވަރެއްނެތް !!\nހަމަތެދެއް ރޮވިއްޖެ، ކަމަނަ ހިތްވަރުގަދަ\nމީހަމަ ހަގީގީ ހާދިސާއެއްތަ؟ ހާދަ ހާދަ ރީއްޗޭ\nކޮބާ މިހާރު އެކުދިން ؟ މީ ތާރީޚުން ގާތްގަނޑަކަށް ކިހާދުވަސްވަރެއް. . . ވާހަކަ ވަރަށް ރީތި، އިތުރަށް އޮޅުން ފިލުވާ ހިތްވަނީ. ސިފަކުރުން ވަރަށް ރަނގަޅު\nޝަހޫ، ކިހިނެއް ހުރިހާމައުލޫމާތު ހޯދީ، ވަރަށް މައުލޫމާތު މުއްސަދި، ވަރަށް ރީތި އަސަރުގަދަ ވާހަކައެއް.\ni can’t write in dhivehi, don’t ususally read dhivehi stories, but this is good. so dhivehivantha XD keep it up !\nވަރަށް މޮޅު އިނގޭ\nVara vara reethi vaahaka yey..ibaaraa vara molhu..\nVery nice..its really brilliant. .keep it up..\nތިވެސް ހަމަ ތަރިއެއް، ވަރަށް ހުނަރުވެރި\nމީހަމަ ދާންދޫ ގަ ހިނގާފައިވާ ކަމެއް…..\nއެހާދިސާ ފެނުން ފަދަ، ވަރަށް މޮޅު\nމީ ކޮންމެވެސް ވަރަކަށް އަޑު އެހި ހާދިސާއެއް މިހާރު ވަރަށް ސާފު. ވަރަށް ރީތި ގެނެސްދީފަ ހުރި ގޮތް. ކިޔާހިތުން ކިޔާލެވިއްޖެ\nSuperb work..very nice…\nރީތި ވާހަކައެއް، ހީވީ ސައިކުރާ ފަދަ ބޭފުޅެއްގެ ވާހަކައެއްހެން، ތިކުއްޖާ ވަރަށް މޮޅު ހަމަ، މިރޮނގުން ކުރިމަގު އެބައޮތް އިރާދަކުރެއްވިއްޔާ\nވަވް…… ސްޕީޗް ލެސް ، ވަރަށް ރީތި\nވަރަށް މޮޅު ، ވ ރީތި\nވވވވވ ރީތި، ރޮވޭ\nސަޅިއޭ ސަޅިއޭ …\nއިކޫ އިކްސް says:\nރީތި ، ހަމަ އޮބި\nވަރަށް ހަގީގަތާއެއްގޮތް، ވަރަށް ރީތި\nބިއުޓިފުލް، ވަރަށް ސަޅިހަމަ ،\nވަރަށް ފުރިހަމަ އަސަރުގަދަ ވާހަކައެއް\nހަމަ ރޮވިއްޖެ، މީތި ވަރަށް ސަޅި\nވަރަށްވެސް ފުރިހަމަ ވާހަކައެއް~ ހެޓްސް އޯފް ޓު ދަ އޯތަރ!!!!!!!\nވަރަށް ވެސް ފުރިހަމަ ލިއުމެއް، ވަރަށް މަސައްކަތް ކޮށްފަ ހުރިކަން އެނގޭ\nޕްރިންސެސް ބެލް says:\nފެއަރީޓޭލްއެއް ހެން ހީވަނީ ދިވެހިވަންތަ\nސްވީޓްނެސް، އޮބިނޯވެ އިނގޭ، މިޒަމާނުގަ އެހާ ކުރީ ޒަމާން ކިޔާދެވޭނީ ވަރަށް މޮޅުވީމަ\nހިއްކަތިވެއްޖެ! ވަރަށް ޖާޒުބީ ވާހަކައެއް…..\nހާދިސާ ގެނައިގޮތާ ވާހަކަ އަތުރާލާފަ އޮތް ގޮތް ވަރަށް ރީތި، ސިފަކުރުން ވަރަށް ކަމުދޭ\nއޮބިނޯންނަ ވާހަކައެއްނު މީ ! ވަރަށް ދިވެހި\nހިއްފުރިއްޖެ! ކުރިއަރާނެ ވާހަކަ ލިޔުންތެރިއެއް!\nމާޝާ ﷲ ، ޝަހޫ ޔޫ އަރ ބްލެސްޑް ވިތް ޓެލެންޓް\nހީވީ ޓައިމް ޓްރެވަލް ކުރެވުނުހެން!\nމިވާހާކަ ފިލްމަކަށް ހެދޭނޭމައޭ ހިއްތަށް އަރާ…..\nލޯބި އިނގޭ ދައްތާ!\nއަދީލް ސައީދު says:\nމިހާރު ތިންފަހަރާ މިކިޔުނީ މިވާހަކަ…..އަދިވެސް ހިތެއްނުފުރޭ….\nއަލިބެ ހަމަ ސޮނިވެއްޓިފަ މިހިރީ ، ވަރަށް ޗާލު އިނގޭ\nހަމަ ވަރަށް ރަނގަޅުދޯ\nމިސްޓަރ މޫސަ says:\nކެރެކްޓަރ ދެކެ ލޯބިވެވިއްޖެ….\nއައިނޯ ޔޫ says:\nމީ އަހަރެން says:\nވަރަށް ރީތި އަސަރުގަދަ ވާހަކައެއް. ކުރީ ޒަމާން ސިފަކޮށްފައިވަނީވެސް ވަރަށް ރީތިކޮށް\nސިފަކުރުން ވަރަށް ފުރިހަމަ.\nވަރަށް ފުރިހަމަ އޭ ބުނެވޭނީ\nއަސްރުގަދަ ވާހަކަ އެއް.. ރޮވިއްޖެ\nޗާލު ވާހަކަ އެށް..\nހިތް ގައިމް ވާހަކަ އެށް…\nވަރަށް ގަދަ.. މޮޅު ލިޔުން ތެރި އެށް..\nހީވަނީ އެތާނގަ ހުރެވުން ހެން ވަރައް ރީތި\nމިވާހަކަ ހަމަ ހަބޭސް:)\nވ ވ ވ ވ ވ ވ ސަޅި\nކަމުދޭ ވ ރީތި\nކުރިޔަށް ދެވިދާނެ ކަމަށް ފެނޭ…ވ ރީތި\nހީވީ ހަމައެތާނގަ މަށަށް ހުރެވުނުހެން ވަރައް ނަލަ\nމިވަރެއް ހަމަނެތް ސަޅި\nޔ ޕ says:\nހާދަ ރީއްޗޭ މިވާހަކަ ފޮތެއްގެސިފައިގަ ފެންނާނެބާ؟ ވ. ރީތި\nނޫނޭވާ.. ސަޅި ވާހަކައެއް\nމީހަމަ އަސްލު… ބަރާބަރު ވާހަކައެއް…ވަރަށް ރީތި\nވަރައް އަސަރުގަދަ ވަރަށް ރީތި\nދައްތަ ހާދަ މޮޅޭ، ވާހަކަ ވަރަށް ރީތި\nމިހާ ސަޅި ވާހަކައެއް ނުވެސް ކިޔަން އަދި، ހަމަ ރޮވިއްޖެ\nމިހާ ރީތިވަހަކައެއް ކިޔާލަން ލިބުނީތީ ތެންކްސް. ހީކުރަން އަދި މިކަހަލަ އިތުރު ވާހަކަ ފެންނާނެކަމަށް\nVarah reethi vaahakaey\nފާރިސް ޒާހިރް says:\nސިސް ވަރަށް މޮޅު، ތެދެއްހަމަ ހީވީ މުނިމާމަ ފެނުނުހެން، ވަރަށް ރީތި އިނގޭ\nމަރިޔަމް ލަތީފް says:\nމިވާހަކަ ކިޔައިދިނީމަ ހަމަ ރޮވިއްޖެ، ވަރަށް ރީތި\nތާރީޚަށްޓަކައި ލިޔުން ވަރަށް މުހިންމު ހާދިސާއެއްމީ، އެއްވެސް ކުއްޖަކު ނުކޮށްއޮތް މުހިންމު ކަމެއް ކުރީތީ ހުފާކުރަން، ލިޔުންތެރިކަން ވެސް ވަރަށް ރަނގަޅު، އިބާރާތްތައް ފަށުވި ފެފައި ސާފު. އިތުރު ކުރިއެރުން އެދެން\nވަރަށް ރީތި، މިރޮނގުން ކުރިއެރުން އެދެން\nމިނިމާމަގެ ވާހަކަ ހާދަރީތިކޮށޭ ލޯބީގެ ވާހަކައެއްގޮތަށް ގެނެސްދީފަ ތި އޮތީ، ހަމަ ސާބަސް އިނގޭ\nވވވ ރީތި ވާހަކަ\nމިމުބާރާތުގަ ކިޔުނު އެއްމެ ރީތި ވާހަކަ، ވަރަށް ފުރިހަމަ\nޝަހޫ ހާދަމޮޅޭ ދޯ ލިޔުންތެރިކަމަށް ވެސް، ވަރަށް ރީތި މިވާހަކަ، އަދި ހަގީގީ ވާހަކައެއް ވީމަ ވަރަށް ތަޗިން\nވަރަށް ފުރިހަމަ ރީތި ވާހަކައެއް\nވަރަށް ގިނަ މައުލޫމާތު އެނގިގެން ހިނގައްޖެ، ވަރަށް މުހިންމު މަސައްކަތެއް ތިކުރީ\nވަރަށް ޗާލު 🙂\nހީވީ ކުރީޒަމާންފެނުނުހެން ވަރަށް ފުރިހަމަ ރީތި ވާހަކައެއް\nހުދާ މިހާތަނަށް ކީ އެއްމެރީތި އެއްވާހަކަ މިއީ 🙂 🙂\nޝަހޫ ވަރަށް ސަޅިއިނގޭ މިވާހަކަ، ހަމަ ހަބޭސް\nވަރަށް ކަމުދޭ މިވާހަކަ\nވަރަށް މަރްހަބާ، މީހަމަ މޮޅުވާހަކައެއް\nމިހާރު ދެފަހަރު ކިޔައިފިން އަދިވެސް ކިޔާހިތްވޭ ވަރަށް ކަމުދޭ\nމިއީ ހަމަ މިރަށުގަ ހިނގާފައިވާ ހާދިސާއެއް،ކުރިން މިހާ ތަފްސީލުކޮށް ނޭގެ، އެއީ ތެދެއް ވަރަށް މޮޅު ދިވެހި ބޭސްވެރިއެއް ވާރުގޭ ދައްތައަކީވެސް އެހެން ވީމާ ހަމަވަރަށް މައުލޫމާތު ރަނގަޅު. ދެވަނަ ބޮޑުހަނގުރާމައިގަ ބަނޑަށް ޖެހުނުކަމަށް ވަނީ، މިހާރު މިއެނގުނީ ކިހިނެއްވެގެން. ވަރަށް މައުލޫމާތު މުއްސަދި ރީތި ވާހަކައެއް.\nއެކުދިންނަކީ މިހާރުމުސްކުޅިން ހީވާގޮތުން ޝަހްޒާގެ މާމައަކީވެސް އެތަކުން އެކަކު، އާމިނާފާނު، ދޮންބީފާނު، ކުޑަބީފާނު، މުނީރާ އައިސާފާނު އެއީ ނަންތައް، އެމީހުންގެ ދަރިންނާއި ދަރިންގެ ދަރިންވެސް ރީތިވެފައި ޝާހީގޮތެއް ހުރޭ އަދިވެސް، އެހެން ވީމާ މިއީ ހަމަ ހަގީގަތް.\nހާދަ ރީއްޗޭ !!!!!!! 🙂 🙂 މޮޅު އިނގޭ\nހަމަ ވަރަށް ވެސް ރީތި ވާހަކަ\nތަރީޚީ ރީތި ވާހަކައެއް\nއެއްވެސް މީހަކު ނުބުނާނެ މީ ކަމުނުދާ ވާހަކައެކޭ، ވަރަށް ވެސް ފުރިހަމަ\nރީތި އިނގޭ ސިސް 🙂\nޝަހޫ ދެން ވެބްސައިޓެއްގަ ނޫނީ ބްލޮގެއްގަ އާންމުކޮށް ވާހަކަ ލިޔަން ވީނުން. ވަރަށް ކިޔާހިތްވޭ\nވަރަށް ސަޅިވާހަކައެއް އިނގޭ ޝަހުއްތީ\nވަރަށް މޮޅު، ރީތި ވާހަކައެއް\nއަދިވެސް ކިޔާހިތްވަނީ ، ރީތި\nކިޔާހިތުން އިނދެ ކިޔާ ނިންމާލި އިރު ރޮވިއްޖެ ، ވަރަށް ފުރިހަމަ\nއަޅޭ !!! ހާދަ އަސަރުގަދަ ވާހަކައެކޭ . .. .. ވަރަށް ސަޅި 🙂 🙂\nމީހަމަ ހަގީގީ ވާހަކައެއްތަ، ރީތިކަމުން މިނީ ސޮނިވެއްޓިފަ . . . މޮޅު\nހީމީ ހަމަ އަސްލުވެސް ޓައިމް ޓްރެވެލް ކުރެވުނުހެން، ހަމަ ވަރަށް ފައްކާ\nތިކުރާ ހިތްވަރަށް ހަމަ ސާބަސް، އިރާދަކުރެއްވިއްޔާ ކާމިޔާބުވާނެ\nވަރަށް އުފާކުރަން ތިހާ ރަނގަޅު މަސައްކަތެއްކުރީތީ، އަދިވެސް މިފަދަ ރީތި ވާހަކަ ފެންނާނެ ކަމަށް ހީކުރަން\nތިހާ ކުޅަދާނަކަން ވާރުތަވީ ދޮންކަމަނަގެ ފަރާތުންދޯ 🙂 ވަރަށް މޮޅު\nވަރަށް ފައްކާ ވަހަކައެއް\nވ ރަނގަޅު، ރީތިވާހަކައެއް\nވާހަކަ ވަރަށް ފުރިހަމައޭ ބުނެވޭނީ، ވަރަށް ސަލާމް\nއީދު ހަދިޔާ says:\nހަމަ ރަނގަޅަށް ވެސް ރޮވިއްޖެ، ވަރަށް އަސރުގަދަ ރީތި ވާހަކައެއް\nވަރަށް ފުރިހަމަ އަސަރުން ފުރިގެންވާ ވާހަކައެއް…\nހަމައަސްލުވެސް ވަރަށް ރީތި\nޝަހޫ ކިހިނެތް ހުރިހާ މައުލޫމާތު ހޯދީ، ވާހަކަ ވަރަށް މޮޅޭ ވަރަށް ރީތި\nމާމަވެސް ބުނީ މިއީ ހަމަތެދެކޯ، ވަރަށް ފުރިހަމަ އިނގޭ\nކިޔާ ކިޔާ ފޫހިނުވާނެ ! ވަރަށް ރީތި\nވަރަށް ފުރިހަމަ އަސަރުން ފުރިގެންވާ އިބްރަތްތެރި ވާހަކައެއް، އެހާ މައުލޫމާތު ގިނަ\nޝަހޫ ވަރަށް ޓެލެންޓެޑް، ވާހަކަ ވަރަށް ރީތި\nއުއްމު އައިން says:\nކީޔާ ނިމުނު އިރު ރޮވިއްޖެ، ހީވީ މަންޒަރު ސިފަވެގެން ދިޔަހެން\nއަބް އައިން says:\nވަރަށް ޗާލު ލިޔުމެއް، ބަސްކޮށާރު ވަރަށް މުއްސަދި ،\nއިންޝާﷲ ވަނައެއް ލިބޭނެ، ވަރަށް ފުރިހަމަ\nމުނީ ބުނީމެއްނު ޝަހުއަށް ވާނޭތިކަން، ހަމަ ބެސްޓް ސްޓޯރީއެއް\nވަރަށް ރީތި 🙂\nހާދަ ސަޅި ވާހަކައެކޭ\nހަމަ ވަރަށް ފުރިހަމަ ލިޔުމެއް، ވަރށް ރަނގަޅު\nހާދަ މޮޅޭ، ވާހަކަ ވަރށް ރީތި އިނގޭ\nމަރިޔަން ހަބީބް says:\nމީތި ހަބޭސް އިނގޭ\nރަހަގަނޑު ވަރށް ރަނގަޅު ވާހަކައެއް، ތަފާތު ޓޭސްޓެއް، ޝުކުރިއްޔާ މިކަހަލަ ވާހަކައެއް ގެނެސްދިނީތީ\nރީތި ވަރަށް ، މޮޅަށް ލިޔެފަ އޮތީ\nވަރަށް އަސަރުން ފުރިގެންވާ ވާހަކައެއް، ވަރަސް ރީތި\nހަމަ ވަރށް ރީތި ވާހަކއެއް، އެންމެ ކަމުދާ ތަންކޮޅަކީ ހަގީގަތާއެއްގޮތްކަމުން\nވަރަށް ފައްކާ އިނގޭ\nފަށުވި އިބާރާތް، މުއްސަދި މަޢުލޫމާތު، މުއްސަދި ބަސްކޮށާރު، ފުރިހަމަ ސިފަކުރުން، ހަމަ ވަރަށް މޮޅޭ ބުނެވޭނީ\nކޮންތާކުން މައުލޫމާތު ހޯދީ. ވަރަށް ރީތި ވާހަކަ\nvery interesting , well written 🙂\nމިވައްތަރު ރީތި ހުންނަނީ ދިވެހި ވައްތަރު\nވަރަށް ފުރިހަމަ ރިވެތި ވާހަކައެއް\nޕްރިޓީ ޒިންތާ says:\nމިވަރު ރީތި ކުރު ވާލަކައެއް އަދި ނުކިޔަން…\n؛this isavery lovely story i like this\nހަމަ ވަރައަށް ކަމުދޭ\nފަލީން އަލްމާ says:\nހަމަ ވަރަށް ރީތި\nދަ މޫސަ says:\nމިއީ މިބުނާ ކަހަލަ ސަޅި ސިފަކުރުން ހުރި ވާލަކައުއް..\nVara furihama.reeethi kuru vaahaka yey..\nވަރަށް ރީތި އަސަރުގަދަ ވާހަކައެއް….\nވަރަށް އަސަރުގަދަ… ކަރުނަ އެޅޭ ވަރުވޭ\nބަސްކޮށާރު ވަރަށް މުއްސަދި\nVara reethi vaaka…\nމިކަހަލަ ރީތި އެތައް ވާހަކަ އެއް ގެނެސްދޭނެ ކަމަށް އުންމީދު ކުރަން…\nމިހާތަނަށް ކިޔުނު ވާހަކަ ތަކުގެ ތެރެއިން އެންމެ ރީތި ވާހަކަ.. ވަރަށް ފުރިހަމަ\nވަރަށް އަސަރު ގަދަ ރީތި ވާހަކައެއް. ކުރިޔަށް އޮތްތާގައި މިފަދަ ރީތި އެހެން ވާހަކަތަކެއް ފެނިގެންދާނެ ކަމަށް އުއްމީދު ކުރަން.\nސިފަކުރުން ވަރަށް ރީތި. ތިއީ މިޖީލަށް ކޮންމެހެން އެގެން ޖެހޭ މަޢުލޫމާތު ތަކެއް. ސާބަސް ލިއުން ތެރިޔާ އަށް.\nވަރަށް ފުރިހަމަ ވާހަކައެއް. ލިއުން ތެރިކަމުގެ އަސަރު ފެނިގެންދާ މޮޅުވާހަކައެއް.\nބަސްމޮށުންތެރިކަން ވަރަށް ރީތި\nދޮންތީ!! ހާދަ ރީތިވާހަކައެއް.ހުށަހެޅުން ވަރަށް ރީތި\nމިވާހަކަ މިޒަމާނުގައި އޭރުގެ ބައެއް ބަސްތަކާއެކު ލިޔެފަހުރުން އެއީ މިވާހަކަ އެހެނ ވާހަކަތަކާ ތަފާތުކުރުވި ކަމެއް. ވަރށްފުރިހަމަ. ވަރަށް ރީތި.\nވަރަށް ރީތި އަސަރުގަދަ ވާހަކަ އެއް.\nވަރަށް ރީތި އަސަރުގަދަ ވާހަކަ އެއް\nވަރަށް ރީތި ފުރިހަމަ ވާހަކަ އެއް\nއަސަރުގަދަ ވާހަކަ އެއް އަދިވެސް ކިޔާ ހިތްވަނީ\nޖުމްލަކޮށް ބުނަންޏާ ވާހަކަ ވަރަށް ފުރިހަމައޭ ދެންނެވޭނީ\nސިފަކުރުން ވަރަށް މޮޅު. ބަސްކޮށާރު ވަރަށް މުއްސަނދި ވާހަކައެއް.\nމިހަަރު3ފަހަރު މިވަަހަކަ ކިއިއްޖެ. އަދިވެސް ކިޔާހިތްވަނީ. ކިޔާކޮންމެފަހަރަކު އާވާހަކައެއްހެން އިހްސާސް ކުރެވެނީ. އަސަރުގަދަ މޮޅުލިއުން ތެރިކަމެއް ދައްކުވައިދޭ ވާހަކައެއް.\nއެހެންވާހަކައެއް ލިޔާނެ ދުވަހަކަށް އިންތިޒާރު ކުރަން…!\nއަޙްމަދު ލަޠީފު says:\nމިއީ ހަގީގީ ވާހަކައެއްކަން ހުރިހާ ކިޔުންތެރިނަނަށް ކަށަވަރުކޮށް ދަންނަވަން.\nމިވާހަކާއިގައި އަންހެނެއްގެ ހިތްވަރު ގަދަކަން ގެނެސްފައި ހުރި ގޮތް ވަރަށް ފުރިހަމަ…..ރީތި ވާހަކައެއް…\nސިފަ ކުރުން ވަރަން ރީތި ،ދިވެހިންގެ އިހްސާސް ވަރަން ފުރިހަމަ ގެނެސްދެވިފައިވާ މޮޅު ވާހަކަ އެއް\nހަގީގީ ވާހަކައެއް .. ލިޔުންތެރިޔާ ވަރަށް މޮޅު\nއިބްރަތް ތެރި ހިތްވަރުގަދަ އަންހެނެއްގެ ވާހަކަ ގެނެސް ދީފައިވާ ގޮތް ވަރަށް ފުރިހަމަ\nޝަހޫ ގެ ތިމަސައްކަތަށް ސުކުރިއްޔާ..\nނާ މަންމަ says:\nވަރަށް ފުރިހަމަ، ރީތި، އަސަރުގަދަ ވާހަކައެއް…\nއައު ނަންތަކެއްވެސް ދަސްވެޖެ… މަރަވަޅި،\nވާހަކަ ރީތި ލިއުންތެރިޔާ ތި ދާއިރާއިން ކުރިޔަން ވަރުދެން\nނާ ބައްޕަ says:\nމީ ހަމަ ހަޤީގަތުގަވެސް ވަރަށް ފުރިހަމަ ވާހަކައެއް…ވަރަށް ކިޔާ ހިތުން ކިޔާލެވުނު….\nވާހަކަ ކިޔަފައި ހަމަރޮވުނު\nއަދަބީގޮތުންވެސް ލިޔުން ވަރަށް ރަގަނޅު\nހާދަ ރީއްޗޭ މިވާހަކަ…ކިޔުނު އަދަދެއްވެސް ނޭގެ..އަދިވެސް ކިޔާ ހިތްވަނީ..ތި ރޮގުން ވަރަށް ފުރިހަމަ ކާމިޔާބަށް އެދެން.\nދެ ލޮލުން ކަރުނަ ހިފެހެށްޓުމެން ނެތި ވަރަށް ރީތި\nވާހަކަ ވަރަށް ވަރަށް ފުރިހަމަ. ސިފަކުރުން ހަމަ ވަރަށް ރަގަޅު….. ނެތިގެއްލެމުންދާ ތާރީޚް ވަރަށް ރަގަޅަށް ސިފަ ކޮށްދީފައިވޭ…. ޝުކުރިއްޔާ\nވަރަށް ހިތްގާއިމް އަސަރުގަދަ ޖަޒުބާތީ ވާހަކަ އެއް ބަސްމޮށުން ތެރިކަން ވވ ފުރިހަމަ\nނާ މުރޭ says:\nވަރަށް ވަރަށް ސަޅި…އިބާރާތް އަތުރާލާފައިވާ ގޮތް ވަރަށް ފުރިހަަމަ…\nޒަމާންތައް ގެނެސްދީފައި ވާލެއް ވަރަށް ފުރިހަމަ.\nޝަހޫ…މިވާހަކަ ވަރަށް ރީތި ..ވާހަކަ ލިޔުމުގެ ހުނަރު އެބަހުރި…..ތިޔަ ގޮތުގައި ކުރިއަށްދޭ…\nމި ވާހަކައިިގެ ސިފަކުރުން ހަމަ ހަބޭސް 🙂\nރީތި ފުރިހަމަ ވާހަކައެއް\nހާދަ މޮޅޭ ވާހަކަ ލިޔަން.ވވ ވވ….ސަޅި\nވަރަށް ފުރިހަމަ ރީތި ވާހަކައެއްް…\nކުޑަ ނާ says:\nޝަހޫ ވަރަށް މޮޅު ވާހަކަ ލިޔަން…އަސަރު ހުރި ލިޔުމެއް\nވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ވަރަށް ރީތި ވާހަަކައެއް.\nކެލާ ކުއްޖާ says:\nވަރަށް ފުރިހަމަ، ރީތި، އަސަރުގަދަ، މޮޅު ވާހަކައެއް\nHawwa Latheef says:\nދިވެހި އަދަބިއްޔާތަށް އިތުރުކުރެވުނު އާތަރިއެއް. ސިފަކުރުން ވަރަށް ރީތި.ވާހަކަ ކިޔަމުން ދިޔައިރު ހީވަނީ އެހާދިސާ ހިގި ޒަމާނުގައި ދުނިޔޭގަ ލިޔުންތެރިޔާ އުޅުނުހެން. އެކަމަކު ތިހާދިސާގެ ޢުމުރަށް ބަލާއިރު 65 ވުރެ ގިނަ އަހަރުވެދާނެ. ފާހަކައިގައިފަންނުވެރިކަން އެބަހުރި. ބަސްކޮށާރު ވަރަށް މުއްސަނދި. އަދިވެސް މިއަށްވުރެ މިވާހަކަ ތި ލިއުންތެރިޔާއަށް އޮމާން ކުރެވިދާނެ. ވާހަކައެއްގެ އެންމެ މުހިއްމު އެއްމަޤްޞަދަކީ ކިޔުންތެރިންނަށް ހާދިސާ އިޙްސާސް ކުރުވުން. އެކަން މި ކުރުވާހަކައިން ޙާޞިލްވޭ. ވަރަށް ފުރިހަމައޭ ބުނެވޭނީ. މިރޮގުން ދިވެހި އަދަބީ ބަގީޗާ ފެހިކުރުމަށް ގިނަގުނަ މަސައްކަތްތަކެއް ކުރުމަށް އެދެން. އެކަން ކުރެވިދާނެ ތިލިޔުން ތެރިޔާ އަށް. އަދި މިމަސައްކަތަށް ސާބަސް ރައްދުކުރަން. ޢީދު މުބާރަކް\nމިވާހަކަ ވަރަށް ރީތި … އެހެންވާހަކައެއް ލިޔާނެ ދުވަހަކަށް އިންތިޒާރު ކުރަން\nމީ ވަރަށް ކަމުދިޔަ ވާހަކައެށް\nމީ މިބުނާ ކަހަލަ ރީތި ކުރުވާހަކައެށް\nހިމަންދޫ މޫން says:\nދިގުކޮށް މިވާހަކަ ލިބޭނެބާ؟ ސަޅި އިނގޭ\nމީ މިހާތަށް ކިޔުނު އެންމެ ސަޅި ވާހަކަ\nމިގޮއްޔެއަށް މިކަން ވެދާނެ ވަރަށް ފުރިހަމަ\nސިފަކުރުން ހަމައެއްވަނަ……%100 ގުޑް:)\nފޮޓޯ ވެސަ ހަމަ ހަބޭސް….\nXaahu Yazeed says:\nމަށަށް ކޮންމެ ކޮންމެއެއްޗެއް ކަމަކުނުދާނެ އާންމުކޮށް، އެކަމަކު މިވާހަކަ ވަރަށް ކަމުގޮއްސި\nNiuma Ltheef says:\nއަހަރެންގެ މާމަގެ ވާހަކަ (ކުދެކުއްދާ ދޮންކަމަނާ) ގެ ވާހަކައާއި އޭނާ ޤައުމަށާއި ރައްޔިތުންނަށް ފޯރުކޮށްދީފައިވާ އަގުހުރި، އަގުނުކުރެވޭ ޚިދުމަތަކީ މިކަހަލަ ކުރުވާހަކައަކުން ސިފަކުރެވޭނެ ނުވަތަ ބުނެދެވޭވަރަށް ވުރެ މާ ބޮޑުވާހަކައެއް. އެހެންނަމަވެސް މިކުރުވާހަކައިން މާމަގެ ޙާލު ވަރަށް ތަފްޞީލްކޮށް ބަޔާން ކޮށްދީފައިވޭ. ތާރީޚު ދިރާސާ ކުރާމީހުންނަށް އެގޭނެ ތިއީ ޙަޤީގީވަހަކައެއްކަން. އަދި ގއ.ދާންދޫ ރައްޔިތުންނަށް. ވާހަކައިގެ ފެށުން ، ބަސްމޮށުން ތެރިކަން ވާހަކައިގެ މައިގަޑު ވަރަށް ފުރިހަމަ. ތިވާހަކަ އަދި ތިޔަށްވުރެ ދިގުކޮށް ލިޔުމަށް ފެނޭ. އެއީ ތިޔައީ ވަރަށް ޓެލެންޓެޑް ކުއްޖެއްހެން ހީވަނީ. ތިވާހަކައަށް މުބާރާތުން އެއްވަނަ ލިބުމަށް ދުޢާކުރަން.\nސަޅި އިނގޭ މިވާހަކަ\nވަރަށް އިބްރަތްތެރި ވާހަކައެއް\nހީވީ މޫގެ 70 އަހަރު ކުރިއަށް ދެވުނުހެން\nއަސްލުވެސް ވަރަށް އަސަރުގަދަ ރީތި ވާހަކައެއް\nވަރަށް ކަމުގޮއްސި މިވާހަކަ\nހަމަ އެޒަމާން ސިފްވީ، ވަރަށް ރީތި\nފުރިހަމަ ރީތި ވާހަކައެއް. ތިގޮތުގައި ކުރިޔައް ދޭ.\nތިއްތި ވާހަކައެއް 🙂\nކިޔާހިތުން އިންދާ ނިމިއްޖެ ނިމުން އިރު ރޮވިއްޖެ ރޮވުން އިރު ރީތިކަމުން އުފާވެއްޖެ . . .\nހާދަ މޮޅޭ ، ވަރަށް ރީތި އިނގޭ\nވަރަށް ވެސް ފުރިހަމަ\nމިހާވަރަކަށް ވާހަކައެއް ފުރިހަމަ ވާނީ\nއަދިވެސް ކިޔާ ހިތްވޭ، ވަރަށް ރީތި\nހަމަރޮވެނީ، ރީއްޗޭ ރީއްޗޭ\nކަލެންނޭ ދޯ ! މީސަޅި ވާހަކައެއް\nމާމަގެ ވާހަކަ ތިފަދަ މުބާރާތަކަށް ލިޔުނު ކަމަށްޓަކައި ޟުކުރު އަދާކުރަން. ވާހަކަ އަދިވެސް ކިޔާ ހިތްވަނީ. ވާހަކަ ކިޔަމުން ދިޔަ އިރު ރޮވުނު. އެހާވެސް އަސަރު ކުރި. ތިވާހަކަ ކިޔުމުން ދެރަވި އެހެންނަމެސް ވަހަކަ ރީތި ކަމުން ވަރަށް ހިތް ހަމަޖެހުނު.\nސަޅި ސަޅި ސަޅި ވާހަކައެއް\nއަދިކިރިޔާ މިއެނގުނީ ވާރުގޭ އާއިލާ އަކީ ކިހިނެއްވި އާއިލާއެއްކަން، މީހުން އެއީ ށާހީ އާއިލާއޭ ބުނީމަ ކުރިން ހިތައްއަރަނީ އެއީ ފޮނިބައެކޭ، މިހާރު މިއެނގުނީ ހަގީގަތް، ތި އާއިލާއާމެދު ދެކުނު ގޮތް ވެސް ބަދަލުވެއްޖެ.\n“ފުރިހަމަ ބައްޓަމާއި އިސްކޮޅާއި ރޫފައާއި ހެދިހުރި ސީދާ ހަށިގަނޑުން އެއީ އަހަރު ދެކޮޅު ފަސްކުދިން ވިހާ ހަވަނަދަރިފުޅަށް ބަލިވެއިން އަންހެނެކޭ ނުބުނެވޭނެއެވެ.” މީ މަށް ވަރަށް ކަމުދިޔަ ލައިނެއް\nވަރަށް ޗާލު އިނގޭ!\nނިންމުން އިބާރާތް ކޮއްފަހުރި ގޮތް ވަރަށް ރީތި، ޖުމްލަކޮށް ވަރަށް ރަނގަޅު ވާހަކައެއް\nއެހެން ވީމަ މުނިމާމަ ވައްތަރީ ސަހޫއާ ދޯ، ވަރަށް ރީތި އިނގޭ، ވާހަކަ\nފުރިހަމަ…….. ކުރިޔަށް އޮތްތާގައި މިފަދަ ރީތި އެހެން ވާހަކަތަކެއް ފެނިގެންދާނެ ކަމަށް އުއްމީދު ކުރަން.\nޚާދިމެއްގެ ދަރިއެއްގެ ދަރިއެއް says:\nއަހަރެންގެ ކާފަ އަކީ ވާރުގޭގައި މަސައްކަތް ކުރަން އުޅުނު މީހެއް. ބައްޕަގެ ފަރާތުން ތިވާހަކަ އަޑުހެހިން. ބައްޕަ ވަރަށް ގިނައިން ދޮންކަމަނައާއި ތައްޚާނުގެ ވާހަކަ ދައްކާ. ތިއީ ޙަޤީގީ ވާހަކައެއް. އެދެމީހުންނަކީ ވަރަށް ޚިދުމަތް ތެރި ހެޔޮ ބައެއް. ވަރަށް މުއްސަދި ބައެއް. ރަންވެސް ހުންނަނީ މަލާފަތަށް އަޅާފަ ކަމަށް ބައްޕަބުނީ. އެހާވެސް މުއްސަދި. އަހަރެން އެންމެ ދެރަވާކަމަކީ ތައްޚާނުގެ ބުރަ މަސައްކަތުން އެޅި ތާރީޚީ މިސްކިތް މޮޔަ އަތޮޅުވެރިއަކު ސުންނާފަތި ކޮށްލިކަން. އެމިސްކިތް ހުރިނަމަ ޓްވަރިސްޓުން ދާންދުއަށް އަންލެއް ގިންވާނެ. އެއީ އެންމެ ގަލަކުން އެޅިތަނެއް ކަމަށް މަޢުލޫމާތު ލިބޭ. އެކަން ދިރާސާކުރަން ފެނޭ. އަދި ތިވާހަކައަށް އެޑް ކޮށްލައިފިއްޔާ ވަރަށް ފުރިހަމަވަނެ. ވާހަކަ ވަރަށް ފުރިހަމަ. މިހާރުވެސް އެއާއިލާ އަކީ ހުރިހާ ފަންނުގެ ކުދިން ތިބި ރަގަޅު އާއިލާއެއް.\nވަރަށް ފުރިހަމައޭ ބުނެލަން އޮތީ\nދެވަނަ ބޮޑު ހަނގުރާމައިގެ ހާދިސާއެއް ފަހުންނަމަވެސް ކިޔާލުމުގެ ފުރުސަތު ލިބުނީތީ ޝުކުރުވެރިވަން.\nހަގީގަތުގަ ވެސް އެ އާއިލާ އަކީ މިހާރުވެސް ވަރަށް ފަންނުވެރި މީހުން އުޅޭ އާއިލާއެއް، ބިންގާ ރަނގަޅު ވީމަ އެހެންވާނެ، ދޮންކަމަނައަށް ހަމަ އައްސަރިބަހާ ސާބަސް، މިވާހަކަ ވަރަށް ފުރިހަމަ\nވާހަކަ ވަރަށް ރީތި. ސާބަސް ލިއުން ތެރިޔާއަށް\nވަރަށް ފުރިހަމަ ވާހަކައެއް. ދިގު ވާހަކަ ލިޔަން ފެނޭ އަދި ފެންނާނެ ކަމަށް އުންމީދުވެސް ކުރަން. ދިގުވާހަކައެއް ފެންނާނެ ބާ…..\nަވަރަށް ރީތި އަސަރުގަދަ ވާހަކައެއް.\nސިފަކުރުން ވަރަށް ފުރިހަމަ. ސާބަސް\nވަރަށް ރީތި. ވަރަށް ރީތި:)\nދާންދޫ ދަރިއެއް says:\nވާހަކަ ވަރަށް ފުރިހަމަ. ތިވާހަކަ ކިޔާފަ ވަރަށް އަސަރު ކޮށްފި. ބޮޑަށް ދެރަވީ އެފަދަ ޚިދުމަތްތެރި ބައެއްގެ ޒިކްރާ ސަރުކާރުން ވެސް މިހާހިސާބަށްއައިއިރު ވަޒަން ކޮށްފަ ނުވާތީ. ދޮންކަމަނަ އަކީ މުޅި ދިވެހިރާއްޖޭގަ ނުއުފެދޭވަރުގެ މޮޅު ދިވެހި ބޭސްވެރި އެއް. އަތޮޅު އެންމެންނަށް ހިލޭސާބަހަށް ބޭސްކޮށްދެއްވި. މަސްވެރިން ބުޅިވަދެގެން ލޯ އަތަށް ނަގައިގެން އަޔަސް އެ ލޯ އަލުން ޖަހާފަ ރަގަޅު ކޮށްދޭ. ދޮންކަމަނަ މިގޮވައްޗާ ވަކިވެވަޑައިގަތީ އެ ޢިލްމު އޭނާގެ ދިށީ އަންހެން ދަރިފުޅު އާމިނައިފާނަށް ދަސްކޮށް ދެއްވާފައި. އެ ފާނުގެ ޚިދުމަތްވެސް ހަމަ އެފަދަ. އަގަކާނުލާ މުޅި ދެ އަތޮޅު މީހުންނަށް ބޭސްކޮށްދެއްވި. މުޅި ދާންދޫ މިކަމަށް ހެކިވާނެ. އެފާނު މިހާރުވެސް ދުނިޔޭގަ އެބަ އޮންނެވި.އެކަމަކު ވަރަށްބަލި. ރަށުވެރިން ވެސް މިފަދަ ކަމަކަށް އިސްނުނަގާ މިހާތަނަށް. އެއީ ގައުމީ އިނާމު ހައްގު ފަރާތެއް. ދޮންކަމަނަގެ5ދަރިންނަކީވެސް އަލިގަދަ5ތަރި.\nވަރަށް ރީތި…. ވަރަށް ފުރިހަމަ\n“ދާންދޫ ދަރިއެއް” ތިބުނީ ރަނގަޅަށް، އައިމިނައިފާންތަ އަކީ ދިވެހިބޭސްވެރިކަމުގަ ވަރަށް ކުޅަދާނަ ބޭފުޅެއް، މިއަދު ދެލޮލުން މި ސްކްރީނަށް ބަލަން އިނދެ ލިޔުމުގެ ފުރުސަތު ލިބިފައި ވަނީ، މާތްﷲ ގެ ރަޙްމަތުން، އައިމިނާފާންތަ ކޮއްދެއްވި މޮޅުބޭހުގެ ސަބަބުން، ވަރަށް ތުއްތުއިރު ލޮލަށް ކުޑައެއްގެ ދަގަނޑުހެރުނީ، އައިމިނައިފާންތަގެ އަގުހުރި ދީލަތި މަސައްކަތަށްޓަކާ ވަރަށް ބޮޑަށް ޝުކުރުވެރިވަން.\nކޮމެންޓް ކޮށްދެއްވަމުންދާ ހުރިހާ ބޭފުޅުންނަށް ވަރަށް ބޮޑަށް ޝުކުރިއްޔާ،\nނަސީރާ ލަތިީފު says:\nވާހަކައިގަ އިޝާރާތްކޮށްފައިވާ “ވާރުގެ” މިހާރަކު ނެތް ވުޖޫދުގަ. އެގެ ލިބުނީ ދޮށީ ދަރިފުޅަށް . މާމަ ދަރިންނަށް ބަސް ކިޔޭ ވަރުވުމުން އެބިނާ މުސްކުޅިވެގެން ވައްޓާލާފަ ޒަމާނީ އިމާރާތެއް އެތަނުގަ އަޅައިފި. ދެރަކަމުގެ ކޮޅެއްވެސް ނެތް. އެ އާސާރީ ކަޅުހައިވަކަރު ގެ އަހަރެންގެ ލޮލުން ދުށިން. އެތަން ވައްޓާލިިރު ހުރޭ އެތަން ހެޔޮ ޙާލުގަ. ޙިމާޔަތް ކުރިނަމައޭ ހިތަށްއަރާ. ކޮންމެ އެއްޗެއްވެސް ގެއްލި ދިޔައިމަ އޭގެ އަގު ވަޒަން ކުރެވެނީ. ތައްޚާނުގެ ހިރިގާމިސްކިތާ، ހިރިގަލުންއަޅާ ކަޑާލިޔެލާފައިވާ މައުލޫދު ހަރުގެ އަކީ މިދިވެހިރާއްޖޭގަ އެޒަމާނުވެސް ދެވަނައެއް ނެތްފަދަ ބިނާތަކެއް. ވާހަކަ ލިޔުން ތެރިޔާއަށް ސާބަސް ރައްދުކުރަން. މިވަރު ޚިދުމަތެއްވެސް ދާންދޫގެ ތާރީޚަށްޓަކާ ކޮށްދިނީތީ.\nވަރަށް ރީތި، އަސްލު ވާހަކައެއްވީމަ އަދި މާ ރީތި\nހިތައްއަރަނީ ހާދަމޮޅޭ އެހާ ކުރީގެ ވާހަކައެއް މިޖީލުގެ ކުއްޖަކު ކިޔައިދީފަ ހުރީމަ … ވަރަށް ފުރިހަމަ\nމިވީހާތަނަށް މިކަމާބެހޭ މާގިނަ މަޢުލޫމާތެއް ދާންދޫގެ ފަހުގެ ޖީލުތަކުގެ ކުދިންނަށް ލިބިފައެއްނެތް، މީވަރަށް ފުރިހަމަ ވާހަކައެއް. ހަގީގީ އަސަރުގަދަ ވާހަކައެއްގެ ސިފައިގާ ގެނެސްދިނީމާ ވަރަށް ފުރިހަމަ\nހާދަ ފުރިހަމަ ވާހަކައެއް… މިފަދަ އިތުރު ވާހަކައެއް ލިޔާނެ ދުވަހަކަށް އިންތިޒާރު ކުރަން.\nވާހަކަ ކިޔާލުމުން އެޒަމާން ސިފަވެގެންދޭ\nވަރަށް ރީތި އެހާމެ ފުރިހަމަ ވާހަކައެއް…\nސައިލަންޓް ސްޓާރ says:\nވަރަށް ފުރިހަމަ. ބަސް މުއްސަންދި އިބުރަތްތެރި ވާހަކަޔެއް. ސާބަސް!!!\nމިވާހަކައިގެ އެންމެ ފުރިހަމަކަމަކީި ބޭނުންކޮށްފައި ހުރިބަސްތްއް\nމިވާހަކަ ކިޔުމުން އަހަރެން ރޮއްވާލައިފި. ކަބުލޮއަށް ސާބަސް . މިއީއަހަރެންނަށް ވެސް އެގޭ ހާދިސާ އެއް. ވާހަކަ އެއްގެ ސިފައިގައި ފެނުމުން ވަރަށް އުފާވެއްޖެ.\nވަރަށް ފުރިހަމަ ވާހަކައެއް.\nވަރަށް ސަޅި ވާހަކައެއް… ވަރަށް ކްރިއޭޓީވް…\nވާހަކަޔާ ނަމަކާ އެހާ ބޮޑު ގުޅުމެއް ނެތް….\nވާހަކައިގެ އޮއްޓަރު ވަރަށް ފުރިހަމަ. ސިފަކުރުން އެހާމެ މޮޅު.ބަސްކޮށާާރު އެހާމެ މުއްސަނދި.\nali murushidh says:\nHaadha reechey..vara reethi…\nވަރަށް ފުރިހަމަ ހިތްގައިމު ވާހަކަ އެއް…ކިޔަމުން ދިޔަ އިރު ހީވީ އެމަންޒަރުތައް ޙަޤީޤަތައްވެސް ފެންނަހެން…މާޝާﷲ\nVaahaka vara reethi namaa ves vara guley ragala kiyaaleemaa egeyne..\nވާހަކައިގެ އިބާރާތް ކުރުން ވ. ރަނގަޅު. ސިފަކުރުންވެސްރީތި. ޝަހޫ ތިއީވެސްހަމަ އެއާއިލާގެ ތަރިއެއް. މިވާހަކަ ދިގުވާހަކަ އެއްގެ ސިފައިގަ ލިޔަމާ! ހާދަދުވަހުކުންނޭ މާމާ މަތިން މިހާބޮޑަށް މިހަދާންވީ . ތުއްތަ ޝަހޫއަށް ޝުކުރު އަދާކުރަން. މާމަ އާއި މާފަ އަދި މަންމައަށް ސުވަރުގޭގެ މަތިވެރި ނިޢުމަތް މިން ވަރު ކުރައްވާށި.\nޙާދިސާ ކުރުވާހަކައަކުން ސިފަކޮށްދީފައިވާގޮތް ވަރަހ ފުރިހަމަ. ޢިބާރާތްތައް ކުރުވެފައި ވަރަށް ފަށުވި.\nReethikamun bunaane echey ney ehaame furihama molhu kuru vaahakayey..good work..\nމިފަދަ ޢިބްރަތްތެރިވާހަކަތައް ގިނަގިނައިން ލިޔާނެކަމަށް އުއްމީދުކުރަން. މިރޮގުން ވަރަށް ކުރިއަށް ދެވިދާނެކަމަށް އުއްމީދުކުރެވޭ………………….. ފަންނު އެބަހުރި\nހަމަތެދެއް ދޮވިއްޖެ، ވަރަށް ރީތި\nވަރަށް ފުރިހަމަ. މިވަާހަކައިން ލިއުންތެރިކަން ފެނިގެންދޭ.\nވަރަށް ފުރިހަމަ ރީތި\nމާމަ ފެނުމުގެ ނަސީބު އަހަރެންނަށް ނުލިބުނަސް މާމަގެ ވާހަކަ ވަރަށް ގިނައިން ކަޅުބެއާއި ދޮންކަމަނާއްތަ ގާތުން އޮޅުން ފިލުވިން. އަދި ތުއްތަބޭގެ މަންމަ ގާތުންވެސް އެހިން . ޝަހޫގެ ސިފަކުރުން ހަމަރަނގަޅު، އަދި އިތުރު ކުރެވިދާނެ ބައެއްހާދިސާ އެބަހުރި . ދިގުވާހަކައެއް ލިޔެވިދާނެ. މިހާރުގެ ކުދިންނަށް ދިވެހި ތާރީޚުން އެގެންޖެހޭ މުހިންމު ކަންތައްތަކެއްވެސް ހުންނާނެ.\nޝަހޫ ވަރަށް މޮޅު 🙂\nވަމަ ވަރަށް މޮޅު\nޖީ އަސި ނުކިޔަން މިހާ ރީތި ކުރުވާހަކައެއް\nހިތްވަރުކޮށްލާ، ވަރަށް ރަނަގަޅު ވާހަކަ\nކުރުވާހަކަ އަކަށްބަލާއިރު ވާހަކައިގެ ފެށުމާ ނިމުން އަދި ކުންނު ފުރިހަމަ. ދިރިއުޅުމުގައި ހިތްވަރުގަދަ ކެތްތެރި އިޚްލާސްތެރި އަނތްބެއްގެ މުހިންމުކަން މިވާހަކައިން ޢިބްރަތް ލިތްބައިދޭ.\nވާހަކަ ވަރަށް ފުރިހަމަ.ލިޔުން ތެރިޔާ އަށް ސާބަސް\nރީތިވާހަކައެއް . ދެވަނަ ބޮޑު ހަގުރާމަ ސިފަވެގެންދޭ. ޝަހޫ ވ މޮޅު.\nމުނިމާމަގެ ދަރިޔަށް ސާބަސް . ހުރިހާމީހުން ރޮއްވާލައިފި. ވާހަކަ ވ ރިތި.\nވަރަށް ރީތި އަދި އެހާމެ އަސަރުގަދަ ވާހަކައެއް. މި ވާހަކައިން އަންހެނުންނަކީ ކިހާ ހިތްވަރުގަދަ ބައެއްކަންދޭހަވެގެންދޭ. ކުދިންނަށްޓަކައި ވާ ޤުރުބާނީ، ފިރިންނަށްޓަކައި ހުންނަ އިޙްސާންތެރި އަދި ވަފާތެރިކަން ދޭހަވޭ. ލިޔުންތެރިޔާގެ ޢިބާރާތްކުރުމުގެ ފަންނުހުރިކަމުގެ ހެކި ފެންނަން އެބަހުރި އަދި މި ރޮންގުން އިތުރައްވެސް މޮޅެތި ލިޔުން ފެނިގެން ދާނެކަމުގެ ޔަޤީންކަން ލިބިގެން ހިނގައްޖެ. އިންޝާ ﷲ.\nވާހަކައިގެ ފެށުމާ ނިމުން އަދި ކުންނު ފުރިހަމަ. ދިރިއުޅުމުގައި ހިތްވަރުގަދަ، ކެތްތެރި، އިޚްލާސްތެރި އަނތްބެއްގެ މުހިއްމުކަން ސިފަވެގެންދޭ. ދެވަނަ ބޮޑުހަނގުރާމައިގެ ނުރައްކާ މިޖީލުގެ ދަރިންނަށް ކުރުކޮށް، އެހާމެެ ފުރިހަމައަށް ކުރުވާހަކަައަކަށް ބަލާއިރު ގެނެސްދީފައިވޭ.\nވަރަށް ފުރިހަމަ ވާހަކައެއް… މިދާއިރާއިން ކުރިޔަށް ދެވިދާނެ 🙂\nމިއީ މިދައިރާގެ ފެށުން ކަމުގައި ހީކުރަން އަދި ކުރިއަށް މިފަދަ ރީތި ވާހަކަ ކިޔާލަން ލިބޭނެކަމަށް އުންމީދުކުރަން\nސިފަކުރުންތައް ހާދަ މޮޅޭ. ބައެއް ފަހަރު މަންޒަރު ލޯމައްޗަށް ސިފަވެގެންވެސް ދޭ. ވަރަށް ރީތި 🙂\nޝަހުއްތާ ވާހަކަ ވ ރީތީ . މިއީ އަހަރެމެންގެ މުނިމާމަދޯ. އަހަރެމެންނަށް ނޭގޭ ހާދިސާއެއްމިއެގުނީ .ތެންކުސް.\nވާހަކައިގެ އިބާރާތްކުރުން ރަގަޅު ސިފަކުރުން ވރީތި ކުރުވާހަކަ އެއްވީމާ ވ ރީތި.\nވަރަށް ކަމުދާ ވާހަކައެއް\nހާދަ ހިތާމަވެރި އޭ. 🙁\nމީ ކޮންފަދަ ނަލަ ވާހަކާއް. ވަރަށް ސަޅި ވާ 🙂\nވަރަށްވެސް އަސަރުގަދަ ވާހަކައެށް.. ވަރަށް ކަމުދޭ!\nTimes. Goid work shahu. The best dhivehi short story I have read in recent\nއިސްމާޢީލް ނާޖީ says:\nސަނާކިޔޭނެ ރީތި ވާހަކައެއް. ސިފަކުރުން ވަރަށް ފުރިހަމަ، ހީވަނީ ހަމަ ޓީވީއަކުން ބަލާހެން. އަދި އާއިލާގައި ގެއްލިފައިހުރި ލިޔުންތެރިއެއް ފާޅުވުމުން އުފާކުރަން.\nAsaru gadha vaahaka eh.\nވާހަކަ ވަރަށް ފުރިހަމަ. ބަސްކިޔަވައިދިނުމުގެ ދާއިރާގައި 10 އަހަރު ހޭދަކުރިއިރު ކިއުނު އެންމެ އަސަރުގަދަ އެއްވާހަކަ. އާއިލާތަކުން ވިސްނުން މވަރަށް މުހިންމު މި ފަދަ ތާރީޚީ ހާދިސާތައް މިޒަމާނުގެ ޖީލުތަކާ ހަމައަށް ފޯރުކޮށްދިނުމަށް މިފަދަ ވާހަކައިގެ ސިފައިގައި ގެނެސްދިނުން. މިއީ ވާހަކަ ލިޔެވިދާނެ ކުއްޖެއް. ތާރީޚަށްޓަކާ މިފަދަ މަސައްކަތެއް ކުރިކަމަށްޓަކާ ވަރަށް ބޮޑަށް ޝުކުރިއްޔާ\nސަނާކިޔޭނެ ރީތި ވާހަކައެއް. ސިފަކުރުން ވަރަށް ފުރިހަމަ، ހީވަނީ ހަމަ ޓީވީއަކުން ބަލާހެން.\nކުރީގެ ދިވެހިންގެ ދިރިއުޅުން ދައްކައިދޭ ތާރީޚީ ރީތި ވާހަކައެއް.\nހައްވާ އަހުމަދު says:\nވަރަށް ރީތި… ވަރަށް ފުރިހަމަ…\nކިޔާލަން ރީތި އަސަރުގަދަ ވާހަކައެއް\nހީވަނީ ހަމަ އެމަންޒަރު ލޮލަށް ސިފަވާހެން! ވަރަށް ދިވެހިވަންތަ ގޮތަކަށް ހުށަހަޅާދެވިފައި! ޝަހޫގެ ދިވެހިބަހުގެ ނޮލެޖް ވަރަށް ފުރިހަމަ (:\nވަރަށް ފުރިހަމަ ރީތި ވާހަަކައެއް!\nވާހަކަ ވަރަށްވެސް ރީތި! ސިފަކޮށް ދިނުމުގެ ހަމަ ލާމަސީލު މިސާލެއް!\nވަރަށް ރީތި އަސަރު ގަދަ ވާހަކަ އެއް\nމާޝާﷲ، އަދީބީ ޢާއިލާ އެއްގެ ބޭފުޅަކު ލިޔުއްވާފައިވާ އަޘަރު ގަދަ ވާހަކަ އެއް\nވަރަށް ރީތި.. ކުރިޔަށް އޮތް ތަނުގައިވެސް މިފަދަ ރީތި ވާހަކަތައް ފެންނާނެކަމަށް އެދެން. ޝަހޫއަށް ކާމިޔާބަށް އެދެން.\nHairaan kuuanivi reethi vaahaka yey..\nއިހުޒަމާނުގެ ހާލަތު،އަދި މަންޒަރު ތައް ވަރަށް ރަގަޅަށް ސަފަކޮށްދީފައިވާ އިބްރަތް ތެރި އަސަރު ގަދަ ވާހަކަ އެއް\nވ ރީތި ދިވެހި ވަންތަ ވާހަކައެއް. ސާބަހޭ\nali rammex says:\nHaada furihama yey..reethi igey\nވ އިބުރަތްތެރި ރީތި ވާހަކައެއް\nރީތި ވާހަކައެއް. ކުރީޒަމާން ވ ރީއްޗައް ސިކޮށްފަވޭ\nvery interesting story eh. molhu\nވ ދިވެހިވަންތަ ރީތި ވާހަކައެއް\nVarah rest hi vaahakaeh,khaahsakoh dhonkamana sifakohdheefai vanee varah furihama ah…ninmaalamun oiy “hit huge meyvaa” mi thaubeer mashkah ehaa kamaku nudhey….hama egothah raalhu thereyga endhun ves……\nVaahaka genesdheefai oiy gothun varah furihama vegen dhiya…khaahsakoh dhonkamana sifakoh genesdheefai vaagoiy..ninmaalamun oiy” HITHUGE MEYVAA” RAALHU THEREYGAI ENDHUN AHARENNAKAH EHAA KAMAKU NUDHEY….JUMLAKOH VARAH KIYAA HIY VAA REETHI VAAHAKAEH.\nރަޝީދާ ލަތީފު says:\nމިއީ ވަރަށް އަސަރުގަދަ ވާހަކައެއް ..، ވަރަށް ރީތި\nކުރީގައި ހުވަދޫ އަތޮޅުގައި ވެރިކަން ކުރީ ކޮން ރަށަކުކަމާއި ކާކުކަން އެގިގެން ގޮއްސި. ހައިރާންވާވަރުކަމެއް ތާރީޚުގައި ކުރިން މިވާހަކަ ލިޔެވިފައި ނެތީމާ. ގއ. ވިލިގިއްޔަށް އެ ދެ އަތޮޅުގެ ވެރިކަން ބަދަލުވީ ގޮތްވެސް އެގެންޖެހޭނެ. ތާރީޚު ލިޔާމީހުން މިކަމާމެދު ވިސްނާލުން މުހިންމު. މިރާއްޖޭގައި މިކަހަލަ ކަންތަކުގެ ޒިންމާއާއި ހަވާލުވެގެން ތިއްބެވި ބޭބޭފުޅުންގެ ޒިންމާއެއް މިކަމުގައި އެބައޮއްބާ!؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟؟\nރީތި ވާހަކައެއް! ދޮންކަމަނަގެ މާމާ ދަރިންނަށް ވަރަށް އަސަރުކޮށްފި. މާމާ މަތިން މާބޮޑަށް ހަދާންވީ\nލިޔުންތެރިޔާގެ ސިފަކުރުން މޮޅުކަމުން.\nމިވާހަކަ ކިޔާލުމުން ދިވެހި ބިމުގައި ކާބަފައިން ދިރިއުޅެމުން ދިޔަގޮތް ވަރަށް ރަނގަޅަށް ސިފަވެއި !.\nދޮންކަމަނަގެ މާމަ ދަރިއެއް says:\nޝުކުރިއްޔާ! ޝަހުޒާ. ވާހަކަ ވ.ރީތި . ސިފަކުރުން، ބަސްކޮށާރު، ދެންކިޔާނެކަމެއްނެތް…….. ލޮބުވެތި މާމަގެ ޒިކުރާ ވަރަށް ބޮޑަށް އާވެއްޖެ…… ހިތަށް ތަދުކޮށްލައިފި……… ވާހަކައަކުން ލިޔުންތެރިޔާ ޙާސިލު ކުރަން ބޭނުންވާ މައިގަނޑު މަގުސަދު ޙާސިލުވެއްޖެ.\nޝަހޫ ވާހަކަ ވަރަށް ސަޅި! ހީވަނީ ދިވެހިރާއްޖޭގެ ” އުސްތާޒުލްޖީލު” ގެ ވާހަކައެއް ކިޔާލެވުނުހެން. ބަސްކޮށާރު ، ސިފަކުރުން ވަރަށް ފުރިހަމަ. މިހާރު ހައެއްކަ ފަހަރު ކިޔައިފިން . އަދިވެސް ކިޔާލެވިދާނެ.\nކުރީގެ ދިވެހިން ވަރަށް މުރާލިދޯ !\nއަޅުގަނޑުމެންގެ ބައްޕަމެން ކިޔައިދޭ އިހުގެ ވާހަކަތަށް ހަނދާނަށް އައިސް ސިފަވަމުން ދެއި ވާހަކަ ކިޔަން ފެށުމުން .\nތި ވާހަކަ ހަމަ ރީތި! ތެދު ހަޤީޤަތެއްވީމަ ހައިރާން ވެއްޖެ. އަޅެ ތިޔަށްވުރެ ދިގުކޮށް ލިޔަލަދީ! ތި ލިޔުންތެރިޔާ ވަރަށް މޮޅު. ސިފަކުރުން މަށަށް ވަރަށް ކަމުގޮއްސި . ބަސްކޮށާރު ވަރަށްސަޅި. މަކިޔާހިތުން ކިޔާލައިފިން.\n‘ހުޅުލޭބޮޑުމީހާ” އާއި “ތިނަދޫޕަރީ” ގެވާހަކަ ވެސް ދިވެހި ތާރީޚުގައި ލިޔެވި ،ސުކޫލްތަކުގެ ދަރިވަރުންނަށް ފިލާވަޅު ތަކެއްގެ ގޮތުގައި އެބަ ކިޔަވައިދޭ! ތިއީ މިރާއްޖޭގެ އުތުރުން އެންމެ ބޮޑޮ ދެ އަތޮޅުގެ ވާރުވެރި ކަލޭގެފާނާއި އެނާގެ އަނބިކަބަލުންގެ ވާހަކަ. ތިވާހަކަ އެގެނީ މިރާއްޖޭގެ ކިތަށް ދަރިންނަށްބާ! ތާރީޚު ލިޔާމީހުންނޭ! ކަންތައްތައް އެގޭނީ ހޯދާބެލީމާ!” ކޮނުނު ކޮނުނުހެންފަސްގިނަވާނެ”\n“މުހައްމަދުނާޖީ” ކަނޑުމަތީގައި އޮޑިއެއް އަދައްޏާ އަދާނީ ރާޅުތަކުގެ ތެރޭގައި. އަދި “ހިތުގެމޭވާ”\nމިއީ ހަމަސަޅި ލަފުޒެއް. ލިންގްއިސްޓިކް ހަަމަތަކުން ބަލާއިރުވެސް އެއްވެސް މައްސަލައެއްނެތް. އެކަމަކު ކަމުދާނީކަމުދާމީހުންނަށް. ވާހަކަ ހަބޭސް.\nތިކޮށްދިނީ ދާންދޫގެ ތާރީޚަށް މުހިންމު ކަމެއް. ދޮންތައްޚާނު ދާންދޫއަށް ކޮށްދިން ޚިދުމަށް ތަކުގެ ތެރެއިން ރައްޔިތުން ފެންބޯން ބެހެއްޓި ވަލު “ގޮބެލެވަޑާ” މިއީވެސް ފާހަގަ ކޮށްލެވޭ ހާދިސާތައް އެވަޅާއި ގުޅިފައިވާ ވަޅެއް.\nޝަހޫ، ބައެއް އިމްލާ ކުށް އެބަހުރި، މިސާލަކަށް ދެބަސް އެއްވެފައިހުރުން. ޓައިޕްކުރުމުގެ ކުށް، ރަނގަޅަށް ޗެކްނުކޮށް ލެވިފަ އިން ހެން ހީވަނީ . . ދެންފަހަރަކު ރަނގަޅު ކޮއްލާތި\nމިވާހަކައަށް ރައިވަރެއް ހަދަމަތޯ…. މިދެންނެވީ ރައިވަރަކުން މިހަޤީޤީ ވާހަކަ ހުސަހަޅަން.\nމޮޅު ވާހަކަ ލިޔުން ތެރިއަކަށް ވެވިދާނެ\nތީ މި ފަނުގައި ޤާބިލް ކުއްޖެއް\nވ ސަޅި ތިފަދަ ހަގީގީ ވާހަކައެއް ކިޔުންތެރިންނާ ހަމަޔަށް ގެނެސް ދިނީތީ ވ އުފާކޮށްފިން . ހަމަ ސާބަސް\nވ މޮޅު، ވ ޝައުޤުވެރި ގޮތަކަށް ހުށަހަޅާދީފައިވޭ\nމިއީ ވަރަށް އަސަރުގަދަ ވާހަކައެއް ..، ވވވވވވވވވވވވ ރީތި\n” ހެޔޮއެދޭ ” މިހާރަކަށް އައިސް ލިޔެކިޔުމުގެ ގަވާއިދާއި ، ތިކިޖެހިތާނަ އާއި ހުރުން ،އިނުން ،އޮތުން، އަދި ބަސްވަކިކުރުން ފަދަ ހަމަތަކަށް އެއްމެންނަށް ވެސް ފަރުވާ ކުޑަކޮށްލެވޭދޯ!؟؟؟ މި ސައިޓަށް މިވާހަކަ ލެވިފައި އިންނާނީތޯ؟ ނުވަތަ އޮންނާނީތޯ؟ މިވެސް ސުވާލު އުފެދޭކަމެއް ދޮގެއްތޯ!!!؟؟؟\nކޮމެންޓު ކުރެއްވި ހުރިހާ ބޭފުޅުންނަށް ވަރަށް ބޮޑަށް ޝުކުރިއްޔާ، އަދި ބިނާކުރުވަނިވި ފާޑުކިޔުންތަކަށް މަރުހަބާ . . . ޝުކުރިއްޔާ ! 🙂\nއުމަރު ހަސަން says:\nލޮލު ކުރިމަތިން މަންޒަރު ސިފަވެގެންދިޔަ ކަހަލަ….. ވަރަށް ފުރިހަމަ….\nއަރުސަމް އަހުމަދު says:\nވ. އަސަރު ކޮށްފި. ތިކުރެއްވުނީ ތާރީޚަށްޓަކައި ރަގަޅު ކަމެއް. ރަށުގެ ނަން ހިމެނި ނަމަ އިތުރަށް ފުރިހަމަވިސް ކަމަށް ޤބޫލު ކުރެވޭ.\nވާހަކަ ވަރަށްވެސް ރީތި، ނަމަވެސް މިވާހަކައިގައި އޮޅުން އަރާކަހަލަ މަޢުލޫމާތުގެ ކުށެއް އެބަ ހިމެނެ!.. އެކަން ރަނގަޅުކޮށްލަނިކޮށް ވަރަށް ފުރިހަމަ، “ވާރުގޭ އޮޑިއަކީ ވާރުވެރިކަލޭގެފާނު، ދޮންތައްޚާނުގެ އަމިއްލަ އޮޑިއެކެވެ.” އަސްލު ހަޤީޤަތުގައި ވާރުވެރި ކަލޭގެ ފާނަކީ ދޮންތައްޙާނެއް ނޫނެވެ. ދޮންތައްޙާނަކީ ވާރުވެރިކަލޭގެ ފާނުގެ ދަރިއެއް. އަލްމަރްޙޫމް ދޮންހޮއްކޮ ކަލޭފާނަށް (ވާރުވެރިކަލޭގެފާނަށް)3ބެއިން ލިބިލެއްވިއެވެ. އެއީ އަލްމަރުޙޫމް ދޮންތައްޚާނާއި، އަލްމަރުޙޫމް ހަސަން ތަކުރުފާނާއި، އަލްމަރްޙޫމް ދޮންބީފާނެވެ( ވާރުގޭ ދޮންބީފާނު)، ވާހަކާގައި ބަޔާންކޮށްފައިވާ5ދުދިންނަކީ އަލްމަރުޙޫމް ދޮންތައްޚާނުގެ5ދަރިންނެވެ.\nމިވާހަކާގައި އަދިވެސް އޮޅުން އަރާކަލަ މަޢުލޫމާތުގެ ކުށެއް ވެއެވެ. “އެރީތި ކަޅު އިސްތަށިގަނޑު އޮމާންކޮށް ފުނާއަޅާ ކަންފަތްމަތިން ތިންރޫނަގާ ފަހަތަށް ދޫކޮށް ބޮޑުހުޅިއެއް ޖަހާފައިވާ އެހުޅީގައި ރަނުން ޖަރީކުރެވިފައިވާ ރުމާފަޅިއެއް އަޅާފައި އޮންނަގޮތުން އެކަނި ވެސް އޭނާގެ ހައިބަތު ފެނިގެން ދެއެވެ. ކަންފަތުގައި ރަން މުދިބައެއް ލާފައި ވާއިރު ކަރުގައި ރަން ފައްޓަރުބައެއް އޮތެވެ. ރަންކަސަބު ބޯވަޅުއެޅި ފަށުވި ފޭރާމުގެ ލިބާހަކީ އެހެން އަންހެނުން ލައިއުޅޭ ފޭރާމެއްނޫނެވެ. އެލިބާހުގެ އެންމެ ޚާއްޞައެއްކަމަކީ އަތުކުރީގައި ގޮށްވަޅުނަގާފައިވާ ހަރަތު ފައުނެވެ. އެތުނިތުނި ފައިތިލަ އަށް ލައްވާފައިފާ ލިޔެލާޖެހި މަރަވަޅިއަކީ ވެސް ދޮންކަމަނައަށް އެކަނި ޚާއްސައެއްޗެކެވެ.” މިހުރިހާ ސިފަތައް އަކީ ހަމައެކަނި ދޮންކަމަނަ ސިފަކޮށްދޭ ކަންތައް ތަކެއް ނޫނެވެ.\nމި އީ ދޮންބޯފާނު ސިފަކޮށްދޭ އިބާރާތްތަކެއް ކަމަށް ބޮޑަށް ލަފާކުރެވެއެވެ. ސަބަބަކީ މިފަދައިން ގަހަނާތަކުން ޖަރީވެގެން އިންނަނީ ދޮންބޯފާނެވެ. އާދެ ވާރެގޭ ދޮންބީފާނެވެ. ދޮންކަމަނަ އެއް ނޫނެވެ. ނަަމަވެސް ދޮންބީފާނަށް އަދި ދޮންކަމަނައަށްވެސް ވާހަކައިގައި ބަޔާންކޮށްފައިވާ5ކުދިންނާއި އެކުދިންގެ ދަރިންގެ ދަރިން “މާމަ” ކިޔައި އުޅޭތީ އަރާފައިވާ އޮޅުމެއް ކަމަށް އަޅުގަނޑަށް ޤަބޫލުކުރެވެއެވެ.\nދެން ރަނގަޅު ދޯ…؟\nmystyrious grl says:\ndon kamana vareh neh\nAharennakee aanmukoh vaahaka kiyaa ulhey meehehnoon.. Ehen namaves mi vaahaka kiyumun mikama hiyy Jehijje.. Vaahaka furihamakamaa medhu ehche bunaaka nethin.. Thanks\nމިވާހަކައަކީ ލިޔުންތެރިންގެ ޙުނަރުދައްކާލާފައިވާ ލިޔުމެއް ހަމަސާބަސް


Nawaloka aa eku IMDC in Addu gai hidhumaiy fulhaakuranee | Mihaaru\nއައިއެމްޑީސީ އާއި ނަވަލޯކާއާ ދެމެދު ވެވުނު އެއްބަސްވުމުގައި ސޮއި ކޮށްފައިވަނީ މިއަދު ހެނދުނު ސިމްޑީ ހެޑް އޮފީހުގައި.އައިއެމްޑީސީގެ ފަރާތުން މި އެއްބަސްވުމުގައި ސޮއިކޮށްފައިވަނީ ސިމްޑީ ގްރޫޕްގެ ސީއީއޯ ޑރ. މަރިޔަމް ޝަކީލާ،ނާވަލޯކާ ހޮސްޕިޓަލުގެ ފަރާތުން ސޮއިކުރީ ޕްލޭނިން މެނޭޖަރ ނަލާކާ ނިރޮޝަނާ-- ފޮޓޯ:ހުސައިން ވަހީދު/މިހާރު\nނަވަލޯކާއާ އެކު އައިއެމްޑީސީން އައްޑޫގައި ހިދުމަތް ފުޅާކުރަނީ\n22 ޖެނުއަރީ 2019 - 13:483comments\nސިމްޑީ ގްރޫޕްގެ އިންޓަނޭޝަނަލް މެޑިކަލް އެންޑް ޑައިގްނޯސްޓިކް ސެންޓަރު (އައިއެމްޑީސީ) މަލްޓި ސްޕެޝަލިޓީ ހޮސްޕިޓަލާއި ސްރީ ލަންކާގެ ނަވަލޯކާ ހޮސްޕިޓަލުން އެއްބަސްވުމެއްގައި ސޮއިކޮށްފި އެވެ.\nއައިއެމްޑީސީގެ ފަރާތުން މި އެއްބަސްވުމުގައި ސޮއިކުރެއްވީ ސިމްޑީ ގްރޫޕްގެ ސީއީއޯ ޑރ. މަރިޔަމް ޝަކީލާ އެވެ. ނަވަލޯކާ ހޮސްޕިޓަލުގެ ފަރާތުން ސޮއިކުރެއްވީ ޕްލޭނިން މެނޭޖަރު ނަލާކާ ނިރޮޝަނާ އެވެ.\nޝަކީލާ ވިދާޅުވީ، މި އެއްބަސްވުމާ އެކު، އައްޑޫގައި ހިންގާ މި ހޮސްޕިޓަލުން ދޭ ހިދުމަތްތައް އިތުރަށް ފުޅާ ވެގެންދާނެ ކަމަށެވެ. ނަވަލޯކާއާ ގުޅިގެން ހިދުމަތްތައް ދެވެން ފެށުމުން މާލެ ނައިސް އައްޑޫ ރައްޔިތުންނަށް ހާއްސަ ބަލިތަކަށް ފަރުވާ ހޯދަން ވަރަށް ބޮޑަށް ފަސޭހަ ވާނެ ކަމަށް ޝަކީލާ ވިދާޅުވި އެވެ.\nއިންޓަނޭޝަނަލް މެޑިކަލް އެންޑް ޑައިގްނޯސްޓިކް ސެންޓަރު (އައިއެމްޑީސީ) މަލްޓި ސްޕެޝަލިޓީ ހޮސްޕިޓަލާއި ސްރީ ލަންކާގެ ނަވަލޯކާ ހޮސްޕިޓަލާ ދެދެމެދު އެއްބަސްވުމުގައި ސޮއިކުރަަނީ. --ފޮޓޯ:ހުސައިން ވަހީދު/މިހާރު\nޝަކީލާ ވިދާޅުވީ، މި އެގްރީމެންޓުގެ ދަށުން، ކަނޑައެޅޭ އެކި ދުވަސްތަކެއްގައި ނަވަލޯކާގެ ޑޮކްޓަރުން އެ ހޮސްޕިޓަލަށް ވަޑައިގެން ހިދުމަތް ދިނުމަށް ހަމަޖެހިފައިވާ ކަމަށެވެ. އަދި މިވަގުތު އައިއެމްޑީސީން ދެވެން ނެތް ހިދުމަތްތަކަށް ފަރުވާ ހޯދުމަށް ނަވަލޯކާއަށް ދިއުމުގެ އިންތިޒާމުތައް ހަމަޖެހޭނެ ކަމަށް ވެސް ވިދާޅުވި އެވެ.\nއެއްބަސްވުން ހެދީ އެއް އަހަރުގެ މުއްދަތަށް ކަމަށާއި އެކަމަކު އެއްބަސްވުމުގެ މުއްދަތު އިތުރުކުރުމަށް ހަމަޖެހިފައިވާ ކަމަށް ވެސް ޝަކީލާ ވިދާޅުވި އެވެ.\nނަލާކާ ވިދާޅުވީ، ނަވަލޯކާ ހޮސްޕިޓަލަކީ މިހާރު ވެސް ރާއްޖޭގެ ގިނަ ބަޔަކު ހިދުމަތް ހޯދާ ހޮސްޕިޓަލެއް ކަމަށެވެ. މީގެ ހަތަރު އަހަރު ކުރިން އައްޑޫގައި ހިދުމަތް ދޭން ފެށި އައިއެމްޑީސީ ހޮސްޕިޓަލާ އެކު ސޮއިކުރި އެއްބަސްވުމުގެ ސަބަބުން، ނަވަލޯކާގެ ހިދުމަތް ރާއްޖޭގެ ރައްޔިތުންނަށް ފަސޭހަކަމާ އެކު ހޯދުމުގެ ފުރުސަތު ލިބޭނެ ކަމަށް އޭނާ ވިދާޅުވި އެވެ.\nއެ ހޮސްޕިޓަލަކީ އާސަންދައިގެ ހިދުމަތް ލިބޭ ހޮސްޕިޓަލަކަށް ވާތީ ދިވެހިންނަށް ހިދުމަތް ހޯދަން އިތުރަށް ފަސޭހަވާނެ ކަމަށް އޭނާ ވިދާޅުވި އެވެ.\nއިތުރު ލިޔުންތައް ހޮސްޕިޓަލް ސިމްޑީ އައި.އެމް.ޑީ.ސީ ސިއްހީ ޚިދުމަތް


Chief Defence Force Kamun Shiyaam Vaki Koffi\nޗީފް އޮފް ޑިފެންސް ފޯސް ކަމަށް ...\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު، ޗީފް އޮފް ޑިފެންސް ފޯސްގެ މަގާމުގައި ހުންނެވި މޭޖާރ ޖެނެރަލް އަހުމަދު ޝިޔާމް ވަކިކުރައްވައިފިއެވެ.\nޗީފް އޮފް ޑިފެންސް ފޯސް ކަމަށް ޝިޔާމް އައްޔަން ކުރެއްވީ ކުރީގެ ރައީސް ޑރ. މުހައްމަދު ވަހީދު ހަސަން މަނިކުގެ ވެރިކަމުގައި 2012 ވަނަ އަހަރުގެ ފެބްރުއަރީ ނުވަ ވަނަ ދުވަހުއެވެ.\nރައީސް އޮފީހުން ބުނީ، ޝިޔާމް އެ މަގާމުން ވަކިކުރެއްވީ ރައީސް ސޯލިހުއަށް ސިފައިންގެ ޤާނޫނުގެ 11 ވަނަ މާއްދާގެ (ނ) އިން ސިފައިންގެ އެންމެ މަތީ ވެރިޔާއަށް ލިބިދޭ ބާރުގެ ދަށުންކަމަށެވެ.\nއަދި އެއާއެކު ސިފައިންގެ ޤާނޫނުގެ 12 ވަނަ މާއްދާގެ (ހ) އިން ރައީސުލްޖުމްހޫރިއްޔާއަށް ލިބިދޭ ބާރުގެ ދަށުން، ވައިސް ޗީފް އޮފް ޑިފެންސް ފޯސްގެ މަގާމުން ބްރިގޭޑިއަރ ޖެނެރަލް އަޙްމަދު ޝާހިދު ވެސް މިއަދު ވަކިކުރައްވާފައިވާ ކަމަށް ރައީސް އޮފީހުން ބުނެފައިވެއެވެ.\nޗީފް އޮފް ޑިފެންސް ފޯސްގެ މަގާމުން ޝިޔާމް ވަކިކުރެއްވިއިރު، ރައީސް އިބްރާހީމް މުހައްމަދު ސޯލިހް ވެރިކަމާ ހަވާލުވެވަޑައިގަތުމަށްފަހު އެންމެ ފުރަތަމަ މަގާމުން ވަކިކުރާނެ ކަމަށް ބެލެވުނު ބޭފުޅަކީ ވެސް އެއީއެވެ. ނަމަވެސް ވެރިކަމުގެ ހުވާ ކުރެއްވިތާ މަހަކާ ގާތްވެފައި ވަނިކޮށް ވެސް، އޭނާ މަގާމުން ވަކިކުރައްވާފައި ނުވާތީ ސަރުކާރު ކޯލިޝަންގައި ހިމެނޭ ޕާޓީތަކުން ސަރުކާރަށާޢި ރައީސްއަށް ފާޑުކިޔުންތައް އަމާޒުވިއެވެ.\nޗީފް އޮފް ޑިފެންސް ފޯސް ކަމަށް ޝަމާލް އައްޔަން ކުރައްވައިފި\nއަންނަ މަހު ގެސްޓް ހައުސްތަކާއި ރިސޯޓުތައް ހުޅުވާލަނީ!\nކޯވިޑް-19 އާއި ގުޅިގެން ރާއްޖެ ފުރަބަންދުކޮށްފައިވާތާ ދުވަސްތަކަަކަށް ފަހު އަންނަ ހޯމަ ދުވަހުން ފެށިގެން ގިނަ ލުއިތަކެއް ދޭން ...\nކުރީގެ ނާއިބުރައީސް ޑރ. މުހައްމަދު ޖަމީލު މާދަމާ ރާއްޖެ ވަޑައިގަތްނަވާނެކަން ހާމަކުރައްވައިފިއެވެ. ޑރ.ޖަމީލު މިކަން ހާމަކުރައްވާފައިވަނީ އެމަނިކުފާނު މިއަދު ...\nފައިދާ ގޯލްގެ ތަފާތުން މީދޫ ކަޓުވާލައި ހިތަދޫ ފައިނަލަށް\nއައްޑޫ ޔޫތު ޗެލެންޖް 2020 ފުޓްބޯޅަ މުބާރާތުގެ ފައިނަލަށް ހިތަދޫ އެފްސީ ދަތުރުކޮށްފިއެވެ. މީދޫގައި ކުރިއަށްދާ މިމުބާރާތުގައި ހިތަދޫޓީމާއި ...\nvomadmin September 29, 2020\nރޮޒޭއަކީ ކޮންމެހެން ރަށްޔިތުންގެ މަޖިލިހަށް އިންތިޚާބްކުރަންޖެހޭ ކުޅަދާނަ އަންހެން ބޭފުޅެއް- ރައީސް ނަޝީދު\nAdvertisement ރޮޒޭއަކީ އަޅުގަޑުގެ ވަރަށްބޮޑު އިތުބާރާއެކީގައި އަޅުގަޑުމެން ކޮންމެހެން އެބޭފުޅާ ރަށްޔިތުންގެ މަޖިލިހަށް އިންތިޚާބްކުރަންއެދޭ ކުޅަދާނަ އަންހެން ބޭފުޅެއްކަމަށް ...\nvomadmin March 13, 2019\nކޮވިޑް-19: އަނެއްކާވެސް އިތުރު ދިވެއްސަކު ކޮވިޑް 19 އަށް ޕޮސިޓިވް ވެއްޖެ\nއަނެއްކާވެސް އިތުރު ދިވެއްސަކު ކޮވިޑް-19އަށް ޕޮސިޓިވް ވެއްޖެކަމަށް އެޗްޕީއޭއިން ހާމަކޮށްފިއެވެ. އެޗްޕީއޭއިން ހާމަކޮށްފައިވާގޮތުން ކޮވިޑް19 އަށް ޕޮސިޓިވް ވެފައިވަނީ ...\nvomadmin March 31, 2020


BREAKING: Afraasheem, Yameen rasheed adhi Rilwan ge mahsala alun thahgeegu kuranee\nއަފްރާޝީމް، ރިލްވާން އަދި ޔާމީން ރަޝީދުގެ މައްސަލަ އަލުން ތަހުގީގު ކުރަނީ\nރިލްވާން އާއު އަފްރާޝީމް އަލީ އަދި ޔާމީން ރަޝީދު: މައްސަލަ އަލުން ބަލަން ވަނީ ނިންމާފަ\nއުނގޫފާރު ދާއިރާގެ ކުރީގެ މެންބަރު އަފްރާޝީމް އަލީ އާއި މިނިވަން ނޫހުގެ ނޫސްވެރިޔާ އަހުމަދު ރިލްވާން އަބްދުﷲ އަދި ބްލޮގާ ޔާމީން ރަޝީދުގެ މައްސަލަ ފުލުހުން އަލުން ތަހުގީގުކުރަން ފަށައިފި އެވެ.\nފުލުހުން މިއަދު ކުރެއްވި ޓްވީޓެއްގައި ބުނީ އަފްރާޝީމް އަލީ އާއި ޔާމީން ރަޝީދު މަރާލި މައްސަލަ އާއި ނޫސްވެރިޔާ ރިލްވާން ގެއްލުވާލި މައްސަލަ އަލުން ރިވިއުކޮށް ފުލުހުންނަށް އެ މައްސަލަތަކުގައި ކުރެވެން ހުރި ހުރިހާ ކަމެއް ކުރަމުންދާ ކަމަށެވެ.\nއަފްރާޝީމް އަލީ އަނިޔާވެރި ގޮތަކަށް މަރާލާފައިވަނީ 2012 ވަނަ އަހަރުގެ ތެރޭގަ އެވެ. އޭނާ މަރާލި ކަމަށް ތުހުމަތުގައި ބަޔަކު ހައްޔަރުކޮށް އަދި ފަހުން ދޫކޮށްލި އެވެ. އެ މައްސަލައާ ގުޅިގެން ހުސައިން ހުމާމްގެ މައްޗައް ދައުވާކޮށް ވަނީ އޭނާއަށް މަރުގެ ހުކުމް ތަންފީޒު ކުރަން ސުޕްރީމް ކޯޓުން ނިންފާފަ އެވެ. ނަމަވެސް އެކަމުގައި ޝާމިލްވީ އިތުރު މީހެއްގެ އެއްވެސް ތަފްސީލެއް ނޭނގެ އެވެ. އަދި އެތައް އަހަރުވީ އިރު އަފްރާޝީމް މަރާލިކަމުގެ މަގުސަދާއި އެކަމަށް ހޭދަކުރި މީހުންނަކީ ކޮބައިކަން ވެސް ފުލުހުން ހާމައެއް ނުކުރެ އެވެ.\nމިނިވަން ނޫހުގެ ނޫސްވެރިޔާ އަހުމަދު ރިލްވާން ގެއްލިގެން ހޯދާތާ ވެސް ހަތަރު އަހަރުވީ އެވެ. ނަމަވެސް މިހާތަނަށް ވެސް އެ ތަހުގީގުތަކެއް ނުނިންމެ އެވެ. ރިލްވާން ވީގޮތެއް އޭނާ ގެއްލުވާލުމުގެ މަގުސަދެއް ވެސް ހޯދިފައެއް ނުވެ އެވެ. އެ މައްސަލާގައި ރިލްވާން ރަހީނުކުރި ކަމުގެ ދައުވާ ހ. ހިލްޓަން، އަޒްލީފް ރައޫފް އާއި ގދ. ވާދޫ، ކަރަންކާގެ، މުހައްމަދު ނޫރުއްދީންގެ މައްޗަށް އުފުލި އެވެ. ނަމަވެސް ހެކި ނެތުމުގެ ސަބަބުން އެމީހުންގެ މައްޗަށް ކުށް ސާބިތެއް ނުވެ އެވެ.\nބްލޮގާ އަދި ސޯޝަލް މީޑިއާ އެކްޓިވިސް ޔާމީން ރަޝީދު މަރާލީ 2016 ވަނަ އަހަރުގެ އޭޕްރިލް މަހުގެ 22 ވަނަ ދުވަހުގެ ދަންވަރުގެ ވަގުތެއްގަ އެވެ. އަނިޔާވެރި ގޮތަކަށް 24 ތަނަށް ވަޅި ޖަހާ އޭނާ މަރާލީ އިރު އޭނާގެ އުމުރުން ވަނީ އެންމެ 29 އަހަރެވެ.\nއެ މައްސަލާގައި ބައެއްގެ މައްޗަށް ދައުވާ އުފުލައި މިހާރު ކުރިމިނަލް ކޯޓުގައި ޝަރީއަތް ހިންގަމުންދެ އެވެ. ޔާމީން ރަޝީދުގެ މަރުގެ މައްސަލައިގައި ތޫނުއެއްޗެއް ބޭނުންކޮށްގެން ގަސްދުގައި މީހަކު މެރުމުގެ ދައުވާ އުފުލާފައިވަނީ މ. އަންނާރުމާގޭ އިސްމާއީލް ހައިޝަމް ރަޝީދާއި މ. ކޮޅުފުށީ އީސްޓް، ހުސައިން ޒިޔާދާއި މ. ތާއިފް، އިސްމާއީލް ރަޝީދާއި މ. ކުދެހިގޭ، ހަސަން ޝިފާޒާއި، ގދ. ގައްދޫ ސިންދުބާދުގޭ މުހައްމަދު ދިފްރާނާއި މ. އިރާސްމިކުގެ އަހުމަދު ޒިހާން އިސްމާއީލްގެ މައްޗަށެވެ.\nއަހުމަދު ރިލްވާން މަރު ޔާމީން ރަޝީދުގެ މަރު + ކުށްކުރުން މޯލްޑިވްސް ޕޮލިސް ސާވިސް\nމަރުކޮމިޝަނަށް ބޭރުގެ މާހިރަކުލާން އެދެފި\nކުއްޖާގެ ޕޯސްޓްމޯޓަމް ހަދަން މިހަފްތާގައި ފޮނުވަނީ


Kuree Sarukaaru Thakuge Massalathah Balaane Is Beyfulhun Ayyan Kurahvaifi - Vaguthu\nކޮވިޑް-19: ފައްސި މަދު، ޓެސްޓް ވެސް މަދު - 18 މިނެޓް ކުރިން\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް އިންތިޤާލީ އިންސާފުގެ ޤާނޫނުގެ ދަށުން ޗީފް އޮމްބަޑްސްޕަރސަން އަދި އޮމްބަޑްސްޕަރސަންގެ މަޤާމަށް ބޭފުޅުން ޢައްޔަންކުރައްވައިފިއެވެ.\nއިންތިޤާލީ އިންސާފުގެ ޤާނޫނަކީ، 1953 ޖަނަވަރީ 1 އިން ފެށިގެން 2018 ނޮވެންބަރު 17 އާ ދެމެދު ހިނގާދިޔަ މުއްދަތުގެ ތެރޭގައި ނިޒާމީ ސިފައެއްގައި ރޭވިގެން، ދައުލަތުގެ މުއައްސަސާއަކުން ނުވަތަ އެއިން ތަނެއްގެ އިސް ހިންގުންތެރިއަކު، ރައްޔިތުންގެ އިންސާނީ ޙައްޤުތަކާއި އަސާސީ މިނިވަންކަމާ ޚިލާފަށް ހިންގާފައިވާ ޢަމަލުތައް ބަލައި، ތަޙްޤީޤުކޮށް، ޙަޤީޤަތް ހާމަކޮށް، އެފަދަ ކަންކަމުގެ ސަބަބުން އަނިޔާ ލިބިފައިވާ ފަރާތްތަކަށް މި ޤާނޫނުގެ ދަށުން ފޯރުކޮށްދޭ ޙައްލުތައް މެދުވެރިކޮށް އިންސާފު ހޯދައިދިނުމުގެ ނިޒާމެއް އެކަށައެޅުމުގެ ނަމުގައި ފާސްކޮށްފައިވާ ޤާނޫނެކެވެ.\nރައީސް އޮފީހުން ވިދާޅުވީ ރައީސް ޞާލިޙް، ޗީފް އޮމްބަޑްސްޕަރސަންގެ މަޤާމަށް ނ. މާފަރު އީޓުޖެހިގެ ޢަބްދުއްސަލާމް ޢާރިފް، އަދި އޮމްބަޑްސްޕަރސަންގެ މަޤާމަށް ގއ. ކަނޑުހުޅުދޫ ބްލޫރޯޒް އަލްއުސްތާޛާ ޖިހާދާ އަނީސްއާއި، ހ. ފެހިއާލާ މަރްޔަމް ލައިޒާ އިއްޔެ ޢައްޔަންކުރައްވާފައިވާ ކަމަށެވެ. މި ތިން ބޭފުޅުން އެ މަޤާމުތަކަށް ޢައްޔަންކުރައްވާފައި ވަނީ އިންތިޤާލީ އިންސާފުގެ ޤާނޫނު ގެ ހަވަނަ މާއްދާގެ (ހ) އަދި (ށ) ގައިވާ ގޮތުގެމަތީންނެވެ.\nޗީފް އޮމްބަޑްސްޕަރސަންގެ މަޤާމަށް ޢައްޔަންކުރެއްވި ޢަބްދުއްސަލާމް ޢާރިފަކީ ކުރިން ޓެކްސް އެޕީލް ޓްރައިބިއުނަލްގެ ނައިބު ރައީސްކަމުގެ މަޤާމު ފުރުއްވާފައިވާ ބޭފުޅެއް ކަމަށާއި މެލޭޝިއާގެ އިންޓަރނޭޝަނަލް އިސްލާމިކް ޔުނިވަރސިޓީ މެލޭޝިއާއިން މާސްޓަރސް އޮފް ކޮމްޕެރެޓިވް ލޯސް ހާސިލުކުރައްވާފައިވާ ބޭފުޅެއް ކަމަށް ރައީސް އޮފީހުން މައުލޫމާތު ދެއްވައެވެ.\nއޮމްބަޑްސްޕަރސަންގެ މަޤާމަށް ޢައްޔަންކުރެއްވި އަލްއުސްތާޛާ ޖިހާދާ އަނީސް އެންމެފަހުން އަދާކުރެއްވީ ޕްރޮސެކިއުޓަރ ޖެނެރަލްގެ އޮފީހުގެ އެސިސްޓެންޓް ޕްރޮސެކިއުޓަރ ޖެނެރަލްގެ މަޤާމު ކަމަށާއި އޭގެ ކުރިން ޕްރޮސެކިއުޓަރ ޖެނެރަލްގެ އޮފީހާއި އަދި އެޓާރނީ ޖެނެރަލްގެ އޮފީހުގެ އިތުރުން ކަސްޓަމްސް އިންޓެގްރިޓީ ކޮމިޝަނުގެ އިސް މަޤާމުތަކެއް އޭނާ ފުރުއްވާފައިވާ ކަމަށް ރައީސް އޮފީހުން މައުލޫމާތު ދެއްވައެވެ. އަލްއުސްތާޛާ ޖިހާދާ އަނީސް ވަނީ މޯލްޓާގެ އައި.އެމް.އޯ. އިންޓަނޭޝަނަލް މެރިޓައިމް އިންސްޓިޓިއުޓުން މާސްޓަރސް އޮފް ލޯސް އިން އިންޓަރނޭޝަނަލް މެރިޓައިމް ލޯ ހާސިލުކުރައްވާފައެވެ.\nއޮމްބަޑްސްޕަރސަންގެ މަޤާމަށް އައްޔަންކުރެއްވި މަރްޔަމް ލައިޒާ މީގެ ކުރިން ވަނީ ދިވެހިރާއްޖޭގެ ޤައުމީ ޔުނިވަރސިޓީގެ ފެކަލްޓީ އޮފް އެޑިއުކޭޝަންގެ ލެކްޗަރަރއެއްގެ މަޤާމާއި، ހިއުމަންރައިޓް ކޮމިޝަނާއި، އެޑިއުކޭޝަން ޑިވެލޮޕްމަންޓް ސެންޓަރާއި، އަދި ތަޢުލީމީ ދާއިރާގެ މަޤާމުތައް އަދާކުރައްވާފައި ކަމަށް ރައީސް އޮފީހުން މައުލޫމާތު ދެއްވައެވެ. މަރްޔަމް ލައިޒާ ވަނީ ތައިލެންޑުގެ މަހިޑޯލް ޔުނިވަރސިޓީއިން މާސްޓަރސް އޮފް ހިއުމަން ރައިޓްސް އެންޑް ޑީސެންޓްރަލައިޒޭޝަން، އަދި މެލޭޝިއާގެ އޯޕަން ޔުނިވަރސިޓީން މާސްޓަރސް އޮފް އެޑިއުކޭޝަން ހާސިލުކުރައްވާފައެވެ.\nއިންތިޤާލީ އިންސާފުގެ ބިލު ތަޞްދީޤު ކުރެއްވީ ޑިސެމްބަރ މަހުގެ 17 ވަނަ ދުވަހު އެވެ.\nޖެނުއަރީ 16, 2021 08:21\nރާބޮއިގެން އަރުވާލި މައްސަލަ ވެސް ބަލަންވާނެ.\nޖެނުއަރީ 16, 2021 08:24\nއަނެއްކާވެސް ދައުލަތުގެ މުދަލާއި ފައިސާ ބޭކާރުވެގެންދާނެ ތަނެއް ވުޖޫދުވީ.\nޖެނުއަރީ 16, 2021 10:53\nއިބޫ އަށް ލިބުނު ޕިކްނިކް އައިލެންޑް އެއްގައި ރޫމް ހަދާ، ރިސޯޓެއް ގޮތަށް ހިންގި މައްސަލަ ބަލަންވާނެ.\nޖެނުއަރީ 16, 2021 08:54\nކުރީ ސަރުކާރުން ހިންގި ރަނގަޅު ކަންތަކާ ރައްޔިތު މީހާޔާ ގުޅުންހުރި ފައިދާވި ކަންތް ބެލުމަށް ޓިމެއް އެކުލަވާލުން މުހިންމު އެއްވެސް މީހަކީ ފުރިހަމަ މީހެއްނޫން ތިބާޔާ އޭނަޔ ާ ވެސް އަޅާކިޔާލަބަލަ\nޖެނުއަރީ 16, 2021 08:56\nމީނާގެ އަމިއްލަ މައްސަލަތަށްވެސް ބެލެންވާނެ ކެރިގެން\nޖެނުއަރީ 16, 2021 08:59\n5 އަހަރުގެ ދައުރެއް ލިބުމުން އަވަސް ވެގަންނަން ޖެހެނީ ވެރިކަމަށް އަންނަންވެގެން ކުރި ވައުދުތައް ފުއްދަން، ކޮންމެ ސަރުކާރަކުން ކުރިއަސް އެއްވެސް މީގެއްގެ ޙައޤެއް ނިގުޅައިގެންް މީހަކަށް އަނިޔާވެރިވެފައި ވާނަމަ ބަދަލު ލިބިގަތުމަށް ދައުވާ ކުރުމުގެ ޙައްޤު ކޮންމެ ރައްޔިތަކަށްވެސް ލިބިގެންވެއެވެ.\nޖެނުއަރީ 16, 2021 09:01\nއެމްޑީޕީ އަކީ އިންތިހާބު ތައް ކައިރި ވީމަ މައްސަލަ ތައް ބަލާ ބައެކެވެ. ތިޔައީ ސިޔާސީ ކަމެކޭ ބުނެވިދާނެ އެވެ. ވޯޓުގެ ބޭނުމުގަ އެވެ. އަދި ކަމެއް ނުކޮށް ދެވުނީމަ އެވެ.\nޖެނުއަރީ 16, 2021 09:02\nރާއްޖޭގެ ބައެއް ޕޮލިސްސުޓޭޝަންތަކާ ކޯޓުތައް އަންދާލި ބޮޑުހުޅުގެ މައްސަލަ ނިކަންބަލާލަބަލަ.. އެކަން ކުރުވަން މުގުލުގަ ހުރިމީހާ ގެންގޮސް ކުޑަގޮޅިއައްވައްދަބަލަ.....\nޖެނުއަރީ 16, 2021 09:10\nސޯލިހުބެ އައް ވެރިކަން ދިނީ ތިކަހަލަ ބޭކާރު ކަންތައްކޮއްގެން އަހަރުމެން ދައްކާ ޓެކުސްފައިސާ އިސްރާފު ކުރާކައްނޫން ...2އަހަރު މިދިޔައީ ބައިކޮޅައް ކުޅެ ހުރިހާގޯލެއް ތިޖަހަނީ ބައިކޮޅައް. ސޯލިހުބެ މިހާރު ރައްޔިތުން ތިބިހާލު އެނގިލައްވާތޯ؟؟ މިހާރު މުޅިދުނިޔެއިން ވެސް އަހަރުމެން ބޮއިކެޓު ކުރީތޯ؟ ސޯލިހުބެ އަސްލު ތިއުޅުއްވަނީ ކޯއްޗެއް ހޯއްދަވަންތޯ؟\nޖެނުއަރީ 16, 2021 09:20\nއަމިއްލަ ސަރުކާރުގެ މައްސަލަތައް ބަލާނެ ކޮމިޓީއެއްވެސް އު ފައްދަބަލަ....ހުރިހާ ސަރުކާރަކަށްވުރެ މައްސަލަބޮޑު ވައްކަންގިނަ މިސަރުކާރުގެ...އެހެންމީހުންނަ އިނގިލިދިއްކުރާއިރު ތިމާޔާދިމާލަށް ތިންއިނގިލި އެބަހުރޭ ދިއްވެ ފަ..\nޖެނުއަރީ 16, 2021 09:24\nމަޢުމޫނު ކަލޭގެވެސް މައްސަލަތަކެއް ހުންނާނެ ދެއްތޮ، ތިޔައޮތީ ނަގޫފިތިފައި ދެން ލަލަލަލަ\nޖެނުއަރީ 16, 2021 09:30\nބަލަ މަނިކުފާނު މޮޔަފުޅުވަނީތޯ ބާރެއްލިބުނީމާ ހިތްތިރި ކުރާކަށް ނޭގުނު ކާމިޔާބީގާ ތިވަނީ ފިރުއައުނަށް ބަހާ އަމަލާ ސީދާނުވާ ދެބަންދިހާރެއް ދެއްތޯ\nޖެނުއަރީ 16, 2021 09:31\nޖެނުއަރީ 16, 2021 09:33\nކުރީ ސަރުކާރުގެ ކޮންމައްސަލައެއް ! ބަލަންވީ މިސަރުކާރުގެ މައްސަލަތައް!ހަކުރު ކިލޯއެއް 16ރ އަށް ދެއަހަރުދުވަހުގެ ބަޖެޓް ފައިސާއަށް ހެދިގޮތް! ބޭރުގައުތަކުންނާއި ދުނިޔޭގެ މާލީ އިދާރާތަކުންދިން ފައިސާގެ މައްސަތައް! ވެންޓިލޭޓަރގެ ޚިޔާނާތް! ތިޔައުޅެނީ ވޭތުވެދިޔަ ސަރުކާރުގެ މައްސަލައެއް އިވިގެނެއްނޫން! ގާތްބަޔަކަށް ދައުލަތުގެ ފައިސާއިން މާލީ މަންފާތަކެއް ދޭންވެގެން! މިޅާ ކޮރުވާނަމަ ކިހާރަގަޅު!\nޖެނުއަރީ 16, 2021 09:36\nޗީފް އޮމްބަޑްސްޕަރސަންގެ މަޤާމަށް ޢައްޔަންކުރެއްވި ޢަބްދުއްސަލާމް ޢާރިފަކީ ހައިކޯޓްގެ ފަޑިޔާރު ފަރުހީޒާގެ ފިރިމީހާއެވެ. މިކަމުން މަސްލަހަތުފުށު ނާރާތޯއެވެ.\nޖެނުއަރީ 16, 2021 10:09\nކައުންސިލް އިންތިހާބައް ތައްޔާރުވުމުގެ ގޮތުން ބޮޑާހާކާމީހުން ރުއްސަނީ ރައްޔިތުންނޭ ވިސްނާ މިގޮތައްގައުމު އާރާސްތުވާނެތޯ ރައްޔިތެއްގެ ދިދިރިއުޅުންތަނަވަސްވާނެތޯ ގައުމުނުވާތަރައްގީއަކުން ރައްޔިތުންނޭ ބިރުނުގަނެ މިފަހަރު މިތިބީ ހަގީގަތް 2ފަނަފަހައްރައް ފެނިވާނުވާއެގިތިބެ ޕީޕީއެމް ކައުންސިލަރުންނައްވޯޜުދެއްވާ މީ މިއަދު ގައުމުގެ ހާލުގެދުލުން ގޮވާގޮވުމަކީ\nޖެނުއަރީ 16, 2021 10:16\nތި ޤާނޫނު ކަލޭގެ ކަރުގައި މާ ބާރަށް ދަތްއަޅާނެކަން ހަދާންބަހައްޓާތި! ސަރުކާރުން އެންމެ ގިނަ ވައްކަންކުރި މީހަކީ ކަލޭ! މައުމޫނުގެ 30 އަހަރަކީ އޭރުގެ ސިސްޓަމް އޮތްގޮތުން ރަގަޅުކުރާނެ ފުރުސަތެއްވެސް ނެތް ސިސްޓަމެއް! އެކަމަކު2އަހަރުން މައުމޫނުވެސް ކަލޭ ވަނީ ފަހަތަށް ޖައްސާލާފައި! ކަލޭގެ މައްސަލަތައް ބަލަން ފެށީމާ ދެލޮލުން ކަރުނަބާލާފައި ރޯނީކީ ނޫން\nޖެނުއަރީ 16, 2021 10:21\nސަހަރޯ!..މި ވެސް ދުވަހެއް!\nޖެނުއަރީ 16, 2021 10:29\nމިކަހަލަ ތަންދޮރު ނޭގޭ ބީތާއިން އިސްކުރީމާ ވާގޮތް މިފެންނަނީ\nޖެނުއަރީ 16, 2021 11:00\nމީތި ކަޑަ.މީގަ އަސްލު ސަޅިވާނީ 2008 އިން 2012 ސްކިޕްކޮށްފަ މުއްދަތު ލިޔެގެން.އެދެމެދު އެއީ ރާއްޖޭގަ އެއްވެސް ގޯސްކަމެއް ވެރިކަމުގަ ތިބި މީހުން ނުހިންގާ4އަހަރު.ލަދު ކޮބާ؟؟ ވ.ވެދުން\nޖެނުއަރީ 16, 2021 11:02\nއަމިއްލަ ފަސްބައިގެ ތަހުޤީޤު ކުރިއްޔާ މާރަގަޅުވާނެ! ގަމާރު މީހާގަޑާ!\nޖެނުއަރީ 16, 2021 11:08\nހިންނަވަރު މޯދީ / އަންނި / މައްސަލަވެސް ބެލެން ޖެހޭނެ.....\n37 މިލިޔަން / 444 ރުފިޔާ ވެސް ބަލަން ޖެހޭ\nޖެނުއަރީ 16, 2021 11:11\nތީ ރައީސް ޔާމީނަށް އަނިޔާދޭން ޖަހާ މަޅިތަކެއް.\nޖެނުއަރީ 16, 2021 11:36\nޤަވްމު ހިންގުމަކީ މިއީބާ ކޮމިޝަންތައް ދައްދަވައިގެން ހަމައެކަނި ވޭތުވެދިޔަ ސަރުކާރުގެ މައްސަލަ ތައް ބެލުންބާ. ނުވަތަ ޤަވްމުގެ ރައްޔިތުން ކުރިއަށް ދެވޭނެ މަގުތައް ތަނަވަސްކޮށްދެއްވުން ބާ ؟ ހަމައެކަނިބަލަނީ ވަކިސަރުކާރުގެ މައްސަލަ ތޯ؟ ކޮބާ ޢަދުލް އިންސާފް ސަރުކާރުތައް ވައްޓާލުމަށް މަސައްކޮށްކޮށް ރިޝްވަތު ދިން މީހުންގެ މައްސަލަ ބެލުން ނެތީބާ؟.ކީރިތިކުރައްވާ މައްސަލަ ނުބައްލަވާތޯ.ކުރގެ ރައިބުއިމައްސަލަ ނުބައްލަވާތޯ . ވަލުޖަނަވާރުންވެސް މިއަށްވުރެ އިންސާފުވެރިވާނެ .ބަލަރައްޔިތުން ވެރިކަން ޙަވާލްކުރެއްވީ ޤަވްމު ކުރިއަށް ގެންގޮސް އުފާފާގަތިކަން ރައްޔިތުންނަށް ގެނަސްދެއްވުން\nއަންނި އަޅެ ދަށުވެހުރީތަ މީނާ ޒައިޒް ނުކުރަންތަ ތީދެންބޮޑުވަރު..\nޖެނުއަރީ 16, 2021 11:39\nމީނާ އެއުޅެނީ ބެއްޔާމެން ގާސިމް މެން ކާރީގަތިއްބަސް ބިރުގަންނަވާ ފަ ސައިޒް ކޮށްފަ އަބަދުވެސް ބިރުގަންނަވާފަ ބައިތިއްބަން ރަނގަޅު އުޚުޅެއް އެއީ..\nޖެނުއަރީ 16, 2021 15:51\nކޯލިޝަނުން ވަކިވެއްޖިއްުޔާ މާ ފުށީ ޖަލުގަ ބަޑިޖެހިމއްސަލަ ބަލާ ގޮތަށް ބްލެކް މެއިލް ކޮއްލީ ދޯ\nޖެނުއަރީ 16, 2021 12:06\nޖެނުއަރީ 16, 2021 12:38\nމި ސަރުކާރުގެ މައްސަލަބަލާކައް މީހުން އައްޔަން ނުކުރައްވަނީތޯ. މި ސަރުކާރު ބަލަހައްޓަންނޫންތޯ ވެރިކަން ހަވާލުކުރީ. މި ސަރުކާރުގަ ހުރި މައްސަލަތައް މަދީތޯ.. ނުވަތަ ނޭނގެނީތޯ.؟\nޖެނުއަރީ 16, 2021 12:46\nމިފަސްއަހަރު ކަލޭމެންނަށް ވާނީ ތިކަން. އޭރުން ވައުދުފުއްދުނީ\nޖެނުއަރީ 16, 2021 13:39\nވެލާނާގޭން ވަެްކަން ކުރި މައްސަލަ ވަަމެ ބަލަން.\nކުލީ ސިފަިއިންނގެނައި މައްސަލަ ވެސް\nޖެނުއަރީ 16, 2021 13:52\nކަލޯ ރައްޔިތުން ނިކަމެތިވެ ބިކަހާލު ޖެހެމުންދާއިރު ވެސް ކަލޭ ޒާތީ ހަސަދަ ބާލަން ދޯ އުޅެނީ ތަނެއް ދޮރެއް ނުދަންނަ ގަމާރަކު ވެރިކަމައް އައީމަ ދެންވާނީ މިހެން މަފަހަރު ރައްޔިތުން ހިސާރި ރަނގާޅައް ކައުންސިލް އިންތިހާބުގާ ސޯޓުބާލާލާނެ މިހާރުވެސް ބައެއް ގަމާރުން ބިރުން ނަން ނަގަން ފަށައިފި...\nޖެނުއަރީ 16, 2021 14:01\nމިގާނޫނުން އިބޫއައްވާނީ ރާމަމަކުނު ލަކުޑިކީހަން އުޅުނީމަ ވީވަރު މިހާރު ސަރުކާރުން ނުފޫޒް ފޯރުވާ3ބާރުގެ ކޯލިށަން މެންބަރުންވެސް5\nޢަހަރާއެކު ނިމޭނެ އަލުން އިންތިހާބެއް ކާމިއާބެއްނުވާނެ ރާއްޖެއިން ކޯލިޝަނެއްވީމަ އެމްޑީޕީ އެކަނިނުކުމެ ރިއާސީއިންތިހާބެއް ކާމިޔާބުނުވާނެ މަޖިލީސް ކާމިޔާބުވަނީ ބޮޑެތިއާއިލީ ރައްޓެހިންގެ ގުޅުމުގެތެރެއިން އެނިސްބަތްވާ ގޮނޑިއެއް\nޖެނުއަރީ 16, 2021 15:24\nމަސައްކަތްފަށާނީ 2013 އިންތަ ނޫނީ 1953 އިންތަ 1953 އިންފަށައިފިނަމަ އެއިރުގެ ރައީސާއި މިނިސްޓަރުން ތިތަނަށް ހާޟިރުކަން ކިހިނެއްބާ ކޯޓުއަމުރު ހޯދާނީ މައްސަލައިގެ ތަހުގީގުނިމި ޝަރީޢަތުން ޖަލުހުކުމެއްކޮށްފިނަމަ އަމީނާއި ނާސިރުގެ ސަންދޯއްގެނަސް ޖަލުގައި ބަހައްޓާނީބާ\nޖެނުއަރީ 16, 2021 15:55\nމިތާބެރިން ނާބައްދަލު ކުރަނީ ކިހިނެއް\nޖެނުއަރީ 16, 2021 17:20\n40 ވަގުން ބަގުޑި ބައްދަނީ\nޖެނުއަރީ 16, 2021 17:28\nގދ. ތިނަދޫ ފަޅުރަށަކަށް ހަދާ ގދ.ތިނަދޫން މީހުން ބޭލުމުގާ ރައްޔިތުންގެ ގިނަ މުދާތައް އޭރުގެ ސަރުކާރުން ނަހަމަގޮތަށް އަމަލުކޮށްފާ އޮތުމުގެ ސަބަބުން ވަނީ ގެއްލިފަ. އަދި ތިނަދޫ އަކި ގއ.އަދި ގދ.އަތޮޅުގެ އެންމެން އުފައްދާތަކެތި ގދ. ތިނަދުއަސް ގެންގޮސް ވިއްކާ ވިޔަފާރިކޮށް ގެން މިހާރު މިއޮތް ދެއަތޮޅުގެ އެންމެން ދިރިއުޅުމުގެ ހާލަތު ބަލަހައްޓާ މައިރަށް. ގަދ. ތިނަދޫއަކީ ރާއްޖެއ ބެރަށް ދަތުރު ކުރާ ގިނަ އޮޑިފަހަރުގެ އިރުރަށް އެތައް މަސްދޯންޏެއް ހުރި ރަށެއް. ތިޔާގި ކަމާ ތަނަވަސްކަމުން ރާއްޖޭގެ އެއްވަނަ. ސަރުކާރުން ހިންގާ ކުންފުނުތައްވެސް ތިނަދޫގަ ހުރި. ހުވަދުއަތޮޅުގެ އާބާދީގެ އެންމެން ކެއުމާ ބިމުން ބަޑުފުރާނަ މުއްތި ކުރުމަށް ބޭނުންވަ ކާބޯތަކެތި ތިނަދޫން ގަންނަނީ ބޮލި ރޯނު ފަންގި އައި އަތޮޅުގަ ހެދޭ މޭވާގެ ބާވަތްތައް ވިއްކުމަށް ފަހު ހަނޑުޫ ހަކުރު ފުށް ގަނެގެން އެމީހަކު ދިރިއުޅޭ ރަށަށް ގެންގޮސްގެން ކަމަށްވާއިރު ގދ. ތިނަދޫން މީހުން ބޭލުމުގެ ސަބަބުން ދިމާވެދާނެ ބަނޑުހައިހޫނު ކަމަކާ މެދު އޭރުގެ ސަރުކާރުން އެއްވެސް ވަރަކަށް ވިސްނާފައެއް ނެތް އަދި މެދުވެރިވި ބަނޑުހައިހޫނުކަމުގެ ހާލަތަށް އެއްވެސް މިންވަރެއްގެ އެހީތެރިކަމެއް ފޯރުކޮށްދީފައެއް ވެސް ނެތް. މިހެން ވުމުން ބަނޑުހައިހޫނުގާޖެހި ކާނެއެއްޗެއްނުލިބި ބަނޑަށް މަރުވީ ގދ.ތިނަދޫން ބޭލި ކިތައްއައިލާގެ ކިތައްމީހުންކަން ދިވެހިސަރުކާރަށް އެގިފަ އޮތްބާ؟ މިހުރިހާފަރާތްތަކަކީ އޭރުގެ ސަރުކާރުގެ އިހުމާލުން އަނިޔާލިބި މަރުވެދިޔަ މީހުން މިމީހުންގެ އާއިލާތަކަށް ބަދަލު ލިބެންޖެހޭނެ. މަރުވެދިޔަ މީހުނާ އެމީހުންގެ ގޯތި ގެދޮރަށާ ހިފާގެންގުޅޭ ތަކެއްޗަށް ވެސް ބަދަލު ލިބެންޖެހޭނެ. ކޮންމެ މިހަކީ އޮޑިދޯނިފަހަރު ހުރި މީހެއްނޫން. ވީމާ ކޮންމެ މީހަކުވެސް ބެލީ ތިމައާއި ތިމާގެ އަނބިދަރިން ރަށުން ބޭރު ވެގެން ދެވޭތޯ. މިއީ ވަރަށް ބޮޑުއަނިޔާ އެއް. ގަދ. ތިނަދޫން މީހުންބާލާ އައިލާތައް ބަނޑަށްޖައްސާ މަރުވަން ދުކޮށްލާކަށެއް އޭރުގެ ރައްޔިތުންގެ މަޖިލީހުން ފާސްކޮށްފައެއްނުވޭ.\nޖެނުއަރީ 16, 2021 17:32\nދެން ނެތެއްނު ރައްޔިތުންނަށް ކަމެއްކޮށްދޭނެ ވަގުތެއް ، އަބަދުވެސް ހަސަދަ ފިލުވުމާއި ،އެހެން ބަޔަކަށް ވެރިކަމަަށް ނާދެވޭވަރަު ތިކުރަނީ ކޮންމެބަޔަކު އެރިޔަސް ، ރައްޔިތުން ހަނާ\nޖެނުއަރީ 16, 2021 18:22\nފުލުހުންނާ ޒާތީވެގެން އަންނި ފުލުހުންގެ ޤާނޫން ބަދަލުކުރީ. އަެނާގެ ވެރިކަން ވެއްޓުނީ ސިފައިންނަށް ނަޝީދު ހިމާޔަތް ނުކުރެވުމުން. ސިފައިންނަށް އެމީހުންގެ މަސްއޫލިއްޔަތު އަދާނުކުރެވުމުން. ދިވެހި ރައްޔިތުން އެމީހުންނާ ހަވާލުކުރި ހަމަ އެކަނި އަމާނާތް އެމީހުންނަށް ނުބެލެހެއްޓުނު. އެއީ ބަޑި ގުދަނުގެ ތަޅުދަނޑި. ރަށްރަށަށް ފުޅަނގި އަރާހެން ފަޅުރަށް ރަށުގެ ގޮނޑު ދޮށުގައި ބަޑި ގުދަނުގައި ހުރި ހަތިތާރު ހުއްްޓާ ނުފެނޭތޯ؟ އެކަމާ އެމީހުން ޒިންމާ ކުރުވިތޯ؟ ދުނިޔޭގެ އެހެން ގައުމެއް ނަމަ ޗީފް އޮފް ޑިފެންސަށް ޖިނާޢީ ދައުވާކުރާނެއެވެ. ނަމަވެސް ބަދަލުކުރީ ފުލުހުންގެ ގާނޫނެވެ. ފިޔަވަޅު އަޅަން އެމްޑީޕީ އަށް ކެރުނީ ފުލުހުންނަށެވެ. އެއީ ފުލުހުންގެ މިނިސްަޓަރަކަށް އެމްޑީޕީގެ މީހަކު ނެތުމުންނެވެ. ނަޝީދު އިސްތިއުފާ ދިނުމަށް ހުރިހާ ޕްރެޝަރެއް ކުރިމަތިވީ ސިފަިއންގެ ނާގާބިލް ކަމުންނެވެ. ސިފައިންގެ ޕްރެޝަރާ ހުރެ ނޫންތޯބނަޝީދު އިސްތިއުފާ ދޭންޖެހުނީ؟ އެމީހުންނޫތޯ ނަޝީދު ޙިމާޔަތް ނުކޮށް ނާޒިމް އާއި އަބްދު الله ރިޔަޒް އަށް ސިފައިންގެ އަށް ވަދެވުނީ ފުލުހުން ވެއްދީމަތޯ؟ ފުލުހުންތޯ ސިފައިންގެ ގޭޓް ޑިއުޓީގައިތިބީ؟\nޖެނުއަރީ 16, 2021 18:40\nއިބުރާހިމް މުަހައްމަދު ސާލިހުއަށް ތުހުމަތުކުރާ 30 މިލިޔަން ރުފިޔާގެ މައްސަލަ ބަލައިބަލަ! ދޮގުހެދުގައިވެސް އިބުލީސްއަށްވުރެކުރީގައި ހުރިމީހެއް ރައީސް ސާލިހަކީ! ޝައިތާނާބުނީ ދިވެހިރާއްޖެއަށް ނާރާނަމޭ ތިމަންނައަށްވުރެ މާކުރީގައެއޭ އިބުރާހިމް މުހައްމަދު ސާލިހު ދޮގުހެދުމުގައިއުޅެނީ1\nޖެނުއަރީ 16, 2021 18:51\nއެއްމެ އިސްކޮއްހުނާނީ އަޅުގަނޑު.\nޖެނުއަރީ 17, 2021 08:14\nކަންބޮޑު ނުވޭ. މައްސަލަތައް ނުނިމުނަސް މި 5އަހަރުގެ ދައުރު ނިމުމުގެ ކުރިން އިންތިގާލީ ގާނޫނުގެ މުއްދަތު ހަމަވާނެ.


ބަންގްލަދޭޝްގެ އަވަށަކަށް ސާފު ފެންލިބޭނެ އިންތިޒާމް ހަމަޖައްސައިދީ ދިވެހި އާއިލާއަކުން ނަމޫނާ ދައްކައިފި – Dhen.mv\nބަންގްލަދޭޝްގެ އަވަށަކަށް ސާފު ފެންލިބޭނެ އިންތިޒާމް ހަމަޖައްސައިދީ ދިވެހި އާއިލާއަކުން ނަމޫނާ ދައްކައިފި\nދިވެހި ޢާއިލާއަކުން ބަނގުލަދޭޝްގެ ވިލެޖެއްގައި ދިރިއުޅޭ ޢާއިލާ ތަކަކަށް ސާފު ފެންލިބޭނެ އިންތިޒާމް ހަމަޖައްސައިދީފިއެވެ.\nއައްޑޫ ސިޓީ މަރަދޫއަށް ނިސްބަތްވާ އެ ޢާއިލާއިން އެ ވިލެޖަށް ސާފުފެން ލިބޭނެނެ ވަޅެއް ހަދާފައިވަނީ އިންޓަރނޭޝަނަލް އެއިޑް ކެމްޕެއިން (އައިއޭސީ)ގެ ފަރާތުންނެވެ. އައިއޭސީ އަކީ ދުނިޔޭގެ އެކި ކަންކޮޅުތަކުގައި ދަތި ހާލުގައި އުޅެމުންދާ، އެހީތެރިކަމަށް ބޭނުންވެފައިވާ މުސްލިމް އަޚުންނާއި އުޚުތުންނަށް އެހީތެރިވަމުން އަންނަ ރާއްޖޭގެ ޖަމްޢިއްޔާއެކެވެ.\nވީނަސްވިލާ ފެމިލީގެ އެހީތެރިކަމާއިއެކު، ހަދާފައިވާ އެ ވަޅު ހަދާފައިވަނީ ބަންގްލަދޭޝްގެ އަމިނިއާ އެބްޓެޑައީ މަދްރަސާ، ކޮއެރަ، ޚުލްނާ ގައެވެ.\nއައިއޭސީއިން ބުނެފައިވަނީ އެވަޅު ހަދާފައިވަނީ ބަންގްލަދޭޝްގެ ސްކޫލެއްގެ ކައިރީގައި ކަމުގައި ވުމުން، 150 ދަރިވަރުންނަށް ފަސޭހަ ކަމާއެކު ސާފު ފެން ލިބޭނެ އިންތިޒާމުވަނީ ހަމަޖެހިގެން ގޮސްފައިވާ ކަމަށެވެ. އަދި 200 އެއްހާ ވިލެޖުގެ އެ ވަޅުން ފަސޭހަ ކަމާއެކު ފެން ލިބޭނެއެވެ.\nއައިއޭސީން ބުނީ އެ ވިލެޖުގެ ރައްޔިތުންނަށް މިގެނެސްދިން ފަސޭހައިގެ ސަބަބުން ސާފު ބޯފެން ހޯދުމަށް ދުރު ހިސާބުތަކަށް ހިނގުމުން އެ ޢާއިލާތަކަށް ކުރިމަތިވެފައިވާ ތަކުލީފަށް ލުއިކަން ލިބިގެން ދާނެ ކަމަށެވެ.\nއައިއޭސީއިން ދަނީ ފުޅާ ދާއިރާއެއްގައި ދުނިޔޭގެ އެކި ކަންކޮޅުތަކުގައި ދަތި ހާލުގައި އުޅެމުންދާ، އެހީތެރިކަމަށް ބޭނުންވެފައިވާ މުސްލިމް އަޚުންނާއި އުޚުތުންނަށް އެހީތެރިކަން ފޯރުކޮށް ދެމުންނެވެ. އެގޮތުން އެ ޖަމްޢިއްޔާއިންވަނީ ސީރިއާ، ޔަމަން، ފަލަސްޠީންގެ އިތުރުން މިޔައްމާގެ ރޮހިންޔާ މުސްލިމުންނަށް އަމާޒުކޮށްގެންވެސް އެހީގެ ގިނަ ޕްރޮގްރާމްތަކެއް ހިންގާފައެވެ.\nއަޅުގަނޑަކީ ޑޮކްޓަރެއް ނަރުހެއް ނޫން، އެޗްޕީއޭއިން އެދުނު ކޮންމެ މަސައްކަތެއް ކޮށްދޭން ތައްޔާރު : ރީކޯ މޫސަ\nމޫސުން ގޯސްވެ ކ.އަތޮޅުން ފެށިގެން ދ.އަތޮޅަށް ހުދު ސަމާލު ނެރެފި


Pizza Kitchen Kuru Vaahaka: Huvafen\n- 1 week ago2- ޝާފިރާ މޫސާ\nމިގޮތުގައި އިންދާ، އަހަރެންގެ ދަށުން މަސައްކަތްކުރާ މުވައްޒަފެއް ކަމުގައިވާ ޒަހާ ކެބިންގެ ދޮރުގައި ޓަކި ދިނުމަށްފަހު އެތެރެއަށް ވަނެވެ. އަހަރެން ޒަހާ ފެނުމާއެކު ހިނިތުންވެލީމެވެ. "މިރޭ އެންމެން އެއްކަލަ ރެސްޓޯރެންޓަށް ކާންދާން މިއުޅެނީ. ދާނަންތޯ އަހާލަންވެގެން މިއައީ." ޒަހާ ބުންޏެވެ. "ކޮން ރެސްޓޯރެންޓެއް." އަހަރެންގެ ސިކުނޑިށް ނަގައެއް ނުގަނެވުނެވެ. "އިއުފާ ހާދަ ހަނދާން ބައްޔޭދޯ މިހާރު. އިއްޔެ އޮފީސްތެރޭ ކީމެއްނު. ކާނިވާގަ އަލަށް ހުޅުވައިފިއޭ ވަރަށް ފައްކާ ސީފުޑް ރެސްޓޯރެންޓެއް. އެތަން." ޒަހާ އަހަރެންނަށް ހަނދާންކޮށްދިނެވެ. "އޯހް...އާނ..އާނ.. ހަނދާންވެއްޖެ. އާނ.. އޯކޭ. ދާނަން ދާނަން. ގަޑި އެސްއެމްއެސް ކޮށްލާފަ ބާއްވާ." އަހަރެން ހިނިގަނޑެއް ޖަހާލާފައި ބުނީމެވެ. އަހަރެން ސުޕަވައިޒަރެއްގެ މަޤާމުގައި ހުރި ނަމަވެސް، އަހަރެންނާއެކު މަސައްކަތްކުރާ މީހުންނާއި އަބަދުވެސް ވަރަށް ގާތް ގުޅުމެއް ބާއްވަމެވެ. ވުމާއެކު އެމީހުންނާއި އެއްކޮށް މި ގޮތަށް ވަގުތު ހޭދަކުރުމަކީ އަހަރެން އަބަދުވެސް ކުރާ ކަމެކެވެ.\nމމމ: ސަބްކޮންޝަސް އަދި އަންކޮންޝަސް މައިންޑުގަ ކަންކަން ފަންގްޝަން ކުރާނީ ދާދި އެއްގޮތަކަށް. ސައިކޮލޮޖިކަލް ނަޒަރިއްޔާއަކުން ބަލާނަމަ ވާހަކައިގައި ބުނެވިފައި ހާލަތުގައި އެތަނުން ކޮންމެ ގޮތެއްވެސް ވެދާނެ. އެއީ މައްސަލައެއް ނޫން.\nސަބްކޮންޝަސް. ނޮޓް އަންކޮންޝަސް


SunOnline: Covid19: Miadhu Vazeef ah nukunna iru mikankamah samaalukan dhee!\nކޮވިޑް19: މިއަދު ވަޒީފާއަށް ނުކުންނަ އިރު މިކަންކަމަށް ސަމާލުކަންދީ!\nމުހައްމަދު މުޒައްޔިން ނާޒިމް 05 Jul 2020, 08:22\nގިނަ އޮފީސްތައް ހުންނަ ވެލާނާގެ: ހަތަރު މަސް ދުވަހަށް ފަހު މިއަދު ސަރުކާރު އޮފީސްތައް ހުޅުވޭނެ --- ސަން ފައިލް ފޮޓޯ/ އަހްމަދު މުޖްތަބާ\nނުރައްކާތެރި ކޮވިޑް19އިން ރައްކާތެރިވުމުގެ ގޮތުން ސަރުކާރުގެ އޮފީސްތައް ބަންދުކޮށްފައިވަނީ، މިދިޔަ މާޗް މަހުގެ 19 ވަނަ ދުވަހުން ފެށިގެންނެވެ. ފުރަތަމަ ހަފްތާއަކަށް ބަންދުކުރި އޮފީސްތައް، އެފަހުން އެތަށް ފަހަރެއްގެ މަތިން މުއްދަތު އިތުރުކޮށް، އިއްޔެއާ ހަމައަވެސް ރަސްމީކޮށް ނުހުޅަވަ އެވެ.\nއޭގެ ހަތަރު މަސް ދުވަސް ފަހުން އަނެއްކާވެސް މިއަދު ސަރުކާރުގެ އޮފީސްތައް މިވަނީ ހުޅުވާލާފަ އެވެ. މިއަދު އޮފީސްތައް ހުޅުވޭއިރު، އަދިވެސް އަޅުގަނޑުމެންގެ މުޖްމައިން މި ބަލީގެ ނުރައްކާ މުޅީން ފިލައިގެނެއް ނުދެ އެވެ. އަދި ދޫދޭ ހިސާބަކަށް ނުދެ އެވެ. އޮފީހަށް ނުކުނަން މިހާރު ތައްޔާރުވަމުން ދާއިރު، ސަމާލުކަން ދޭންވީ ކޮންކޮން ކަމަކަށް ހެއްޔެވެ؟ މި ބަލި ފެތުރުނަ ނުދިނުމަށް އަހަރެއްނަށް ކުރެވޭނީ ކޮން ކަމެއް ހެއްޔެވެ؟ އިދާރާތަކުން ކުރަން ޖެހޭނީ ކޮން ކަމެއްހެއްޔެވެ؟\nރޭ ހެލްތް އިމަޖެންސީ އޮޕަރޭޝަން ސެންޓަރުގެ ތަރުޖަމާނަކަށް އައްޔަން ކުރި، ޑރ. ނަޒްލާ ރަފީގުގެ އެންމެ ބޮޑު އިލްތިމާސަކަށްވީ، ހުރިހާ ބޭފުޅުންވެސް ގެއިން ނުކުތުމުގެ ކުރިން ރައްކާތެރިކަމުގެ ފިޔަވަޅު އަޅައިގެން ނުކުތުމަށެވެ. އަދި ބަލީގެ އަލާމާތެއް ހުރި ނަމަ، އޮފީސްއަށް ވަޑައިނުގަތް އެކަން އެޗްޕީއޭ އަށް ރިޕޯޓު ކުރަމަށެވެ.\n"އަޅުގަނޑަށް އެނގޭ މިއީ ކޮންމެ ރެއަކު އަޅުގަނޑުން ދައްކާ ވާހަކަތައް. އެހެން ނަމަވެސް، ތަކުރާރުކޮށް ހަދުމަފުޅުކޮށް އަރުވަން، މާސްކް އެޅުމާއި، ގައިދުރުކަން ބެހެއްޓުމާއި، ގިނަގިނައިން އަތް ސާފު ކުރުން އަދި އެއްވެސް ކަހަލަ ބަލީގެ އަލާމާތެއް ހުރި ނަމަ، ބޭރަށް ނުކުމެވަޑައިނުގަތް އަވަހަށް ފުލޫ ކްލިނިކަށް ދެއްކުމަށް،" ރޭ ބޭއްވި ނޫސްވެރިންގެ ބައްދަލުވުމުގައި އެޗްޕީއޭގެ ސީނިއާ މެޑިކަލް އޮފިސަރު، ޑރ. ނަޒްލާ އިލްތިމާސްކުރެއްވި އެވެ.\nއާ އަންމު ހާލަތުގައި އޮފީސްތައް ހުޅުވާއިރު އަމަލު ކުރާނެ އުސޫލު ސިވިލް ސާވިސް ކޮމިޝަނުން މިހާރު ވަނީ އާންމުކޮށްފަ އެވެ.\nނޫސްވެރިންގެ ބައްދަލުވުމުގައި ވާހަކަ ދައްކަވަމުން ސިވިލް ސާވިސް ކޮމިޝަންގެ ރައީސް ޑރ. އަލީ ޝަމީމް އެދިވަޑައިގެންނެވީ ހުރިހާ އޮފީސްތަކުންވެސް އަދި މުވައްޒަފުންވެސް އާ އާންމު ހާލަަތުގައި އޮފީސްތައް ހުޅުވާ އުސޫލަށް އަމަލު ކުރެއްވުމަށެވެ. އަދި އެއީ ހުރިހާ ބޭފުޅުންގެ ރައްކާތެރިކަމަށްޓަކައި ވެސް މުހިންމު ކަމެއް ކަމަށް ޝަމީމް ވިދާޅުވި އެވެ.\nޝަމީމް ވިދާޅުވީ، މިދިޔަ މަހުގެ 23 ވަނަ ދުވަހު އެކުލަވާލި އެ އުސޫލު އިސްލާހުކޮށް، މިހާރު އެ ކޮމިޝަންގެ ވެބްސައިޓުގައި އާންމުކޮށްފައިވާ ކަމަށެވެ. އަދި އުސޫލު އެކުލަވާލައިފައިވަނީ ވަރަށް ބޮޑަށް ދިރާސާކޮށް، އެޗްޕީއޭގެ މަޝްވަރާގެ މަތިން ކަމަށްވެސް ޝަމީމް ވިދާޅުވި އެވެ.\n"އެޗްޕީއޭ އިން އަންގާފައިވާ ހާއްސަ ހާލަތުގައި މަސައްކަތް ކުރަމުން ގެންދާއިރު، މި އުސޫލުގައި ވަނީ ވަރަށް ބޮޑަށް ހިމެނިފައި، މި އުސޫލުގެ އިތުރަށްވެސް އެ އިދާރާއެއް މަސައްކަތް ކުރަން ޖެހޭ ހާލަތައް ބަލައި ނުވަތަ މުވައްޒަފުން އަދާކުރަން ޖެހޭ މަސްއޫލިއްޔަތައް ބަލައި އިތުރު ކަންކަން ހިމެނިދާނެ ރައްކާތެރިކަމުގެ ފިޔަވަޅުތައް އެޅުމަށް،" ޝަމީމް ވިދާޅުވި އެވެ.\nހަ ސަފްހާގެ އެ އުސޫލުގައި ޖުމްލަ ފަސް ބައެއް ހިމެނެ އެވެ. އެގޮތުން ކޮވިޑް-19 އޮތް ރަށްތަކުގައި އަމަލުކުރާނޭ ގޮތާއި ކޮވިޑް ނެތް ރަށްތަކުގައި އަމަލު ކުރާނެ ގޮތް އުސޫލުގައި ބަޔާންކޮށްފައިވެ އެވެ. އޭގެ އިތުރުން، އިދާރާތަކުންނާއި މުވައްޒަފުން އަޅަން ޖެހޭ ފިޔަވަޅުތަކާއި ހިދުމަތް ހޯދަން އަންނަ ފަރާތްތަކާމެދު އަމަލު ކުރަންޖެހޭ ގޮތް އުސޫލުގައި ބަޔާންކޮށްފައިވެ އެވެ.\nސީއެސްސީ އަދި އެޗްޕީއޭ އިން ނިންމާފައިވަނީ ބަލީގެ ނުރައްކާ އޮތް އުމުރުފުރައަކީ 60 އަހަރުން މަތީގެ ބޭފުޅުންނާއި މާބަނޑު މީހުންނާއި، ހާއްސަ ބަލިތަަކަށް ފަރުވާ ހޯދާ ބޭފުޅުންނެވެެ. އެފަދަ ބޭބޭފުޅުން ކޮވިޑް އޮތް ރަށްތަކުގައި ގޭގައި މަސައްކަތް ކުރުމުގެ އިންތިޒާމް ހަމަޖައްސައިދޭން ޖެހެ އެވެ.\nޝަމީމް ވިދާޅުވީ، އެފަދަ ފަރާތެއް އޮފީހަށް ދިޔުމަށް އުޒުރުވެރިވެ، އެ އޮފީހަކުން އެގޮތަށް ލުއި ނުދޭނަމަ އެކަންބޮޑުވުން ކޮމިޝަނާ ހިއްސާކުރުމުން އެކަން ބައްލަވާނެ ކަމަށެވެ.\nއެންމެ ފުރަތަމަ ނެރުނު އުސޫލުގައި އޮފީހަށް ނުކުންނަން ނުޖެހޭ އުމުރު އޮތީ 55 އަހަރުން މަތީގެ ބޭފުޅުންނަށެވެ. ނަމަވެސް އިސާލާހު ކުރި އުސޫލުގައި އެ އުމުރުފުރާ ވަނީ 60 އަހަރުން މައްޗަށް ބަދަލުކޮށްފަ އެވެ.\nއުސޫލުގައި ބުނާގޮތުން ކޮންމެ އިދާރާއަކުންވެސް ފްލޫ މެނޭޖަރެއް ކަނޑައަޅަން ޖެހެ އެވެ. އެގޮތުން އެ މެނޭޖަރަކީ ރައްކާތެރިކަމާ ގުޅޭގޮތުން ކަނޑައަޅާފައިވާ ގައިޑްލައިންތަކާ އެއްގޮތަށް އެ އިދާރާއެއްގައި ކަންތައް ހަމަޖެހިފައިވާކަން\nކަށަވަރުކޮށް، އެކަމާ ގުޅޭގޮތުން މުވައްޒަފުންނަށާއި އެހެނިހެން އިދާރާތަކަށް ދޭންޖެހޭ މައުލޫމާތު ދިނުމުގައި ފޯކަލް\nޕޮއިންޓެއްގެ ގޮތުގައި މަސައްކަތްކުރާ ފަރާތް ކަމުގައި އުސޫލުގައި ބުނެފައިވެ އެވެ.\nއިދާރާތަކުން އަޅަން ޖެހޭ މުހިންމު އެހެނިހެން ފިޔަވަޅުތައް:\nއަލާމާތެއް މުވައްޒަފެއްގެ ކިބައިން ފެނިއްޖެ ހާލަތެއްގައި އަމަލުކުރާނެ އެސްއޯޕީ އެއް، ހެޗްޕީއޭގެ ގައިޑްލައިންތަކާ އެއްގޮތަށް އެކުލަވާލުން.\nކޮންމެ އިދާރާއެއްގައި ވެސް އެ އިދާރާއެއްގެ މުވައްޒަފުން މިހާރު ދިރިއުޅޭ އެޑްރެހުގެ ދަފްތަރެއް އެކުލަވާލުން.\nމުވައްޒަފު ދިރިއުޅޭ ގެއެއް މޮނިޓަރިންގެ ހާލަތަށް ގެނެވިއްޖެ ނަމަ، ނުވަތަ މުވައްޒަފަކު ކަރަންޓިންކޮށްފި ނަމަ، މުވައްޒަފަށް ގެއިން މަސައްކަތްކުރެވޭނެ އިންތިޒާމު/ޗުއްޓީ ހަމަޖައްސައިދިނުން.\nއެއްވެސް އަލާމާތެއް ހުރި މުވައްޒަފެއް ފެނިއްޖެ ނަމަ، ކަމާބެހޭ ފަރާތްތަކަށް ވަގުތުން ރިޕޯޓުކުރުން.\nފިންގާޕްރިންޓް ނެގުމަކާ ނުލައި، ހިދުމަތް ދޭގޮތަށް ހަމަޖެއްސުން.\nގޮނޑި، މޭޒު، ދޮރުގެ ތަޅު އަދި އަތްގަނޑު ފަދަ ތަންތަން ހިމެނޭ ގޮތަށް ކޮންމެ ޝިފްޓެއް ނިމުމުން ރަނގަޅަށް ސާފުކުރުން.\nއަތް ދޮވެވޭނެ/ހޭންޑް ސެނިޓައިޒް ކުރެވޭނެ އިންތިޒާމު އޮފީސް މާހައުލުގައި ގާއިމުކުރުން.\nސައިކޮޓަރި އަދި ފާހާނާތަކުގައި ސައިބޯނިލައިގެން އަތްދޮވެވޭނެ އިންތިޒާމު ހަމަޖެއްސުން.\nއޮފީސްތެރޭގައި މަތިޖެހި ކުނިވަށިގަނޑު ކޮތަޅުލައްވާފައި ބެހެއްޓުން. އަދި އެ ކުނިވަށިގަނޑުތައް ކޮންމެ ދުވަހަކު ހުސްކޮށް ކުނި ނައްތާލުން.\nޖާގަ އޮތް މިންވަރަކުން މުވައްޒަފުން3ފޫޓު ދުރުމިނުގައި ތިބެވޭނެ އިންތިޒާމު ގާއިމުކުރުން.\nރިސެޕްޝަނުން ބަލައިގަންނަ ތަކެތި ވީހާވެސް މަދުކޮށް، ލިޔެކިއުންތައް އޮންލައިންކޮށް ބަލައިގަނެވޭ ގޮތް ހެދުން.\nލިޔެކިއުންތައް ވީވަރަކުން ޑިޖިޓަލައިޒް ކުރުން .\nފައިސާ ބަލައިގަތުމުގައި ވީހާވެސް ބޮޑަށް އޮންލައިން ޓްރާންސެކްޝަން ހެދުން.\nގިނަ މުވައްޒަފުން އެއްވާ ފަދަ ބައްދަލުވުންތަކާއި ހަފްލާތައް ނުބޭއްވުން. ބައްދަލުވުންތައް އޮންލައިންކޮށް ބޭއްވުން.\nވައި ދައުރުވާ ގޮތަށް އޮފީސް މާހައުލު ބެހެއްޓުން. އެއާކޮންޑިޝަންކޮށްފައިވާ ތަންތަނުގައި ވައި ސާފުކޮށްދައުރުކޮށްލުމަށްޓަކައި ކޮންމެ ދުވަހަކުވެސް ވަގުތުކޮޅަކަށް ކުޑަދޮރުތައް ހުޅުވުން.\nމުވައްޒަފުން އަޅަން ޖެހޭ މުހިންމު ފިޔަވަޅުތައް\nއަލާމާތެއް ހުރިކަމަށް ޝައްކު ކުރެވޭ ނަމަ، އެ ކަން ސުޕަވައިޒަރަށް އަންގައި، ކަނޑައެޅިފައިވާ އުސޫލުގެ\nމަތިން އޮފީހަށް ސަލާމް ބުނުން.\nއައިސޮލޭޝަން ނުވަތަ ކަރަންޓީނު ނުވަތަ މޮނިޓަރިންގެ ހާލަތުގައި ހުރުމަށް ދިމާވެއްޖެ ނަމަ، އެ ކަން ސުޕަވައިޒަރަށް\nއަންގައި ކަނޑައެޅިފައިވާ ޗުއްޓީ ހަމަޖެއްސުން.\nކެއްސައި، ކިނބިހިއަޅާ އިރު، އަނގަޔާއި ނޭފަތް ޓިޝޫއަކުން ނުވަތަ އުޅަނބޮށީގެ އެތެރެފުށް ބޭނުންކޮށްގެން ރަނގަޅަށް\nކޮންމެ މުވައްޒަފަކު އެ މުވައްޒަފެއްގެ އަމިއްލަށް ބޭނުމަށް ގެންގުޅޭ ތަކެތި އެ މުވައްޒަފެއްގެ މޭޒުމަތީގައި މެނުވީ ނުބެހެއްޓުން.\nއެއް މުވައްޒަފަކު އަނެއް މުވައްޒަފެއްގެ ކައިރިއަށް ކޮންމެހެން ދާންޖެހިއްޖެ ހާލަތެއްގައި މެނުވީ ނުދިއުން. އަދި ދާންޖެހިއްޖެ ހާލަތެއްގައި ވެސް ކަނޑައެޅިފައިވާ ގައިދުރުމިން ބެހެއްޓުން.\nލިޔެކިއުންތައް ކަރުދާހުގައި ގެންގުޅުމުގެ ބަދަލުގައި ވީވަރަކުން ކޮންޕިއުޓަރައިޒްކޮށް ބެހެއްޓުން.\nއޮފީސްގަޑީގައި ކައިބޮއިހަދާ ނަމަ އެ މުވައްޒަފެއްގެ މޭޒުކައިރީގައި އިނުމަށާއި ކާންގެންގުޅޭ ތަށި/ސަމުސާ ފަދަ ތަކެތި ރަނގަޅަށް ދޮވެ ސާފުކޮށްގެން ބޭނުންކުރުން.\nމިއީ މިއަދު އޮފީސްތައް ހުޅުވޭއިރު، ހުރިހާ ފަރާތްތަކުންވެސް ސަމާލުކަންދޭންވީ މުހިންމު ކަންތައްތަކެވެ. ސިވިލްސާވިސް އަދި އެޗްޕީއޭގެ އިލްތިމާސަކީ، ހުރިހާ ފަރާތްތަކުންވެސް މިކަންކަމަށް އަމަލު ކުރުމެވެ. މިއީ ކޮންމެ ފަރުދަކަށްވެސް އަދި ކޮންމެ އިދާރާއަކަށްވެސް މި ބަލި ހަލުވިކަމާއެކު ފެތުރުން ހުއްޓުވަމަށް އޭޅޭނެ ބާރެކެވެ. ރާއްޖެއަށް އަދިވެސް މި ބަލީގެ ނުރައްކާ އޮތް އިރު، ވައިރަހާ ދެކޮޅަށް ކުރާ ހަނގުރާމައިގައި ކާމިޔާބު ލިބޭނީ ހުރިހާ ފަރާތްތަކުގެވެސް އެއްބާރުލުމާއެކު އެވެ.


vnews - Male' sarahahdhugai ithuru 10 School alhanee\nމާލެ ސަރަހައްދުގައި އިތުރު 10 ސުކޫލް އިމާރަތް ކުރުމަށް އެޑިއުކޭޝަން މިނިސްޓްރީން ނިންމައިފިއެވެ.\nމާލެ، ވިލިމާލެ، އަދި ހުޅުމާލެ ހިމެނޭގޮތަސް އިތުރު 10 ސުކޫލް އިމާރަތް ކުރުމަށް އެޑިއުކޭޝަން މިނިސްޓްރީން ނިންމީ ރާއްޖޭގެ ސުކޫލުތައް އެއްދަންފަޅިއަށް ބަދަލުކުރުމަށް ބޭނުންވާ ވަސީލަތްތައް ދެނެގަތުމަށް ކުރިއަށް ގެންދިޔަ އޮޑިޓަށްފަހުއެވެ.\nމާލެގައި ދެދަންފަޅިއަށް ހިންގާ 13 ސުކޫލް ހުރުމާއިއެކު ސުކޫލްތަކުގައި ހުސްޖާގަ ނެތުމަކީ މާލެ ސަރަހައްދުގައި އެއްދަންފަޅިއަށް ކިޔަވައިދޭން ދިމާވެފައިވާ އެންމެ ބޮޑު ގޮންޖެހުން ކަމަށް އެއޮޑިޓްގައި ފާހަގަ ކޮށްފައިވެއެވެ.\nރައްޖޭގައި ދެދަންފަޅިއަށް ކިޔަވައިދޭ ސުކޫލުތައް އެއްދަންފަޅިއަށް ކިޔަވައިދޭން ފެށުމަކީ ރައީސް އިބްރާހީމް މުހައްމަދު ސޯލިހުގެ ރިޔާސީ ވައުދުފުޅެކެވެ.\nސަރުކާރުން ހިންގާ 213 ސުކޫލުގެ ތެރެއިން 151 ސުކޫލުގައި މިހާރުވެސް ކިޔަވައިދެމުން އަންނަނީ އެއްދަންފަޅިއަށް ކަމަށްވާއިރު 62 ސުކޫލެއް އެއްދަންފަޅިއަށް ވުރެ ގިނަ ދަންފަޅިއަށް ކިޔަވައިދެއެވެ.\nރާއްޖޭގެ ސުކޫލުތައް އެއްދަންފަޅިއަށް ބަދަލުކުރުމަށް ބޭނުންވާ ވަސީލަތްތައް ދެނެގަތުމަށް ކުރިއަށް ގެންދިޔަ އޮޑިޓްރިޕޯޓް ނެރުމަށް މިރޭ ވިލިމާލޭ މުހްޔިއްދީން ސުކޫލްގައި ބޭއްވި ރަސްމިއްޔާތުގައި ވަހަކަފުޅު ދައްކަވަމުން އެޑިއުކޭޝަން މިނިސްޓަރ ޑރ އައިޝަތު އަލީ ވިދާޅުވީ، އެއްދަންފަޅިއަށް ކިޔަވައިދޭން ސުކޫލްތަކުގެ އެސެސްމެންޓެއް ހެދިއިރު އެންމެ ބޮޑަށް ފާހަގަކުރެވުނު ކަމަކީ އެއްދަންފަޅިއަށް ބަދަލުކުރުމުގައި ސުކޫލުތަކުގައި ޖާގަނެތުން ކަމަށެވެ.\nމާލެ ސަރަހައްދުގައި އިތުރު 10 ސުކޫލް އަޅަން ނިންމީ މިހާރު ހުރި ސްކޫލްތަކުގައި ކްލާސްރޫމްތައް އިތުރުކޮށް، އިތުރު ވަސީލަތްތައް ގާއިމުކުރާނެ ޖާގަ ނެތުމުން ކަމަށްވެސް އެޑިއުކޭޝަން މިނިސްޓަރ ވިދާޅުވިއެވެ.\nއެޑިއުކެޝަން މިނިސްޓްރީން ކުރިއަށްގެންދިޔަ އޮޑިޓްގައި ރާއްޖޭގެ 62 ސުކޫލެއް އެއްދަންފަޅިއަށް ބަދަލުކުރުމަށް ވަނީ ރާވާފައެވެ.\nއޮޑިޓްގައި ވާގޮތުން އެއްދަންފަޅިއަށް ބަދަލުކުރުމަށް ނިންމާފައިވާ 62 ސުކޫލުގެ ތެރޭގައި އެއްދަންފަޅިއަށް ބަދަލުކުރުމަށް 10 ކްލާސްރޫމަށްވުރެ އިތުރަށް ބޭނުންވާ 13 ސްކޫލް އެބަހުއްޓެވެ. އަދި 10 ކްލާސްރޫމަށްވުރެ މަދުން ބޭނުންވާ 37 ސްކޫލް ހުރިކަމަށްވެސް އެއޮޑިޓްގައި ފާހަގަ ކޮށްފައިވެއެވެ.\nއެޑިއުކޭޝަން މިނިސްޓްރީން ހެދި އޮޑިޓްގައިވާގޮތުން އެއްދަންފަޅިއަށް ބަދަލުނުކޮށްހުރި ސްކޫލްތައް އެއްދަންފަޅިއަށް ބަދަލުކުރުމަށް ޖުމްލަ 288 ކްލާސްރޫމް އިތުރަށް ބޭނުންވެއެވެ. 10 ސްކޫލާއި، 47 ސައިންސް ލެބާއި، 28 ލައިބްރަރީއާއި، 42 އޯޑިއޯ ވިޝުއަލް ރޫމާއި، 22 ސްޓާފް ރޫމްގެ އިތުރުން، 57 ބަދިގެ ބޭނުންވާކަމަށް ރިޕޯޓުގައި ފާހަގަކޮށްފައިވެއެވެ.\nތައުލީމީ ދާއިރާ އިތުރަށް ފުޅާކުރުމަށް ރައީސް އިބްރާހީމް މުހައްމަދު ސޯލިހުގެ ސަރުކާރުން އަންނަނީ ގިނަ މަސައްކަތްތަކެއް ކުރައްވަމުންނެވެ.\nއެގޮތުން މިއަހަރުގެ ބަޖެޓުންވެސް އެންމެ ބޮޑު އިންސައްތައެއް، ތަޢުލީމީ ދާއިރާއަށް ހޭދަކުރުމަށް ވަނީ ކަނޑައަޅާފައެވެ.\nތައުލީމީ ދާއިރާއަށް މިއަހަރުގެ ބަޖެޓުގައި ކަނޑައަޅާފައިވަނީ 3.4 ބިލިއަން ރުފިޔާއެވެ. މިއީ ރާއްޖޭގެ ތާރީޚުގައިވެސް ބަޖެޓުގެ މިހާ މަތީ މިންވަރެއް، ތަޢުލީމަށް ކަނޑައެޅި ފުރަތަމަ ފަހަރެވެ.


Israel Ah Iran In Hamalaa Dheefi - Vaguthu\nއީރާނުން އިސްރާއީލަށް ހަމަލާދީފި\nއިސްރާއީލުން ސީރިޔާގައި ހުރި އިރާނުގެ އަސްކަރީ މަރުކަޒަކަށް ދިން ހަމަލާތަކެއްގެ ރައްދުގައި އިރާނުންވެސް އިސްރާއީލުގެ ސިފައިނަށް އަމާޒުކޮށް ހަމަލާތަކެއް ފުރަތަމަ ފަހަރަށް ދީފިއެވެ.\nއިރާނުން ވަނީ އިސްރާއީލުގެ ތެރެއަށް ރޮކެޓް ހަމަލާތަކެއް ދީފައިކަމަށް އިސްރާއީލުން ވެސް ބުނެފައިވާއިރު އެގައުމުން ވަނީ އެ ރޮކެޓްތަކުގެ ސަބަބުން މާ ބޮޑެތި ގެއްލުންތަކެއް ނުވާކަމަށް ބުނެފައެވެ. އަދި އިރާނުގެ އެ ހަމަލާތަކުގެ ރައްދުގައި އިސްރާއީލުން އަނެއްކާވެސް ހަމަލާތަކެއް ދިންކަމަށް އިސްރާއީލްގެ އަސްކަރިއްޔާއިން ވަނީ ބުނެފައެވެ.\nއިސްރާއީލް އިން ބުނާގޮތުގައި އެގައުމަށް ހަމަލާދީފައިވަނީ އިރާނުގެ ވަރުގަދަ ރިވޮލިއުޝަނަރީ ގާޑްސް ނުވަތަ ކަޑްސް ފޯސްއިންނެވެ. އަދި ރައްދުގައި އިސްރާއީލް އިން ވަނީ ސީރިޔާގައި އިރާނުގެ ސިފައިން ތިބޭކަމަށް ބެލެވިފައިވާ ސަރަހައްދުތަކަށް އަސްކަރީ ވައިގެ މަގުން މަތިންދާބޯޓުތައް ބޭނުންކޮށްގެން ވަރުގަދަ ހަމަލާތަކެއް ދީފައެވެ. އޭގެ ތެރޭގައި ސީރިޔާގެ ވެރިރަށް ދިމިޝްގަށް ވެސް އިސްރާއީލް އިން ހަމަލާދިންކަމަށް ވަނީ މައުލޫމާތުލިބިފައެވެ.\nއިސްރާއީލް އިން ބުނާގޮތުގައި އިރާނުން ދިން ހަމަލާތަކުގެ ތެރެއިން އެއްވެސް ރޮކެޓެއް އިސްރާއީލްގެ އެތެރެއަށް ވެއްޓިފައިނުވާއިރު ހަތަރު ރޮކެޓް އިސްރާއީލްގެ ވައިގެ ދިފާއީ ނިޒާމުތަކުން ވަނީ ހުއްޓުވައިފައެވެ. އަދި ބާކީ ހުރި ރޮކެޓްތައް ވެއްޓިފައިވަނީ ސީރިޔާގެ އެތެރެއަށްކަމަށް ވަނީ ބުނެފައެވެ.\nއިރާނާއި ސީރިޔާ އަދި އިސްރާއީލާއި ދެމެދުގައި ފެށިފައިމިވާ ހަމަލާބަދަލުކުރުންތަކަކީ އެމެރިކާއިން ދުނިޔޭގެ ބޮޑެތި ބާރުތަކާއި އިރާނާއިއެކު އެއްބަސްވެފައިވާ ނިއުކްލިއަރ ހަތިޔާރުގެ އެއްބަސްވުމުން އެމެރިކާ ވަކިވުމާއިއެކު ފެށިގެންދިޔަ ހަމަލާތަކެކެވެ.\nއެމެރިކާއިން އެ އެއްބަސްވުމާއި ވަކިވުމުގެ ސަބަބުން އިރާނުން ވަނީ އެކަމާއި ހިތްހަމަނުޖެހުން ފާޅުކޮށް އަނެއްކާވެސް ނިއުކްލިއަރ ހަތިޔާރު އުފެއްދުމަށް ބޭނުންވާ ޔުރޭނިއަމް މުއްސަނދިކުރުމުގެ މަސައްކަތް ފެށުމަށް އެގައުމުން ތައްޔާރަށް އޮތް ކަމަށް ބުނެފައެވެ. އިސްރާއީލް އިން ވަނީ އެމެރިކާގެ އެ ނިންމުމަށް ތައުރީފްކޮށް އިރާނުން މެދުއިރުމައްޗަށް އަތްގަދަކުރަންކަމަށް އެގައުމުން ބުނާ މަސައްކަތްތަކަށް ހުރަސްއަޅާނޭކަމަށް ބުނެފައެވެ.\nއިސްރާއީލްގައި ހާހަކަށް ވުރެ ގިނަ އަލިފާންގަނޑު ވަނީ ރޯވެފައި\nއިސްރާއިލް އަލިފާނުގައި ތުއްތު ކުއްޖަކު ފިހިގެން މަރުވެއްޖެ


Short Story: Badhunaamuvun\n" ކިތައް ފަހަރު ބުނާނީ މިގެއަށް ނުވައްނާށޭ"\nހަސަންފުޅުގެ ގަމީހު ގިރުވާނުގައި ދެއަތުން ހިފަހައްޓައިގެންހުރެ ނިކަން ބާރަށް މަހުމޫދު ހަޅޭލަވައިގަތެވެ. އައިސްފައި ހުރި ގަދަ ރުޅިން މަހުމޫދުގެ، ފަސްދޮޅަހުން މައްޗަށް ގޮސްފައިވާ ހަށިގަނޑު ރޫރޫއަޅަމުންދިޔައެވެ. ބިރުންގޮސް ހަސަންފުޅުވެސް ގުޑުގުޑު އަޅަމުންދިޔައެވެ. އޭނާގެ މޫނުމަތީގެ ކުލަވަރު ހުރީ ހަމަ ދެންމެ ދެންމެ ރޮއެގަންފާނެހެންނެވެ.\nކަރުގައި އަޅުވާފައިވާ ދިގު ނާށި ފައްޗާއެކު މުޅި މީހާވަނީ ފިއްލެޔޮލުން ތަތްތެޅިފައެވެ. ދުވާވަހުން ނޯއްދަމާލަން ނުކެރުނަސް ފުރަ މެންދަމުގެ އެގަޑީގައިވެސް ރަށުގެ ގިނަ ބަޔަކު މަހުމޫދުގެ ގޭދޮށަށް އެއްވެ ކުޅިބަލަން ތިއްބެވެ. ޖެހިފައިވާ 'ދަތުރު' ގެ ލަދުވެތިކަމުން ދިމާލަކަށް ކަޅި ހިންގާލަން ނުކެރި ބިރުން ވިރިވިރި ހުރީ ހަސަންފުޅެވެ. ކަށިފޮއްޗެއްފަދަ ހަސަންފުޅުގެ ތުނި ހަށިގަނޑުގައި ދައުރުވަމުންދިޔަ ތަދުގެ އޮއިވަރުގެ 'ވަރު'، ދިޔައީ އިރުކޮޅަކަށްވުރެ އިރުކޮޅެއް ގަދަވަމުންނެވެ.\nހަސަންފުޅުގެ ފައިބުޑަށް ވެއްޓިފައި އޮތް، ލަޓިބުރީގެ ހޫނު ޙަމަލާ އަމާޒުވި ތަންތަން، އޭނާގެ އާދައިގެ ވަރަށްވުރެ ކަޅު ހަމުގެ ތެރެއިންވެސް ލޭ ބޮތްކެއްހެން ފާޅުވަމުންދިޔައެވެ.\nނިކަން ބިރުން ހުރެވެސް، ވަރަށް ނޫންކަމަށް ހަދައި ހަސަންފުޅުގެ ލޮލުގެ ހިމަކޮޅުން، އޭނާގެ ކުރިމަތިން ގޭގެ އެތެރެއަށް ވާގޮތަށް އޭނާއަށް ފުރަގަސްދީގެންހުރި ހަސީނާއަށް ބަލައިލިއެވެ. އެއިރު، އެރީތި ދޮން ގޮމައެއްފަދަ ހަސީނާގެ ހަށިގަނޑުގައި ކޮންމެވެސް ވަރެއްގެ ތުރުތުރުލުމެއް ހުއްޓެވެ.\nއެގޮތަށް ހުރެ ހަސަންފުޅުގެ ޙާލަތާމެދު ހަމްދަރުދީވެގެން ރޮނީކަމެއް، ނުވަތަ ހަސަންފުޅަށް ކޮށްފައިހުރި ވަރު ފެނިފައި ހެނީ ނޫންކަމެއްވެސް ނޭނގެއެވެ.\n" އަދި އެބަ ބަލައެއްނު، ލަދުކުޑަ...!... ހަސީނާ!... ހަމަ މިހާރު އެތެރެއަށް ވަދޭ!.... "\nހަސަންފުޅު ފަހަތަށް ގަޅުވާލުމަށްފަހު، ހަސީނާއަށް ބަލައިލަމުން ރުޅިވެރިކަމާއެކު މަހުމޫދު އެހެންބުނެލުމާއެކު، ވިދުވަރެއްހެން ގޮސް ހަސީނާ އެތެރެގެއަށް ވަދެ ގެއްލިއްޖެއެވެ. އެ މަންޒަރު ފެނި ހަސަންފުޅުގެ ހިތަށް ކުރި އަސަރުން، ލޮލުގެ ތެރެއިން ނުކުތް ކަރުނަ ތިކި މަހުމޫދަށް ނުފެންނަނީސް، ނިކަން އަވަހަށް ފޮހެލައިފިއެވެ.\nމި ހަސީނާއަކީ ހާދަ އަނިޔާވެރި އަންހެނެކޭ ހަސަންފުޅުގެ ހިތަށް އެރިއެވެ. ދަޢުވަތު ލިބިގެންއައި މެހެމާނާއަށް ހަސީނާ އެއަދާކުރީ ކޮންކަހަލަ މެހެމާންދާރީއެއް ހެއްޔެވެ؟ ހަސަންފުޅު މިރޭގެ މިދަންވަރު މިގެއަށް އައީ ސީދާ ހަސީނާގެ ދަޢުވަތަކަށެވެ.\nހިތަކީވެސް އަޖައިބެއްފަދަ ގުނަވަނެކެވެ. ހަސީނާގެ ނުބައި އަޚުލާޤުގެ ސަބަބުން ހަސީނާއަށް އެންމެ ނަފުރަތުކުރި އެކަކީ ޚުދު ހަސަންފުޅެވެ. ނަމަވެސް މިއަދު މި ލަދެއްގައި ބެދިފައި އޭނާ އެހުރީ، ބިރު ކަނޑާލުމަށްފަހު ހަސީނާއަށްޓަކައި، އެޅި ކަސިޔާރު ފިޔަވަޅުންނެވެ. ރީތި އަންހެނަކު އައިސް ފިރިހެނެއްގެ ކުރިމަތީގައި އޭނާގެ ލަދުވެތިކަމުގެ ވަރަ ތިރިކޮށްލައިފިނަމަ، އެ އަންހެނާގެ އަވާގައި ނުޖެހި ހުންނާނީ ކޮން ފިރިހެނެއް ހެއްޔެވެ؟ އެރަށުގެ ޢާއްމު އުޞޫލަކީ ލޯބީގެ ދަޢުވަތާއިގެން ފިރިހެނާ، އަންހެނާގެ ކައިރިއަށް ދިއުން ނަމަވެސް، އަންހެނަކަށްވެ ހުރެ އެ ފިޔަވަޅު އިސްވެ ހަސީނާ އެޅީ، ހަސަންފުޅުދެކެ ހަމަ ޙަޤީޤަތުގައިވެސް ލޯބިވާތީ ކަމުގައި ހަސަންފުޅު ހީކުރިއެވެ.\nހަސަންފުޅަކީ މީގެ ކުރިން އޭނާގެ ފަސްބައިގައި މިފަދަ ލައްގަނޑެއްޖެހިފައިނުވާ، ރަށުގެ އެންމެންވެސް ޤަދަރުކުރި މާވަޑިއެކެވެ. އަތްމަތި ތަނަވަސް ޒިންމާދާރު ޒުވާނެކެވެ. އަވަސް ކައިވެންޏެއްގެ ޤަސްދާ އެކު ހަސީނާ ދިން ލޯބީގެ ދަޢުވަތު ޤަބޫލުކޮށް ކޮންމެ ރެއަކު ދަންވަރު މިގެއަށް ހަސަންފުޅު އަންނަތާ މަހެއްހާ ދުވަސްވީއެވެ. އަތުގައި އެއްވެފައިހުރި ފައިސާ ކޮޅު ޚަރަދުކޮށްފައި ހަސީނާއަށްދޭ އަގުބޮޑެތި ހަދިޔާތަކުން އޭނާ ހަސީނާގެ ހިތް އުފާކޮށްދިނެވެ. ހިލޭ ފިރިހެނުންނާ އަންހެނުންގެ ދެމެދުގައި ކައިވެނީގެ ބޭރުން އޮންނަ ގުޅުންތަކަކީ ދީނުގައި ޙަރާމްކުރައްވާފައިވާ ގުޅުންތަކެއްކަމުގައިވާތީ، ހަސަންފުޅާއި ހަސީނާގެ ގުޅުން ރަށުގެ އެންމެންނަށް ވަންހަނާކުރެވިފައިވިޔަސް މަހުމޫދުގެ ހުރި ހަމައެކަނި ދަރި، ހަސީނާއާއި ހަސަންފުޅުގެ މިގުޅުން މަހުމޫދަށް ސިއްރުވެފައެއް ނުވެއެވެ.\nހަސަންފުޅު ކޮންމެ ރެއަކު ދަންވަރުގެ ވަގުތު ލޯތަކަށް ސިއްރުން މިގެއަށް ވަންނަނީވެސް ޚުދު މަހުމޫދުގެ އެދުމުގެ މަތިންނެވެ. ބަދަލުގައި، ހަސަންފުޅުގެ ފަރާތުން ލިބެމުންދިޔަ މާލީ އެހީތަކާއެކު ހަސްފަސްވެފައިވާ މަހުމޫދުގެ ދިރިއުޅުންވެސް ތަންވަސްވަމުން ދިޔައެވެ.\n" އޭތް މަހުމޫދު...! ދޫކުރޭ ހަސަންފުޅުގެ ގައިން! "\nއެއްވެފައިވާ މީހުންގަނޑު ދުރުކުރަމުން އައިސް އެގޭތެރެއަށް ވައިން ހަސަންފުޅުގެ މަންމަ ފާތުމާދީ ހަރުއަޑުން ހަޅޭއްލަވައިގަތުމުން ސިހިފައި މަހުމޫދަށް ހަސަންފުޅުގެ ގައިން ދޫކޮށްލެވުނެވެ.\nހަސަންފުޅަށް ހަދާލާފައި ހުރިނިކަމެތިގޮތް ފެނިފައި "މަގޭ ދަރިއަށް ހަދާފައި މިހިރިގޮތެއްދޯ އޭ" ކިޔައި ފާތުމާދީއަށް ނިކަން ބާރަށް ރޮއިގަނެވިއްޖެއެވެ.\n" ކަލޭގެ ތިހުރި ނުބައި ނުލަފާކަމާއި، ކަލޭގެ ދަރި ލައްވާ ތިކުޅުވާ ކުޅިގަނޑު ބޭޒާރުވާނެ ދުވަހެއް އަދި އަންނާނެ! ... ނިކަން ބަލަން ހުރޭ "\nރުއިމާއި ނަފުރަތު އެކުލެވިފައިވާ ރާގެއްގައި މަހުމޫދާ ދިމާއަށް އިނގިލި ދިއްކޮށްލަމުން އެހެން ބުނުމަށްފަހު ހަސަންފުޅުގެ އަތުގައި ހިފާ ދަމަމުން ފާތުމާދީ އެގެއިން ނިކުންނަން ހިނގައިގަތެވެ.\nއެރޭ އޭނާ އެގެއިން ނުކުމެގެން ދިޔައީ މަހުމޫދާއި ހަސީނާއަށް ރަނގަޅު ލަގާއެއް ދިނުމުގެ ގަސްދާއެކުގައެވެ.\nއޭގެ އަހަރެއްހާ ދުވަސް ފަހެވެ. އަސުރުން އިރު ތިރިވެ، ހަވީރު އަތަށް އަޅަމުންދިޔައިރު، ރަށުގެ ސާފުމަގުތައް އެއްވަސް ވެފައިވަނީ ހުވަނދުމަލުގެ އަތަރުގެ ވަހުންނެވެ. ހަވީރު ފިންޏަށް މަގުތަކަށް ނުކުމެ އުޅޭ ކޮންމެ މީހެއްގެ މިސްރާބުވެސް ހުރީ ރަށުގެ އުތުރު ފަރާތާ ދިމާއަށެވެ. ހަސީނާވެސް ހަވީރު ފިންޏަށް ނިކަން ނަލަހެދިލައިގެން ރައްޓެހި ދެކުދިންނާއެކު ބޮޑުމަގު ކޮޅަށް ދިއުމަށްޓަކައި ހިނގަމުން ދިޔައެވެ. ވަކި ހިސާބަކަށް ދެވުނުފަހުން އެކި ދިމަދިމާއިން ދުވަމުން ދިޔަ މީހުންގަނޑު، ހަސީނާމެން ހިނގަމުންދިޔަ ދިމާ އިދިކޮޅުން ރަށުގެ އުތުރު ފަރާތަށް ދުވަމުން ދާތީ މިވަނީ ކީއްކަން ނޭނގިހުރެ މަގުން ދިޔަ ކުޑަ ސޮރަކު ހުއްޓުވައި ވެގެން އުޅޭގޮތް ހަސީނާ އޮޅުން ފިލުވައިފިއެވެ.\n" އާ ވައްތަރެއްގެ އެއްޗެއް ގެނެސްގެން އުޅޭޔޯ އެބަ..."\nއެހެން ބުނެލުމަށްފަހު އެސޮރު ދުވަމުންގޮސް އެދާ ދިމާއަކަށް ވަދެ ގެއްލިއްޖެއެވެ.\nގެނެސްގެން އުޅޭ އެއްޗަކީ ކޮން އެއްޗެއްކަން ބެލުމުގެ މަޤުޞަދުގައި ހަސީނާމެންގެ މިސްރާބުވެސް މަގުގެ އުތުރު ފަރާތަށް އަނބުރާލައިފިއެވެ. ރަށުގެ އުތުރުފަރާތަށް އެއްވެފައިވާ މީހުންގަނޑުގެ ތެރެއިން ދެމެމުން އެތެރެއަށް ވަދެގެންގޮސް އެ އެއްޗެއް ފެންނަ ހިސާބަށް ހަސީނާ ހުއްޓިލިއެވެ. އެއިރު، ނިކަން ރީތި ފިރިހެނަކު ދުއްވާ އެއްޗެއްގެ މަތީ އިނދެ އަރިއަރި ލައްވަމުން އެއެއްޗެއް ދުއްވަމުން ދިޔައެވެ.\n"އެއީ ކޮން އެއްޗެއްތަ؟"\nއެއީ ކޮން އެއްޗެއްކަން ބެލުމަށްވުރެ ހަސީނާގެ ބެލުން އަމާޒުވެފައިވަނީ އެ ރީތި ޒުވާން ފިރިހެން ކުއްޖާއަށެވެ.\n"އެއަށް ކިޔަނީ ބައިސްކަލޯ... އޭތި ދުއްވަން އެއިނީ މިއަދު މާލެއޮޑިން ރަށަށް އައި މާލޭގެ ޢިއްޒަތްތެރިއެއްގެ ދަރިއެކޯ.."\nހަސީނާ ބޭނުންވި ވަރަށް އެ ޒުވާނާއާ އާބެހޭމަޢުލޫމާތު އެނގުމުން ހަސީނާ ހިތްހަމަ ޖެހުމުގެ ނޭވާއެއް ބޭރުކޮށްލިއެވެ.\nއިރުގެ ދަޅަތަކުން އުދަރެހަށް ރީތި ކުލަތަކެއް ވެރިކުރުވަމުން ފެނަށް 'އޮބެމުން' ދިޔަ އިރަށް ބަލަހައްޓައިގެން ހުރިއިރު ހަސީނާގެ ތުންފަތުގައި ކުޅެމުންދިޔައީ އުންމީދުގެ ކުލަތަކަކުން ފެވެމުންދިޔަ ހިނިތުންވުމެކެވެ. މުޅިތަނަށް ވެރިވެފައިވާ އިރުގެ ރަތް ދަޅަތަކުގެ ތެރެއިން، ނިކަން ފަރިވެ ނަލަވެގެންހުރި ހަސީނާ ފެންނަނީ ރީތިކަމުގެ ހުރިހާ އިމެއް ހުރަސްކޮށްގެންހުރި، ފަތްމިންޏެއްފަދައިންނެވެ. ރަށުގެ އިރުމަތީ ފަރާތަށް ވާގޮތަށް ރަށުގެ ހޭޅިފަށާ އެންމެ ކައިރިންހުރިގޭގެ ފުރަގަހުންއޮތް ބޯ ގަސްތަކުގެ ތެރޭގައި ހަސީނާ ހުރިއިރު އިރު އިރުކޮޅުން އޭނާ މަގުގެ ދެކޮޅު ހޯދާ ބަލައިލައެވެ.\nއޭގެ ކުޑައިރުކޮޅެއްފަހުން، މަޑު ހިނގުމެއްގައި ހަސީނާ ދިމާއަށް އެހެރަގެން އަންނަނީ މީގެ ދެދުވަސްކުރިން ބައިސްކަލު ދުއްވަން އުޅުނު ޒުވާނާއެވެ.\n"ތިއީ ކޮން ކުއްޖެއް؟ މިތަނަށް އަންނަން ބުނީ ކީއްކުރަން؟"\nހަސިނާގެ ހެދިހުރި އިސްކޮޅާއި، ރީތި މޫނަށް ނިކަން ފަރުވާތެރިކަމާއެކު ނަޒަރު ހިންގާލަމުން ޝައުޤުވެރި ރާގެއްގައި ޒުވާނާ ބުނެލިއެވެ.\nދެން ފާއިތުވެގެން ދިޔަ ހަމަހިމޭންކަމަށްފަހު، ހަސީނާ އަމިއްލައަށް ތަޢާރަފްވެލިއެވެ. އަދި އެޒުވާނާވެސް ހަސީނާއަށް ތަޢަރަފްވެލަމުން، އޭނާގެ ނަމަކީ ނައީމްކަމަށާއި، އޭނާ މިރަށަށް އައީ ދިވެހި ބޭސްކުރުމަށް ކަމުގައި ބުނެދިނެވެ. ހަސީނާވީ ނައީމްއަށް ވަރަށް ކަމުދާކަހަލަ ކުއްޖަކަށެވެ. އޭނާ އާއްމުކޮށް އަޑުއަހަނީ ރަށްފުށު އަންހެންކުދިންގެ ބަނިޔާދަން ކަމުގެ ވާހަކައެވެ. ނަމަވެސް ހަސީނާގެ ކިބައިގައިވަނީ އެސިފަކުރުމާ ޚިލާފު މިޒާޖެކެވެ.\nދުވަހަކަށްވުރެ ދުވަހެއް އެ ދެމެދުގެ ގުޅުންގާތްވެ، އެގުޅުން ލޯތްބާ ދިމާއަށް ދަތުރު ކުރަމުންދިޔައެވެ. އެންމެ ފަހުން ހަސީނާ، މަހުމޫދަށް ނަޢީމް ތަޢާރަފް ކޮށްދީފިއެވެ. އަދި މަހުމޫދު ފުރަ މެންދަމުގެ ވަގުތު ދެމީހުން ބައްދަލު ކުރުމުގެ ލަފާ ދީފިއެވެ. ސަބަބަކަށް ދެއްކީ ކައިވެނީގެ ބޭރުން ފާޅުގައި ލޯބީގެ ގުޅުން ބޭވުމަކީ މިރަށުގެ އާދަކާދަތަކާ ފުށުއަރާ މީހުންގެ ނުރުހުން ލިބޭ ކަމެއްކަމެވެ.\nމަހުމޫދުގެ ދަޢުވަތު ޤަބޫލުކޮށް، ފުރަ މެންދަމުގެ ވަގުތުގައި ހަސީނާއާ ބައްދަލުކުރަން ކޮންމެ ރެއަކުހެން ނައީމު އެގެއަށް ދާންފެށިއެވެ. މިހެންދާ ކޮންމެ ރެއަކު، ހަސީނާއަށްދޭނެ ހަދިޔާ އާއި، މަހުމޫދަށް ދޭނެ ފައިސާ ނައީމް ގެންގޮސްދެއެވެ. ނައީމް ކުރަންއައި ބޭސްވެރިކަން ނިމި މާލެ ދިއުމުގެ ވާހަކަ ދައްކަން ފެށީ ހަސީނާ ކައިރިއަށް އެގެއަށް ދާންފެށިތާ ދެތިން މަހެއް ވީފަހުންނެވެ.\nއެއީ ނަޢީމް މާލެ ފުރަންއޮތް ފަތިހުގެ މެންދަމުގެ ވަގުތެވެ. ނިކަން މީރު ވަސް ދުވާ އަތަރަކުން "ފެންވަރާ" ލައިގެން ހުރެ ނައީމް ހަސީނާއާ ބައްދަލުކުރަން އެގެއަށް ވަތްކަމެއްނޭނގެއެވެ. ފަހަތުން ބުރަކައްޓާ ދިމާލުން ހަށިގަނޑަށްއެރި ލަޓިބުރީގެ ހަމަލާޔާއެކު ނަޢިމް ބިންމައްޗަށް ތިރިވެއްޖެއެވެ.\n"މިއޮތީ މަގޭ ދަރި ކައިރިއަށް ވަންނަ މީހާ އަތުޖެހިފަ.."\nމަހުމޫދު ނިކަން ބާރަށް ހަޅޭ ލަވައިގަތުމާއެކު ކައިރި ގޭގެއިން މީހުންތައް އެގޭ ދޮށަށް އެއްވެއްޖެއެވެ.\nއެއާއެކު އަތުގައިއޮތް ނާށި ފައްޗާއި، ފިއްލެޔޮ ދަޅު ނައީމްގެ ބޮލަށް އަޅާލަން ފަރިކޮށްލި ވަގުތު، ފަހަތުން އައިސް ހަސަންފުޅު އެތަކެތި މަހުމޫދުގެ އަތުން ޖަހައިގަނެފިއެވެ. އަދި ފިއްލެޔޮއެތި މަހުމޫދުގެ ބޮލަށް އަޅާލުމަށްފަހު ނާށިފަތި އޭނާގެ ކަރުގައި އަޅުވަމުން،" މީނާގެ ފެންވަރަކީ، މިހިރީއޭ، މީނަގެ ކަންކަން ތިއެންމެނަށް ފެނިއްޖެ ނޫންހޭ" ބުނެ އެއްވެފައިވާ އެއްމެންނާ މުޚާޠަބު ކުރިއެވެ.\nއެވަގުތު ބޭރުގޭތެރެއިން މާ އަޑުގަދަވެގެން ހަސީނާވެސް ބޭރަށްނުކުމެއްޖެއެވެ. ހަސަންފުޅު،ނިކަން ރުޅިއައިސްފައިހުރެ، މަހުމޫދުގެ ލަފުގައި ހިފަމުން، ހަސަންފުޅު ފަދައިން ރަށުންނާއި ރަށުން ބޭރު އެތައް ބަޔަކަށް، ހަސީނާ އާއި މަހުމޫދު ބައިވެރިވެގެން މިފަދަ އޮޅުވާލުމެއް އޮޅުވާލަމުން ދިއުމުގެ ސަބަބު، އޮޅުންފިލުވައިދިނުމަށް އެދެފިއެވެ. ރަށުއެންމެންގެ ކުރިމަށްޗަށް ބޭޒާރުވުމުން، އެއްވެސް ފޮރުވުމެއްނެތި، މަހުމޫދު ހުރިހާ އެއްޗެއް ކިޔައިދީފިއެވެ.\nމިހުރިހާ ކަމެއްގޮސް ގުޅެނީ، ރަށުގެ ކަންވެރިޔާގެ ދަރި އާދަނާއެވެ. ހަސީނާއަކީ ފޮނި އުންމީދަކާއެކު އާދަނާ ދެވަން މަހުމޫދު މުޑުވަށްކުރި އޮށެކެވެ. އާދަނުގެ އެދުމަކީ ބޯޓުދަތުރު ކުރަން ރާއްޖެއިން ބޭރަށް ދިއުމެވެ. މިކަމަށްޓަކައި ފުދޭވަރަކަށް ފައިސާ އެއްކުރަންޖެހޭތީ، ފަސޭހަ މަގެއް އާދަނު އިޚުތިޔާރުކުރީ ހަސީނާގެ ރީތި ބުރުސޫރައިގެ ފައިދާ ނާޖައިޒްގޮތުގައި ހިފައިގެންނެވެ. އޮޅުވާލުމުގެ ތެރެއިން ގިނަ ޢަދަދެއްގެ ފައިސާ މަހުމޫދަށް ލިބުނު ނަމަވެސް، ލިބެމުންދިޔަ ވަރަކަށް ދަހިވެތިކަން އިތުރުވެ، މިކަން އޭނާ ވިޔަފާރިއަކަށް ހެދީއެވެ.\nމީގެ އަހަރެއްހާ ދުވަސްކުރިން، ޙަޤީޤަތެއްނެތް ލަދުވެތިކަމަކާ ހަސަންފުޅު ކުރިމަތިލާން ނުޖެހުނު ނަމަ، މިއަދާހަމައަށްވެސް މަހުމޫދުމެން ބޭޒާރުނުވެ އެ ވިޔަފާރީގައި ކުރިއަށްދިޔައީހެވެ. ނައީމްއަކީ ހަސަންފުޅުގެ މިތުރެކެވެ. ނައީމް މިރަށަށް އައީ ހަސަންފުޅުގެ ދަޢުވަތަކަށެވެ. އޭނާއަށް ލިބުނު ބޮޑު ބަދުނާމުން އަރައިގަނެ، ރަށުގެ އެންމެނަށް ޙަޤީޤަތް އަންގައި ދިނުމަށެވެ. ހަސީނާ ނައީމްއާ ބައްދަލުކުރި ހިސާބުން، އެދެމެދުގައި ހިނގަމުން ދިޔަ ހުރިހާކަމެއް ދެކި އަޑުއަހަން، ރަށުގެ ހަރުފުރާގެ ހައެއްކަ ފިރިހެނަކު ފާރަވެރިވެ ބަލަން ތިއްބެވެ.\nއަމިއްލަ ނަފުސުގެ މައުސޫމްކަން އެންމެނަށް ހާމަކޮށްދެވި ބޮލުގައި އެޅިފައިވާ ބޮޑު ބަދުނާމުން މިންޖު ވެވުމުން، ހަސަންފުޅު ހިތްހަމަޖެހުމުގެ ނޭވާއެއް ލިއެވެ. އެއަށްފަހު، މާބޮޑު ގެއްލުމެއްނުލިބި، ބިންމައްޗަށް ވެއްޓިފައިއޮތް ނައީމް ނަގައި، އެންމެ އުނދަގޫ ދަނޑިވަޅުގައި އެކުވެރިކަމުގެ ނަމުގައި ވެދިން އެހީތެރިކަމަށްޓަކައި، ޝުކުރު އަދާކުރަމުން ހިނިތުންވެލިއެވެ.\nމީހަކަށް ދެރައެއްދީފައި، އުފަލުގައި އުމުރަށް އުޅެވެނީ ކާކަށްހެއްޔެވެ؟ އަމިއްލަ ފައިދާއަށްޓަކައި އިޚުތިޔާރު ކުރި މަގުގެ ނުބައިކަމުން، ހުރިހާ ބަދުނާމެއްވެ، ރަށު އެންމެންގެ ކުރިމަތީ ހަސީނާއާއި މަހުމޫދާއި އާދަނުގެ އަގު ވެއްޓި ބޭކާރުވީއެވެ. ހަސީނާގެ ރީތިކަން ވެއްޔާ މޮޑެވި ފަކުރަކަށް ބަދަލުވެގެން ދިޔައީއެވެ. (ނިމުނީ)


2000 Rufiya Ah Quota Eh Vihkai, Work Visa Agu Bodu Kuranee - Vaguthu\n2000 ރުފިޔާއަށް ކޯޓާއެއް ވިއްކައި، ވޯކް ވިސާ އަގު ބޮޑުކުރަނީ\n2 މަސް ކުރިން ( ނޮވެމްބަރު 4, 2019 )\nރަޖިސްޓްރީ ކުރުމުގެ ގޮތުން ބިދޭސީން ގަލޮޅު ދަޑަށް އެއްވެފައި\nބިދޭސީންގެ އަތުން ނަގަމުން އަންނަ ވޯކް ވިސާގެ ފީ ބޮޑުކޮށް، ދައުލަތައް އާމްދަނީ ހޯދުމަށްޓަކައި އަންނަ އަހަރުތެރޭގައި ކޯޓާ ވިއްކަން ސަރުކާރުން ނިންމަވައިފިއެވެ.\nމިހާރު ބިދޭސީންގެ އަތުން ވިސާގެ ގޮތުގައި މަހަކު ނަގަމުން އަންނަނީ 250 ރުފިޔާއެވެ. އެހެން ނަމަވެސް ވިސާ ފީ އަގުބޮޑު ކުރުމުން އެ އަދަދު 350 ރުފިޔާއަށް ބަދަލުވެގެންދާނެއެވެ. އަދި ހިލޭ ދެމުން އަންނަ ކޯޓާ ވެސް ދެން ޖެހޭނީ 2000 ރުފިޔާއަށް ގަންނާށެވެ.\nމިކަމާއި ގުޅޭ އިތުރު ތަފްސީލެއް ސަރުކާރުން އަދި ހާމައެއް ނުކުރެއެވެ.\nދައުލަތުން މިއަދު މަޖިލީހަށް ހުށަހެޅި ބަޖެޓްގެ ތެރޭގައި ވޯކްވިސާ ބޮޑުކޮށްގެން ދައުލަތަށް އަންނަ އަހަރު 714 މިލިއަން ރުފިޔާ ލިބޭނެ ކަމަށް ވަނީ ލަފާކޮށްފައެވެ. މިއަދު ސަރުކާރުން ވަނީ އަންނަ އަހަރު ދައުލަތަށް ލަފާކުރާ 37.5 ބިލިއަން ރުފިޔާގެ ބަޖެޓް މަޖިލީހަށް ހުށަހަޅާފައެވެ.\nރާއްޖޭގައި އެތަކެއް ސަތޭކަ ބިދޭސީން މަސައްކަތް ކުރަމުން އަންނަ އިރު އެތަނުން ދެބައިކުޅަ އެއްބަޔަކީ ގަވައިދަށް ނުފެތި މަސައްކަތް ކުރަމުން އަންނަ ބިދޭސީން ކަމަށް ސަރުކާރުން ވަނީ މީގެ ކުރިން ބުނެފައެވެ.\nއަންނަ އަހަރަށް ސަރުކާރުން ލަފާކުރާ ބަޖެޓްގެ ގޮތުގައި 37.5 ބިލިއަން ރުފިޔާ ހުށަހަޅާފައިވާއިރު ހަރަދުގެ ގޮތުގައި 35.6 ބިލިއަން ރުފިޔާ ހިމަނާފައިވެއެވެ. އަދި ދަރަނިތައް އަދާކުރުމަށް 1.9 ބިލިއަން ރުފިޔާ ހުށަހަޅާފައިވެއެވެ.\nދިވެހި އަންހެނަކަށް ޖިންސީ ގޯނާކުރި ބިދޭސީއަކު ހައްޔަރުކޮށްފި\nބިދޭސީންނަށް ވެކްސިން ދިނުން ލާޒިމް ކުރަނީ\nޖިންސީ ގޯނާ ކުރަން އުޅުނު ބިދޭސީއަކަށް ފުލުހުން "ހިމާޔަތްދީފި"\nނޮވެމްބަރު 4, 2019 12:27\nއަދިވެސް މި ޖާހިލް ބަންގާޅީން މަދުވާނެގޮތަކަށް ވިސްނާ އެކަކުވެސް މި ޤައުމަކު ނެތް. މިއީ ދިވެހި ޤައުމަށްއޮތް އެއްމެ ހިތްދަތި، ނުރައްކައުތެރި ވަބާ.\nނޮވެމްބަރު 4, 2019 13:59\nނޮވެމްބަރު 4, 2019 17:31\nތީތި މަޖިލީހުން ފާސްވެގެން ދާނީ އިންޑިއާއިން މީހުން ގެއްނަނަމަ ހިލޭ ކޯޓާ ލިބޭގޮތަށް.އެހެން ގައުމެއްގެ މީހަކު ގެއްނަނަމަ ކޯޓާގައްނަން ޖެހޭގޮތަށް.


Kanbalhi eh record agakah vikkaalaifi | Mihaaru\nކަންބަޅިއެއް 490،000 ޑޮލަރަށް ވިއްކާލައިފި\nސްކޮޓްލޭންޑްގައި ބޭއްވި ނީލަމެއްގައި މީގެ ކުރިން ވިކިފައިނުވާ ވަރުގެ ރެކޯޑް އަގަކަށް ކަންބަޅިއެއް ވިއްކާލައިފި އެވެ.\nސްކޮޓިޝަން ނެޝަނަލް ޓެކްޒެލްގައި ބުރާސްފަތި ދުވަހު ކުރިއަށް ގެންދިޔަ ނީލަމުގައި "ޑަބަލް ޑައިމަންޑް" ކިޔާ ވަރަށް ސިއްހަތު ރަނގަޅުކޮށް އޮތް ކަންބަޅި ވިކުނީ 490،000 ޑޮލަރު (7,550,900ރ) އަށެވެ. މިއީ މިހާތަނަށް ކަންބަޅިއެއް އެންމެ ބޮޑު އަގެއްގައި ވިއްކައިލި ފުރަތަމަ ފަހަރެވެ. ނީލަމުގައި ކަންބަޅި ވިއްކައިލަން ހުޅުވައިލި އިރު ފެށޭ އަގަކަށް ކަނޑާއަޅާފައި އޮތީ ވިކުނު އަޅާބަލާ އިރު ވަރަށް ވެސް ކުޑަ އަގެކެވެ. އެއީ އެންމެ 13،000 ޑޮލަރު (200,330ރ.) އެވެ.\nކަންބަޅި ގަންނަން ބިޑްކުރި ތިން މީހުންގެ ތެރެއިން ޖެފް އެއިކަން ވަނީ 490،000 ޑޮލަރަށް އެ ވިއްކައިލުމުން އެކަމަށް ފާޑުކިޔައިފަ އެވެ. އޭނާ ބުނީ އެ ވަރުގެ އަގަކަށް ކަންބަޅިއެއް ވިއްކައިލަން ހެޔޮނުވާނެ ކަމަށެވެ.\n"އޭގެ ސަބަބުން ފާމިން ކޮމިއުނިޓީގެ ތެރޭގައި ނުބައި ތަސައްވުރެ ވެސް އުފެދޭނެ. އަހަރެން ގަބޫލެއް ނުކުރަން އެ ވަރުގެ އަގެއް ކަންބަޅިއަކަށް ހޭދަކުރަން ޖެހޭނެ ކަމަކަށް،" ޖެފް ބުންޏެވެ.\nކަންބަޅީގެ ނީލަން ކާމިޔާބުކުރި މީހާގެ ނަން ހާމަކޮށްފައި ނުވާ އިރު، އޭނާގެ މަގުސަދަކީ "ޑަބަލް ޑައިމަންޑް" ފަދަ ކަންބަޅި އާލާކުރުން ކަމަށް ބުނެފައިވެ އެވެ.\nނީލަމުގައި ވިއްކައިލި ކަންބަޅި އަކީ ބްރިޓިޝް ޓެކްޒެލް ޝީޕް ސޮސައިޓީގެ އެއްޗެކެވެ. އެތަނުގައި ބޮޑުކުރާ ކަންބަޅިތަކަކީ އާންމުކޮށް ހޮލެންޑުން އެތެރެކޮށް ގެންގުޅޭ އަދި މަހުގެ ގޮތުން އާންމުންގެ ތެރޭގައި ވަރަށް ބޮޑު މަގުބޫލު ކަމެއް ލިބިފައި އޮންނަ ކަންބަޅިތަކެކެވެ.\nމީގެ ކުރިން އެންމެ ބޮޑު އަގުގައި ކަންބަޅިއެއް ވިކިފައި ވަނީ 2009 ގަ އެވެ. އެ އަހަރު "ޑެވެރޮންވޭލް ޕާފެކްޝަން" ކިޔާ ކަންބަޅި ވިއްކައިލީ 307،000 ޑޮލަރު (4,730,870ރ.) އަށެވެ.\nއިގިރޭސިވިލާތް ސްކޮޓްލެންޑް ޖަނަވާރު\nމިއަގުގައި ރާއްޖޭގައި އުޅޭ ބުޅާތައް ޗައިނާއަށް ވިއްކަން ވެއްޖެ. އޭރުން މި އިގްތިޞާދީ ކަންތައްގަނޑުން އަރައިގަނެވޭނީ. ރައީސް އިބޫސޯލިހުގެ އިގްތިސާދީ ސިޔާސަތުގެ ތެރެއަށް ބުޅާ ވިއްކުން ހިމަނާލަން ފެނޭ.\nމިއަގުގަ ގެރިއެއް އިންޑިޔާގަ ވިއްކާލެވިދާނެތަ؟ ގިނައިން ގެރި ކަތިލަން ބޭނުން.